വോളിബോൾ – പ്രണയ കഥകൾ\nരചന : നിർമ്മൽ സുധാകരൻ\nവിട്ടു മാറാൻ ഒരുങ്ങിയ മീരയെ ഒന്നുകൂടി തന്റെ നെഞ്ചിലേക്ക് ചേർത്ത് പിടിച്ചു മനു. “ഒന്നു വിട് മനുഷ്യ നേരം വെളുത്തു ഒരുപാട് നേരമായി അമ്മ തിരക്കും” അവൾ കൈ തട്ടി മാറ്റി ബാത്റൂമിലേക്കു കയറി. മനു എന്ന ഞാൻ വീണ്ടും പുതപ്പിനടിയിലേക്കു ചുരുണ്ട്. “എഴുന്നേൽക്കു മനുവേട്ടാ മീര കുലുക്കി വിളിക്കുകയാണ്..” ” എന്താടി സമയം ആയില്ലല്ലോ ഇച്ചിരി കൂടി ഉറങ്ങട്ടെ” ഞാൻ വീണ്ടും തിരിഞ്ഞു കിടന്നു “. “ഇങ്ങനെ ഒരു മടിയൻ ചുരുണ്ടു കൂടി കിടന്നാലോ ഇന്ന് ചായ കുടിക്കാൻ പറ്റില്ല കേട്ടല്ലോ.” അവൾ ചായ എന്ന എന്റെ വീക്നെസ്സിൽ കയറി പിടിച്ചിരിക്കുകയാണ്. രാവിലെ എഴുന്നേൽക്കുമ്പോൾ ഒരു ചായ നിർബന്ധം ആണ്. ചായ കുടിച്ചില്ലെങ്കിൽ അന്നത്തെ ദിവസം പോയി എന്ന് ചിന്തിക്കുന്നതാണ് ഞാൻ. “എന്താടി എന്തുപറ്റി”\nഞാൻ ചാടി എഴുന്നേറ്റു\n“ഇന്നലെ കടയിൽ നിന്നും വാങ്ങിയ പാൽ പിരിഞ്ഞുപോയി മനുവേട്ടാ.. ഇപ്പോൾ പോയാലെ പാലു വാങ്ങി ചായ കുടിച്ചു കൊണ്ട് ഓഫീസിൽ പോകാൻ പറ്റു.പെട്ടന്നാകട്ടെ മനുഷ്യ” അവൾ പറഞ്ഞു. ഞാൻ പെട്ടന്ന് തന്നെ മുഖവും കഴുകി വണ്ടിയുടെ കീ തപ്പി. “ഡീ വണ്ടിയുടെ കീ എവിടെ” “ടീവി സ്റ്റാൻഡിന്റെ മുകളിലുണ്ട്.”\nകീയും എടുത്തു ഞാൻ വണ്ടിയുമായി കടയിലേക്ക് ഇറങ്ങി. “എപ്പോ പോയ ആളാ അമ്മേ മുക്കാൽ മണിക്കൂറായി കാണുന്നില്ല ” മീര അമ്മയോട് പറഞ്ഞു. ” നീ എന്തിനാ ഇങ്ങനെ വിഷമിക്കുന്നത് അവൻ ഇപ്പോൾ വരും കടയിൽ തിരക്കായിരിക്കും അതാ താമസിക്കുന്നത്.” ” പിന്നെ കടയിൽ തിരക്ക് ഇതു ഏതെങ്കിലും കൂട്ടുകാരുമായി കത്തി അടിക്കുമായിരിക്കും.”\nമീര പറഞ്ഞുകൊണ്ട് അകത്തേക്ക് കയറി.\n“ഇങ്ങനെ ഒരു പെണ്ണ് അവനെ ഒരുനിമിഷം പിരിഞ്ഞിരിക്കാൻ വയ്യ.. നീ കുളിച്ചു റെഡി ആകു മോളെ അവൻ വരുന്നത് വരെ നോക്കണ്ട അടുക്കള പണിയൊക്കെ അമ്മ നോക്കിക്കോളാം”\nഅതും പറഞ്ഞു അരിഞ്ഞ ക്യാബേജ് ആയിട്ട് അമ്മ അകത്തേക്ക് കയറി.\nകുളി കഴിഞ്ഞു തലയും തോർത്തി വാതിക്കൽ എത്തിയപ്പോൾ മനു വണ്ടി സ്റ്റാൻഡിൽ വെച്ച് സിറ്റ് ഔട്ടിലേക് കയറി. ആളിന്റെ മുഖത്ത് ഒരു പുഞ്ചിരി ഉണ്ട് നന്നായി വിയർത്തിട്ടും ഉണ്ട്. ചുണ്ടിൽ ഒരു മൂളിപ്പാട്ടും ഉണ്ട്. എന്തെങ്കിലും വശപിശകാണോ പെണ്ണല്ലേ സംശയം വരും.\n“എന്താ മനുഷ്യ ആകെ ഒരു കള്ള ലക്ഷണം കൂടെ ഒരു മൂളി പാട്ടും”.\n” എന്തുവാടി പറയുന്നേ ഒന്നു പോയെ.” ഇതു എന്തോ വശപിശകു.. മീരയുടെ മനസ്സിൽ ഉറപ്പിച്ചു കഴിഞ്ഞു. “ടീ സ്വപ്നം കണ്ടോണ്ട് നില്കാതെ ആ തോർത്ത് ഇങ്ങടുത്തെ ഞാൻ ഒന്നും കുളിക്കട്ടെ.”\nമീര യാന്ത്രികമായി തോർത്ത് അഴിച്ചു നൽകി. മനു തോർത്തുമായി കുളിക്കാൻ കയറി. ഈശ്വര ഒരു സ്വസ്ഥതയും ഇല്ലല്ലോ.. ഏതായാലും കുളിമുറിയിൽ എന്താ സിറ്റുവേഷൻ എന്നു നോക്കാം ബെഡ് റൂമിന്റെ വാതിൽ തുറന്നതും ബാത്‌റൂമിൽ നിന്നും കേട്ട പാട്ട് ചെവിയിൽ ഈയം ഉരുകി ഒഴിക്കുന്ന പോലെയാണ് തോന്നിയത്. “മോഹം പൂത്തു തുടങ്ങി മേഘം പെയ്തു തുടങ്ങി കേട്ടു നെഞ്ചിൽ പുതിയ ഒരു താളം. ”\nഎന്റെ ഈശ്വര ഇത്രയും നാളും ഒരു പ്രശ്നവും ഇല്ലായിരുന്നല്ലോ ഇനി എനിക്ക് എന്തെങ്കിലും പ്രശ്നം ഹേയ് ഞാൻ സുന്ദരി അല്ലെ. ഇതു എന്തെങ്കിലും കൂടുവത്രം ചെയ്തു വശീകരിച്ചതാവും.\nമീരക് തല കറങ്ങുന്നപോലെ തോന്നി അവൾ പെട്ടന്ന് കട്ടിലിലേക്ക് ഇരുന്നു.\nഈശ്വര ഞാൻ എന്തൊക്കെയാ ചിന്തിച്ചു കൂട്ടുന്നത് എന്റെ മനുവേട്ടൻ പാവമല്ലേ ഇത്രയും നാൾ ഒരു കുഴപ്പവും ഇല്ലല്ലോ ഹാപ്പി ആയിട്ടാണ് ഞങ്ങൾ ജീവിക്കുന്നത്. എല്ലാം എന്റെ തോന്നലാ ഞാൻ സ്വയം ആശ്വസിച്ചു.\nഎങ്കിലും ഓഫീസിലെ തൂപ്പുകാരി ലീല പറഞ്ഞ സംഭവം മനസിലേക്ക് തികട്ടി വന്നു\n“കുഞ്ഞേ അറിഞ്ഞോ എന്നാ ലീലേ നമ്മുടെ റിട്ടയർ ആയ ഗോപി സർ ഇല്ലേ പുള്ളിയുടെ മരുമോൻ ഒരു പെണ്ണുമായിട്ട് പ്രേമം ആണന്നൊക്കെ പറയുന്നു.”\n“ഒന്നു ചുമ്മാതിരി ചേച്ചി അവർ രണ്ടുപേരും ഈച്ചയും ചക്കരയും പോലെ ഒട്ടിപ്പിടിച്ചു നടക്കുന്നത് നമ്മൾ കാണുന്നതല്ലേ.”\n“അതൊക്ക ശെരിയാ അവനും അവളും തമ്മിൽ ഒടുക്കത്തെ സ്നേഹം ആണെന്ന് നമുക്ക് തോന്നുന്നു. പക്ഷെ അങ്ങനെ അല്ല എല്ലാം അവന്റെ അഭിനയം ആണ് മോളെ.” ” “ചേച്ചി ഒന്ന് നിർത്തുന്നുണ്ടോ ആൾക്കാർ പറയുന്ന പരദൂഷണ കഥയും പാടി കൊണ്ട് നടക്കാതെ.” ഞാൻ ഇരുന്നിടത്തു നിന്നും എഴുന്നേറ്റു പോകാൻ നോക്കി.\n” എന്റെ മോളെ ഇതു വേറാരും പറഞ്ഞതല്ല ഗോപിസാറിന്റെ ഭാര്യ തന്നെ പറഞ്ഞതാ അതല്ലിയോ ഞാൻ ഇത്ര ഉറപ്പിച്ചു പറയുന്നേ”\n“സത്യം ആണോ ചേച്ചി.”\n“സത്യം ആണ് മോളെ അവന്റെ ഒരു മൂളിപ്പാട്ടും ബാത്‌റൂമിൽ കയറിയുള്ള പാട്ടും കേട്ടു പെണ്ണിന് സംശയം തോന്നി മൊബൈൽ പരിശോധിച്ചപ്പോൾ അല്ലെ കാര്യം മനസിലായത്.. അടയും ചക്കരയും എന്നൊക്കെ നമുക്ക് തോന്നും പക്ഷെ ഒന്നിനെയും വിശ്വസിക്കാൻ കൊള്ളില്ല ആണല്ലേ വർഗ്ഗം .”\nഎന്റെ ദൈവമേ ഇതു എങ്ങാനൊന്നും ആകല്ലേ എന്റെ മനസിന്റെ തോന്നൽ ആകണേയെന്നു പ്രാർത്ഥിച്ചു അവൾ കട്ടിലിലേക്ക് കിടന്നു. നിറഞ്ഞു വന്ന കണ്ണിലൂടെ അവൾ കണ്ടു കട്ടിലിൽ ഊരി ഇട്ടേക്കുന്ന മനുവിന്റെ ടീഷർട്.\nഅവൾ പെട്ടന്ന് ചാടി എഴുന്നേറ്റു ടീ ഷർട്ട് കൈയിൽ എടുത്തു. ഒരു പെണ്ണിനെ മറ്റൊരു പെണ്ണിന്റെ മനസ് അറിയാവൂ എന്നു പറയുന്ന പോലെ ഈ ഷർട്ടിൽ നിന്നും മറ്റൊരു പെണ്ണിന്റെ മണം തനിക്ക് കിട്ടിയാലോ അവൾ ആ മുഖത്തേക്ക് ചേർത്ത് വെച്ച് അതിന്റെ മണം പിടിച്ചു .. മനുവേട്ടന്റെ അതെ മണം തന്നെ ഷർട്ടിന് തന്റെ ഓരോ വട്ടുകൾ ആലോചിച്ചു കൊണ്ട് ചെറു ചിരിയോടെ ടീഷർട് കട്ടിലിലേക്ക് ഇട്ടു . അപ്പോഴാണ് ആ നീളൻ മുടി ബട്ടൻസിൽ കുരുങ്ങി കിടക്കുന്നതു അവൾ കണ്ടത് . ഈശ്വരാ പിന്നയും നീ എന്റെ സമാധാനം കളയുകയാണോ .\nഅവൾ എന്റെ മുടി തിരിച്ചും മറിച്ചും നോക്കി ഇതു എന്റേതല്ല മറ്റാരുടെയോ ആണ്. അവൾ കട്ടിലിലേക്ക് കിടന്നു\nആ സമയം ആണ് മനു കുളി കഴിഞ്ഞു പുറത്തേക്കു ഇറങ്ങിയത്. “എന്ത് പറ്റി മീര ഓഫീസിൽ പോകണ്ടേ ” ഇതിൽ കൂടുതൽ എന്ത് പറ്റാനാ എന്റെ ജീവിതം നായ നക്കി എന്നു പറയാനാണ് അവൾക്ക് തോന്നിയത് പക്ഷെ തലവേദന എന്നാണ് അവൾ പറഞ്ഞത്.\n” എന്നാൽ നീ ഇന്ന് റസ്റ്റ് എടുക്കു ഞാൻ ഓഫീസിൽ പറഞ്ഞേക്കാം”\nമീര ഒന്നും മിണ്ടിയില്ല കണ്ണും പൂട്ടി കിടന്നു. മനു ഓഫീസിൽ പോകാനായി ഒരുങ്ങി. മീര വിഷണിതയായി.. ഈശ്വര മനുവേട്ടൻ ഇങ്ങനെ ഒന്നും ആയിരുന്നില്ലലോ തലവേദന പറഞ്ഞാൽ ലീവ് എടുത്തു ശിശ്രൂഷിക്കണ്ട ആളാ ഇങ്ങേരു കൈവിട്ടു പോയല്ലോ ദൈവമേ എങ്കിൽ രണ്ടിനെയും കൊന്നു ഞാനും ചാകും.\nമനസിന് ഒരു സമാധാനം കിട്ടാൻ എന്താ വഴി ശോഭയെ ഒന്ന് വിളിച്ചാലോ എരിതീയിൽ എണ്ണ ഒഴിക്കുന്നവളാ എങ്കിലും എന്തെങ്കിലും ഐഡിയ അവൾ കണ്ടെത്തി തരും. മീര ഫോൺ എടുത്തു പഴയ കൂട്ടുകാരി ശോഭയുടെ നമ്പർ ഡയൽ ചെയ്തു. ഒറ്റ ബെല്ലിനു തന്നെ ശോഭ ഫോൺ എടുത്തു.\nശ്ശെടാ ഇവൾ ഫോണിന് മുൻപിൽ പെറ്റു കിടക്കുവാണോ എന്നാലോചിച്ചപോഴാ ശോഭ\n” ഇപ്പോഴെങ്കിലും വിളിക്കാൻ തോന്നിയല്ലോ”\nഎന്ന് പറഞ്ഞു പരാതി പെട്ടി തുറന്നു കാര്യ വിവരങ്ങൾ എല്ലാം തിരക്കി കഴിഞ്ഞു അവൾ പറഞ്ഞു\n“ടീ എന്റെ വീടിനടുത്തുള്ള പെണ്ണിന് ഭർത്താവിനെ ഒരു സംശയം എന്തെങ്കിലു പരിഹാരം പറഞ്ഞു തരാൻ എന്നും പറഞ്ഞു എന്റെ പുറകെ നടക്കുവാ. അപ്പോഴാണ് നീ ഇത്തരം കാര്യങ്ങളുടെ ഉസ്താദ് ആണല്ലോ എന്ന് ഓർത്തത്.”\nശോഭ പെട്ടന്ന് ആവേശഭരിതയായി\n“പറയടി എന്തുവാ സംഭവം.”\nമീര രാവിലെ നടന്ന സംഭവം വള്ളി പുള്ളി തെറ്റാതെ എല്ലാം പറഞ്ഞു കേൾപ്പിച്ചു.\n“ഒട്ടും സംശയിക്കണ്ടാടി സംഭവം മറ്റേതു തന്നെ ഇതിൽ കൂടുതൽ എന്തു തെളിവ് വേണം ഇതു തന്നെ ധാരാളം ആള് കൈ വിട്ടു പോയി”\nഅവളുടെ മറുപടി കേട്ടു മീരയുടെ നാലഞ്ച് കിളി പറന്നു പോയി..\n” ഒന്ന് പോടീ ആ ചെറുക്കൻ ഒരു പാവം ആണെന്ന് ആണ് എനിക്ക് തോന്നിയിട്ടുള്ളത് ഇതു മൊത്തം ആ പെണ്ണിന്റെ സംശയം ആണെന്നാണ് എനിക്ക് തോന്നുന്നത് ”\nഉള്ളു ആളി കത്തുമ്പോഴും മീരക്ക് ആണെന്ന് പറയാനാ തോന്നിയത്.\n“ദാ അത് നിന്റെ ശുദ്ധ മനസ്സിൽ തോന്നുന്നത് ഞാനൊക്കെ ആയിരുന്നേൽ എന്നേ നെല്ലും കല്ലും തിരിച്ചേനെ. നിന്നെ ഇതിനൊന്നും കൊള്ളില്ല എന്ന് നീ വീണ്ടും വീണ്ടും തെളിയിക്കുക ആണെല്ലോ എന്റെ മീര ”\n” എന്താടി ഒന്ന് പറ ഞാൻ അവളോട് പറഞ്ഞു കൊടുക്കാം.”\n“എടി അവൾക്ക് അസുഖം ആണെന്ന് പറഞ്ഞാൽ ലീവ് എടുത്തു ശിശ്രൂഷിക്കുന്നവൻ ഒന്നും പറയാതെ ഓഫീസിൽ പോയില്ലേ അത് തന്നെ തെളിവ്.നീ അവളോട് പറ സംശയം ഉണ്ടെങ്കിൽ ഒരു 11 മണി ആകുമ്പോൾ ഓഫീസിൽ വിളിക്കാൻ. അവന്റെ അവിടെ കാണൂല നോക്കിക്കോ.. അവൻ കണ്ടില്ലെങ്കിൽ മാത്രം നീ എന്നെ വിളിച്ചാൽ മതി ബാക്കി ക്ലാസ്സ് ഞാൻ അപ്പോൾ തരാം അടുക്കളയിൽ കുറച്ചു ജോലി ഉണ്ട്.. ആ പണ്ടാരം തള്ള ഇപ്പോൾ ബഹളം തുടങ്ങും”\nഅവൾ ഫോൺ കട്ട് ചെയ്തു. ഈശ്വര ഇവളെ വിളിച്ചത് അബദ്ധം ആയോ ഉള്ള സമാധാനം കൂടി പോയല്ലോ. മീര മൊബൈലിൽ സമയം നോക്കി 9.55 ഇനി ഒരു മണിക്കൂർ സമയം ഉണ്ട്. അവൾ കട്ടിലിൽ തിരിഞ്ഞും മറിഞ്ഞും കിടന്നു. ഇടക്ക് അമ്മ വന്നു വാതുക്കൽ നിക്കുന്നത് കണ്ട് അവൾ ഉറങ്ങുന്ന പോലെ കിടന്നു.\nഓരോ അഞ്ചു മിനിട്ട് കഴിയുമ്പോഴും അവൾ ഫോൺ എടുത്തു നോക്കി. ഒരു നിമിഷം ഒരു യുഗങ്ങൾ ആണ് അവൾക്ക് തോന്നി. 11 മണി ആയപ്പോൾ അവൾ വിറ കൈകളോടെ മൊബൈൽ എടുത്തു. ഓഫീസിലെ നമ്പർ ഡൈൽ ചെയ്തു. ഈശ്വര മനുവെട്ടൻ അവിടെ കാണണേ. ഞാൻ അമ്പലത്തിൽ ഒരു ചുറ്റു വിളക്ക് തെളിയിച്ചേക്കാമെ അവൾ ഉള്ളുരുകി പ്രാർത്ഥിച്ചു. അവൾ വെപ്രാളത്തോടെ മനുവിന്റെ ഓഫീസിലെ നമ്പർ ഡയൽ ചെയ്തു രണ്ടാമത്തെ ബെല്ലിനു തന്നെ ഫോൺ ആരോ എടുത്തു\n“ഹലോ മനു സർ ഉണ്ടോ” ” ഇല്ലാലോ പുള്ളിയുടെ വൈഫിനു സുഖം ഇല്ലന്ന് പറഞ്ഞു ഹാഫ് ഡേ ലീവ് എടുത്തിരിക്കുന്നു”.\nഓ ആശ്വാസം ആയി ഞാൻ ഉദേശിച്ചത് പോലെ അല്ല കാര്യങ്ങൾ. കൊച്ചിൻ ഹനീഫ ഒരു സിനിമയിൽ പറഞ്ഞ പോലെ പാവം ബ്രാണ്ടിയെ സംശയിച്ചു.\n“എത്ര മണിക്കാണ് പുള്ളി പോയത്”\n” ഇപ്പോൾ പോയതേ ഉള്ളു . ആര് വിളിച്ചെന്നു പറയണം”\nഅതിനു മറുപടി കൊടുക്കാതെ അവൾ ഫോൺ ഡിസ്കനെറ്റ് ചെയ്തു കട്ടിലിലേക്ക് കിടന്നു\n“മോളെ മോളെ.. എന്തോടുക്കുവാ ഇതു..”\n” ആ അമ്മയോ മനുവേട്ടൻ വന്നോ അമ്മേ”\n“അവൻ വരാൻ സമയം ഒരുപാട് ഉണ്ടല്ലോ മോളെ നീ എഴുനേറ്റു വന്നു ചോറൂണ് രാവിലെയും കൂടി ഒന്നും കഴിച്ചില്ല മണി രണ്ടായി. ”\nമീരക്ക് ശ്വാസം നിലക്കുന്ന പോലെ തോന്നി അപ്പോൾ ശോഭ പറഞ്ഞത് സത്യം ആയി.\n“അമ്മ പൊയ്ക്കോ എനിക്ക് തീരെ വിശപ്പില്ല. ”\n“എന്തുപറ്റി ഈ പെണ്ണിന്.”\nരുഗ്മിണിയമ്മ എഴുനേറ്റ് പോയി അമ്മ പോയുടനെ മീര കതകു കുറ്റിയിട്ടു. ഫോൺ എടുത്തു ശോഭയെ വിളിച്ചു.\n” ഞാൻ എന്താ നിന്റെ വിളി വരാത്തതെന്നു ആലോചിച്ചു ഇരികുവരുന്നു” ശോഭ പറഞ്ഞു.\nമറ്റുള്ളവന്റെ നെഞ്ച് തീകത്തുമ്പോഴാ അവളുടെ ഒരു വീണ വായന. ശോഭ യുടെ മറുപടി കേട്ടു മീരക്ക് അരിശം ആണ് വന്നത്.\n” എന്താടി നിന്റെ നാവിറങ്ങി പോയോ ഞാൻ പറഞ്ഞത് സത്യം ആയില്ലേ ”\n” ഹും ” മീര ഒന്ന് മൂളി..\n“അങ്ങനെ പറ ഞാൻ ഒരു ഐഡിയ കൂടി പറഞ്ഞു തരാം”\nഇത്രയും ഐഡിയ പറയാൻ ഇവളാരാ ഐഡിയ സിമിന്റെ പരസ്യത്തിലെ സെഡ്‌ജിയോ..\n“നീ പറ ഞാൻ അവളോട് പറയാം പാവം പെണ്ണ് എന്തു ആകുമോ എന്തോ.”\n“നീ ഒരു കാര്യം ചെയ്യൂ രാത്രിയിലേ കാര്യങ്ങൾക്കു അവൾ മുൻകൈ എടുക്കാൻ പറ. കെട്ടിയോൻ ഉഴപ്പുവാണേൽ പറ കാര്യം കൈ വിട്ടു പോയെന്നു.\n“രാത്രിയിൽ എന്തുവാടി ചപ്പാത്തി ഉണ്ടാകാനാണോ. അതിനു വിളിക്കാതെ തന്നെ അവൻ ചെല്ലും”\n“അല്ലെടി പൊറോട്ട ഉണ്ടാക്കാൻ. നിന്നോടെക്കെ സഹായം ചോദിച്ച അവളെ ആദ്യം തല്ലണം. നീ എന്റെ കൂട്ടുകാരി തന്നാണോ. ചുമ്മാതല്ല കൂട്ടുകാരികള് നിന്നെ ട്യുബിലൈറ് എന്ന് വിളിക്ക്‌നേ”\nഅവൾ കിട്ടിയ അവസരം കളഞ്ഞില്ല. നാക്ക് ചൊറിഞ്ഞു വന്നതാ പിണക്കാൻ വയ്യല്ലോ.\n” നീ എനിക്കിട്ടു ചൊറിയതേ കാര്യം പറ ശോഭേ”\n” എടി പൊട്ടി മറ്റേതു ഡിങ്കോൾഫി ഇപ്പോൾ മനസ്സിലായോ”\nഅവൾ കോളേജിലെ കോഡ് പറഞ്ഞപ്പോൾ എനിക്ക് കാര്യം മനസിലായി\n” അതൊക്കെ എനിയ്ക്കറിയാം നീ കാര്യം പറ അവളുടെ മുൻപിൽ താഴാൻ എന്റെ മനസ് അനുവദിച്ചില്ല ”\nഇത്രയും പരീക്ഷണം ആൽബർട്ട് ഐൻസ്റ്റീൻ പോലും നടത്തി കാണില്ല.\n” ശെരിയടി വിവരം അറിഞ്ഞിട്ടു രാത്രിയിൽ വിളിക്കാൻ പറ”\nഅയ്യടി മനമേ ഒരു കുടുംബം തകരുന്നത് കേൾക്കാനുള്ള ഒരു ഉത്സാഹമേ “വെച്ചട് പോടീ. ”\n“നീ നാളെ വെളുപ്പിനെ എങ്കിലും വിളിക്കണേ ”\nഞാൻ ഫോൺ കട്ട് ചെയ്ത്. ഞാൻ ജീവനോടെ ഉണ്ടെങ്കിൽ അല്ലെ നിന്നെ വിളിക്കാൻ പറ്റു. വൈകുന്നേരം മനുവേട്ടൻ വന്നു ഞാൻ ചായ ഇട്ടു കൊടുത്തു\n“ഹാ നല്ല ചായ ”\nഇന്ന് രാത്രി ഞാൻ എല്ലാം മനസ്സിൽ ആകുന്നുണ്ട് മനുഷ്യ.\n“മനുവേട്ടാ നാളത്തേക്കുള്ള പാൽ വാങ്ങിയില്ലേ ”\n“ഇല്ലടി നീ രാവിലെ വിളിച്ചാൽ മതി ഞാൻ പോയി വാങ്ങി കൊണ്ട് വരാം ”\n“ഓഹോ ഇതു ഒരു സ്ഥിരം ഏർപ്പാട് ആക്കാനാണ് അല്ലെ. ”\n“അതേടി രാവിലെ എഴുന്നേൽക്കുന്നത് ഒരു പ്രത്യേക ഉന്മേഷം ആണ്.. അത് ഇന്നാണ് എനിക്ക് മനസ്സിൽ ആയത് വെറുതെ മടി പിടിച്ചു കിടന്നു ഉറങ്ങി സമയം കളഞ്ഞു. ”\n” കിടക്കുന്നിലെ മനുവേട്ടാ”\n” മണി7കഴിഞ്ഞതേ ഉള്ളു നമ്മൾ 11 മണിക്കല്ലേ കിടക്കുന്നതു. ”\nഎങ്ങനെ എങ്കിലും 11 മണി ആയാൽ മതിയാരുന്നു മീരക്. നാളെ ഞായറാഴ്ച അല്ലെ അതുകൊണ്ട് ഇങ്ങേരു താമസിക്കുമോ 10.30 തന്നെ അവൾ മനുവിന് അത്താഴം കൊടുത്തു ബെഡ്റൂമിലേക്ക് പറഞ്ഞു വിട്ടു. പത്രങ്ങൾ എല്ലാം കഴുകി വെച്ചിട് അമ്മ ഉറങ്ങിയോ എന്ന് നോക്കിയിട്ട് അവളും കയറി കതകു അടച്ചു.\n“ഡയറി എഴുത്തു ഇതുവരെ തീർന്നില്ലേ മനുവേട്ടാ ”\nഡയറി എഴുതുന്ന മനുവിനോട് ചോദിച്ചുകൊണ്ട് അവൾ കട്ടിലിലേക്ക് ഇരുന്നു.\n” ഇപ്പോൾ കഴിയും മോളെ”\nഹോ എന്തൊരു സ്നേഹം ഇന്ന് ഒരുപാട് എഴുതാൻ ഉണ്ടാവും അവൾ മനസിൽ പറഞ്ഞു. പത്തു മിനിറ്റിൽ എഴുതിയ ഡയറി മേശ വരുപ്പിൽ വെച്ചതിനു ശേഷം മനു എഴുനേറ്റു മീരയുടെ അടുത്തേക്ക് വന്നു. എത്ര അടച്ചു വെച്ചാലും ഈ പരീക്ഷണം പരാജയപ്പെട്ടാൽ ഡയറി ആദ്യമായിട്ടും അവസാനം ആയിട്ടും തുറന്നു വായിക്കും മോനെ ഈ ഡയറി ആണ് എന്റെ ജീവിതം. മനു തൊട്ടടുത്തു വന്നതിനു ശേഷം മീര അവനെ ശക്തി ആയിട്ട് കെട്ടി പിടിച്ചു. “എന്താ മുത്തേ ഇന്ന് ഒരു ആവേശം”\n“ഓ നിങ്ങൾക് ആവേശം ഉണ്ടായാൽ കുഴപ്പമില്ല ഞാൻ ആവേശം കാണിക്കുന്നതല്ലേ കുഴപ്പo”\n” ഇതു പതിവില്ലാത്തതു ആണല്ലോ അതുകൊണ്ട് ചോദിച്ചതാ.”\nഅതിന്റെ പ്രശ്നം ആണല്ലോ നിങ്ങൾക് എന്നാണ് മറുപടി ആയി മീരയുടെ മനസ്സിൽ വന്നത്. പക്ഷെ പകരം അവൾ ചുണ്ട് കഴുത്തിൽ അമർത്തി ചുംബിക്കുകയാണ് ചെയ്തത്. “മതി മീര നല്ല ക്ഷീണം എനിക്ക് നമുക്ക് നാളെ നോക്കാം. ” മീരയെ അടർത്തി മാറ്റി മനു പറഞ്ഞു. മീര തന്റെ കണ്ണ് നിറയുന്നത് മനു കാണാതെ തല കുനിച്ചു പിടിച്ചു. എന്റെ ദൈവമേ എല്ലാം ശോഭ പറയുന്ന രീതിക്കാണല്ലോ പോകുന്നത്.\n” എന്താ പൊന്നെ പിണങ്ങിയോ”\nമനുവേട്ടന്റെ ചോദ്യം കേട്ടിട്ട് അവൾ ഞെട്ടി. “ഓഫീസിൽ ഒരുപാട് ജോലി ഉള്ള കൊണ്ട് അല്ലെ മോളെ “.\nനിങ്ങളുടെ ജോലി എന്തുവാണെന്നു ഇന്ന് മനസിലായി മനുഷ്യാ എന്നാണ് മനസിൽ വന്നതെങ്കിലും” അതിന് എന്താ മനുവേട്ടാ” എന്നാണ് പറഞ്ഞത്. പിന്നീട് ഉറക്കം വരുന്നതായി ഭാവിച്ചു കട്ടിലിൽ കിടന്നു. കട്ടിലിന്റെ മറു വശത്തായി മനുവും കിടന്നു. പത്തു മിനിട്ട് കഴിഞ്ഞപ്പോൾ മനുവിന്റെ വശത്തു നിന്നും കൂർക്കം വലി ഉയർന്നപ്പോൾ മീര പതുക്കെ എഴുന്നേറ്റു. മനു ഉറക്കം ആണോ എന്ന് ഒന്നുകൂടി ഉറപ്പിച്ചു. അവൾ പതുക്കെ മേശയുടെ അടുത്തേക്ക് നടന്നു. പതുക്കെ മേശ തുറന്നു വിറയ്ക്കുന്ന കൈകൾ കൊണ്ട് ഡയറി എടുത്തു. ഡയറിക്ക് വല്ലാത്ത ഭാരം അനുഭവപെട്ടു. ചില പേജുകൾ അവൾ തുറന്നു ഓടിച്ചു നോക്കി. അതിൽ എഴുതി ഇരിക്കുന്നതെല്ലാം സത്യം ആണെന്ന് അവൾക് ബോധ്യപ്പെട്ടു. അവളുടെ നെഞ്ചിടിപ്പ് കൂടി പെട്ടന്ന് പേജ് മറിച്ചു അവൾ ഇന്നത്തെ ദിവസത്തിലേക്ക് നോക്കി..\n“ഒരുപാട് നാളിന് ശേഷം ആണ് ഇത്ര അടുത്ത് നിന്നെ ഞാൻ കാണുന്നത്. നിന്റെ സാമീപ്യം എന്നെ ഒരുപാട് ചെറുപ്പമാക്കിയതു പോലെ നീ എന്റെ കൈ തണ്ടയിൽ സ്പര്ശിച്ചപ്പോൾ അറിഞ്ഞില്ല രക്തം തിളയ്ക്കുന്ന കൗമാരത്തിലേക്കാണ് എന്നെ കൂട്ടി കൊണ്ട് പോകുന്നത് എന്ന്. ഒരുപാട് നാളിനുശേഷം അനായാസമായി നീ എന്റെ കൈക്കു വഴങ്ങി തരും എന്ന് ഒരിക്കലും പ്രതീക്ഷിച്ചിരുന്നില്ല. എനിക്ക് വീണ്ടും നീ വഴങ്ങില്ല എന്ന എന്റെ സംശയം ആണ് നിന്നെ എന്നിൽ നിന്നും ഇത്രയുംനാൾ അകറ്റി നിർത്തിയത്. ഇന്ന് ഞാൻ സുഖമായി ഉറങ്ങും നീയും ഞാനും ഒരുമിച്ചുള്ള ദിവസങ്ങൾ സ്വപ്നം കണ്ടു കൊണ്ട് .”\nബാക്കി അക്ഷരങ്ങൾ കാണാനാകാത്ത വിധം മീരയുടെ കണ്ണുകൾ നിറഞ്ഞു.അവൾ ഡയറി മേശക്കു ഉള്ളിലേക്ക് ഇട്ടു. അവൾ ആ ഇരിപ്പ് കുറച്ചു നേരം ഇരുന്നു. ഈശ്വര എന്തു പരീക്ഷണം ആണ്. ഇത്രയും നാൾ കപട സ്നേഹതെ ആണല്ലോ യഥാർത്ഥ സ്നേഹം എന്ന് തെറ്റിധരിച്ചതു. ഇങ്ങനെ ഒരു മനുഷ്യനെ പറ്റിക്കാൻ ആക്കുമോ. അവളുടെ മനസ് ചിന്താകുലഷിതമായി. ഇതു പഴയ ഏതോ ബന്ധം പൊടി തട്ടി എടുത്തതാണ്. ആ എഴുത്തിൽ നിന്നും മനസ്സിൽ ആവും. വീട്ടിൽ നിന്നും കടയിലേക്കുള്ള വഴിയിൽ മനുവേട്ടൻ അറിയാവുന്ന ഒരു പെണ്ണും ഉള്ളതായി പറഞ്ഞു കേട്ടിട്ടില്ല. ആരോട് ചോദിക്കും. ആരെങ്കിലും ഉള്ളതായി കണ്ടുപിടി ച്ചാൽ തന്റെ ഊഹങ്ങൾ കറക്റ്റ് ആകും. സമയം 1 മണി ആയി. ആരെ വിളിക്കാൻ ആണ്. അവൾ എഴുനേറ്റു അമ്മയുടെ മുറി ലക്ഷ്യം ആക്കി നടന്നു. രാത്രി അമ്മ മുറി പൂട്ടാറില്ല അവൾ കതകു തുറന്നു അമ്മയെ വിളിച്ചു.\n” ‘അമ്മേ അമ്മേ ഒന്നു എഴുനേല്ക്കമ്മേ”\nഅമ്മയുടെ പരിഭവം നിറഞ്ഞ ശബ്ദം “എന്തു പറ്റി”\n” ഒരു സംശയം തീർക്കാൻ ആണ് അമ്മേ.” ” നിനക്ക് ഈ രാത്രിയിൽ വരുന്ന സംശയം ഒക്കെ മനുവിനോട് ചോദിച്ചാൽ പോരെ എന്നെ ബുദ്ധിമുട്ടിക്കണൊ .”\n“അങ്ങേരോട് ചോദിച്ചാൽ സത്യം പറയില്ല അമ്മയോട് തന്നെ ചോദിക്കണം.” ” എന്നാ നീ ചോദിക്ക് എനിക്ക് ഉറങ്ങണം.”\nനിങ്ങൾ അമ്മയ്ക്കും മോനും ഇനി സുഖമായി ഉറങ്ങാൻ പറ്റുമെന്നു തോന്നുന്നില്ല അവൾ മനസ്സിൽ പറഞ്ഞു.\n” മനുവേട്ടന്റെ കൂടെ പഠിച്ച ആരെങ്കിലുo നമ്മുടെ രാഘവേട്ടന്റെ കടയുടെ അടുക്കൽ താമസം ഉണ്ടോ അമ്മേ. ” “നീ അവനോട് തന്നെ ചോദിക്ക്.”\nമീര നിരാശയായി കട്ടിലിൽ നിന്നും എഴുനേറ്റു…” ” ആ ഉണ്ട് മോളെ ദത്തന്റെ മോള് സിന്ധു. അവർ ഒരുമിച്ചു ആണ് പഠിച്ചത്. പണ്ട് അവന്റ കൂടെ ചാമ്പക്ക പറിക്കാൻ ഇവിടെ വന്നിട്ടുണ്ട്.” ” ഏത് ആ ബന്ധം ഒഴിഞ്ഞു നിൽക്കുന്ന സിന്ധു ചേച്ചിയോ..”\n” അതെ മോളെ.. ഇനി എനിക്ക് ഉറങ്ങാമല്ലോ” അമ്മ തിരിഞ്ഞ് കിടന്നു\nമീര തികട്ടി വന്ന തേങ്ങൽ അടക്കി കട്ടിലിൽ നിന്നും എഴുന്നേറ്റു പതുക്കെ മുറിയിലേക്ക് നടന്നു. ആത്മഹത്യ ചെയ്യാനുള്ള ശേഷി ഇല്ല. അവൾ അലമാരി തുറന്നു ബാഗ് എടുത്തു ഡ്രസ്സ് എല്ലാം അടുക്കി പെറുക്കി വെച്ച് ഹാളിലേക്ക് നടന്നു. വാതുക്കൽ എത്തിയ ശേഷം അവൾ മനുവിനെ ഒന്ന് കൂടി തിരിഞ്ഞു നോക്കി. പുഞ്ചിരിക്കുന്ന മുഖം ഉള്ള പിശാച്. എത്ര സമർത്ഥം ആയിട്ടാണ് എന്നെ പറ്റിച്ചത്. സിന്ധുവിനെ ആ കാണുമ്പോൾ ഉള്ള ഒലിപ്പീരു ഇതിനു വേണ്ടി ആണല്ലോ.. വീട്ടിൽ കിടന്നു ഉറങ്ങിയ മനിഷ്യനാ അവസരം ഞാനായിട്ട് ഉണ്ടാക്കി കൊടുത്തു. അവൾ പുറത്തേക്ക് പോയി കയ്യിൽ തന്റെ ബാഗുമായി\n“ഡാ എഴുനേൽക്കടാ എഴുന്നേൽക്കു”\nഅമ്മയുടെ ഉറക്കെ ഉള്ള വിളിയാണ് മനുവിനെ ഉറക്കത്തിൽ നിന്നും ഉണർത്തിയത്..\n“മീര എന്തിയെ അമ്മ സാധാരണ അവൾ ചായയുമായി വരുന്നതാണല്ലോ”\nവിവാഹം കഴിഞ്ഞതിന്റെ അടുത്ത ദിവസം ചായയുമായി വന്നു എന്നെ വിളിച്ച് ഉണർത്തിയിട്ടു ഇനി മുതൽ ഇതു എന്റെ കടമ ആണെന്ന് പറഞ്ഞവളാ അതിനു ശേഷം ഇന്നലെ വരെ അതിനു യാതൊരു മാറ്റവും വരുത്താത്തവളാ ഇന്ന് എന്തുപറ്റി മനു ആകെ ആശയ കുഴപ്പത്തിലായി\nമനുവിന്റെ ചോദ്യത്തിന് മറുപടി ആയി നാലായി മടക്കിയ കടലാസ് അവന്റ നേരെ നീട്ടി. അവൻ അത് നിവർത്തു അതിൽ എഴുതിയിരിക്കുന്നത് വായിച്ചു.\n“ഞാൻ എന്റെ വീട്ടിലേക്കു പോവാ. ഇനി എന്നെ തിരക്കുകയെ വേണ്ടാ. നിങ്ങളോടൊപ്പം ഉള്ള എന്റെ ജീവിതo ഞാൻ അവസാനിപ്പിച്ചു.”\nഅത് കണ്ടു മനുവിന്റെ കണ്ണിൽ ഇരുട്ട് കയറുന്ന പോലെ തോന്നി. ഇന്നലെ രാത്രിയിൽ ഉറങ്ങാൻ കിടക്കുമ്പോഴും ഒരു കുഴപ്പവും ഇല്ലായിരുന്നെല്ലോ ഇപ്പോൾ എന്തു പറ്റി.. അമ്മക്ക് എന്തങ്കിലും അറിയാമോ എന്ന അർത്ഥത്തിൽ അമ്മയെ നോക്കി. ”\n“ഇന്നലെ രാത്രി ഒരു മണിക്ക് വന്നു നിന്റെ കൂടെ പഠിച്ച സിന്ധുവിനെ കുറിച്ച് തിരക്കി മറ്റൊന്നും എനിക്ക് അറിയില്ല.ഞാൻ അവളുടെ വീട്ടിൽ വിളിച്ചപ്പോൾ എത്തി എന്ന് പറഞ്ഞു.. വന്നപ്പോൾ മുതൽ കരയുകയാണ് എന്ന് പറഞ്ഞു. ”\nമനു പെട്ടന്ന് എഴുനേറ്റു മുഖം കഴുകി കാറിന്റെ കീ എടുത്തു കൊണ്ട് പുറത്തേക്ക് ഓടി. നാലഞ്ച് കിലോമീറ്റർ അകലെയാണ് മീരയുടെ വീട് ദൂരം ഒരുപാട് ഉള്ളത് പോലെ മനുവിന് അനുഭവപെട്ടു. കാർ ഗെയ്റ്റിൽ ഇടിച്ചു ഇടിച്ചില്ല എന്ന പോലെ കാർ നിർത്തി. അവൻ വണ്ടിയിൽ നിന്നും ഇറങ്ങി ഗേറ്റ് തുറക്കാൻ നോക്കിയപ്പോൾ ഗേറ്റ് പൂട്ടിയിട്ടിരിക്കുന്നു. അവൻ ആരെയും വിളിക്കാൻ കാത്തു നിന്നില്ല ഗേറ്റ് എടുത്തു ചാടി കാളിങ് ബെല്ലിൽ ആഞ്ഞു അമർത്തി. നാല് പ്രാവശ്യം കാളിങ് ബെല്ല് അമർത്തിയതിനു ശേഷം ആണ് തുറന്നത്. മീരയുടെ അമ്മയാണ് തുറന്നത്. “അവൾ എന്തെ അമ്മേ”\n“അവൾ അകത്തുണ്ട് മോനെ എന്തോ പറ്റിയതെന്നും പറയുന്നില്ല വന്നപ്പോൾ മുതൽ കരച്ചിൽ. അങ്ങോട്ട് വിളിക്കാം എന്നു വിചാരിച്ചപ്പോൾ അതിനും അവൾ സമ്മതിക്കുന്നില്ല. എന്താ പറ്റിയത് മോനെ ”\n” എനിക്ക് അറിയില്ല അമ്മേ ഇന്നലെ രാത്രിയിൽ വരെ അവൾക്കു ഒരു കുഴപ്പവും ഇല്ലാരുന്നു. ”\n“ഇനി വല്ല സ്വപ്നവും കണ്ട് പേടിച്ചതാണോ അളിയാ”\nമനോജ് അത് പറഞ്ഞു കൊണ്ട് വെളിയിലേക്ക് വന്നു. മനോജ് മീരയുടെ ആങ്ങള ആണ്. ” അളിയൻ ചാവി തന്നിട് അകത്തേക്ക് കയറി അവളുടെ പിണക്കം മാറ്റ്. ഞാൻ കാർ കയറ്റി അകത്തോട്ടു ഇടാം”\n. മനോജ് താക്കോലും വാങ്ങി പുറത്തേക്കു പോയി. എന്നെ കണ്ടതും മീര എഴുനേറ്റു അവളുടെ മുറിയിലേക്ക് പോയി. ഞാൻ പുറകെ പോയി ഭാഗ്യം ഡോർ ലോക്ക് ചെയ്തട്ടില്ല അതിനു മുൻപേ ഞാൻ അകത്തു കയറി.\n“എന്തു പറ്റി എന്റെ പ്രിയതമക്ക്”\nഞാൻ മൂക്കിൽ ഒരു തട്ട് തട്ടി.\n” പറ്റിയത് എനിക്കല്ലല്ലോ നിങ്ങൾക്ക് അല്ലെ ”\n“എനിക്ക് എന്ത് പറ്റിയെന്നാ നീ പറയുന്നത്. ”\n“ഞാൻ അത് പറഞ്ഞാൽ അച്ഛനും ആങ്ങളയും നിങ്ങളെ തല്ലി ഓടിക്കും”\n“നീ എന്നെ ശുണ്ഠി പിടിപ്പിക്കാതെ കാര്യം പറ പെണ്ണെ..”\nഅവളെ ചൊടുപ്പിക്കാനായി സ്വരം ഒന്ന് ഉയർത്തി.\n“എനിക്ക് അത് പറയാൻ അറയ്ക്കുവാ എങ്കിലും ഞാൻ പറയാം പക്ഷെ ഉത്തരം സത്യസന്ധം ആയിരിക്കണം ”\n“നിന്നോട് ഇതു വരെ കള്ളo പറഞ്ഞിട്ടുണ്ടോ മോളെ. ”\n“ഇതുവരെ എന്റെയും വിശ്വാസം അങ്ങനെ ആയിരുന്നു. എപ്പോൾ അല്ലെ അത് തെറ്റായിരുന്നു എന്നു മനസ്സിൽ ആയത്. ”\n“നിനക്ക് എന്തോ മനസ്സിൽ ആയെന്നാ കാര്യം പറ ”\n“എനിക്ക് മൂന്നു ചോദ്യങ്ങൾ ചോദിക്കാനുണ്ട് അതിനുള്ള ഉത്തരം സത്യം ആണെന്ന് തെളിയിക്കുകയും വേണം. ”\n“നീ ചോദിക്ക് ”\n“ചോദ്യം നമ്പർ 1. നിങ്ങളും സിന്ധു ചേച്ചിയും അല്ലെങ്കിൽ വേണ്ടാ അവളെ ആരാ ചേച്ചിന്നു വിളിക്കുന്നെ നിങ്ങൾ തമ്മിലുള്ള ബന്ധം എന്തുവാ”\n” ഏതു സിന്ധു നമ്മുടെ ഓഫീസിലെ സിന്ധു ആണോ. ”\n” അല്ല നിങ്ങളുടെ കൂടെ പഠിച്ച ഭർത്താവുമായി ബന്ധം ഒഴിഞ്ഞു നിൽക്കുന്ന സിന്ധു”\n” ആ നമ്മുടെ സിന്ധു ”\n” നമ്മുടെ അല്ല നിങ്ങളുടെ സിന്ധു.”\n” മാസങ്ങളായി ഞാൻ അവളെ കണ്ടിട്ട്. നിനക്കെന്നെ സംശയം ആണോ മീര. നിനക്ക് എന്നു തുടങി ” ശെരിക്കും മനുവിന്റെ ശബ്ദം ഇടറി. ” ഇത്രയും നാൾ ഇല്ലാതെ പലതും ഞാൻ കാണുന്നുണ്ട് മനുഷ്യ.. ഞാൻ ബാക്കി കൂടെ ചോദിക്കട്ടെ ”\nപെട്ടന്ന് ആരോ വാതിലിൽ തട്ടിയ പോലെ.\n” ചേച്ചി വാതിൽ തുറക്ക് ഞാൻ വിഷ്ണു ആണ് വിഷ്ണു അല്ല ദേവേന്ദ്രൻ ആണെന്ന് പറഞ്ഞാലും വാതിൽ ഇപ്പോൾ തുറക്കില്ല മോനെ നീ ഒന്ന് പോയെ.”\n“അയ്യേ ചേച്ചിയെ കാണാൻ അല്ല മനുവേട്ടനെ കാണാൻ ആണ്. ”\n” ഓ അവന്റെ ഒരു മനുവേട്ടൻ നീ ഒന്ന് പോയെ ”\nപിന്നെ അവന്റെ അനക്കം ഒന്നും കേട്ടില്ല.\n“ദേ മീരാ നീ എന്നെ വെറുതെ ദേഷ്യം പിടിപ്പിക്കല്ലേ. ”\n” ഇനി ഞാൻ അടുത്ത ചോദ്യം ചോദിക്കട്ടെ.. ഇന്നലെ നിങ്ങൾ ഓഫീസിൽ നിന്ന് ലീവ് എടുത്തു എവിടെ പോയതാ എന്നെ ഹോസ്പിറ്റലിൽ കൊണ്ട് പോകണം എന്ന് പറഞ്ഞു”\n” അതു പിന്നെ പിന്നെ ”\n” ബ ബ്ബ ബ്ബ അടിക്കാതെ കാര്യം പറ.”\n“എടി ഞാൻ അതു വോളിബോൾ കളിക്കാൻ പോയതാ. ”\n” ഈ 15 വർഷത്തിനടുത്തു ഒരു കല്ലെടുത്തു മാങ്ങാ പോലും എറിഞ്ഞു കണ്ടട്ടില്ല പിന്നെ വോളിബോൾ ഒന്ന് പോയെ”\n” എടി ഞാൻ പറഞ്ഞത് സത്യം ആണ് എനിക്ക് വോളിബോൾ കളിക്കാൻ അറിയാം ”\n” അപ്പോൾ ഇതോ” അവൾ ബാഗ് തുറന്നു എന്റെ ഡയറി എടുത്തു എന്റെ നേരെ വലിച്ചെറിഞ്ഞു. ” എന്നെ വെറും പൊട്ടി ആക്കല്ലേ ഇതൊക്കെ വായിച്ചാൽ മനസിലാകുന്ന പ്രായം എനിക്ക് ആയി. ഛെ എനിക്ക് എന്നോട് തന്നെ പുച്ഛം തോന്നുന്നു നിങ്ങളെ ഇത്ര അധികം സ്നേഹിച്ചതിനു. ”\n” ഡി നീ എന്നെ സംശയിക്കല്ലേ വർഷങ്ങൾക്കു ശേഷം വോളിബോൾ എന്റെ കൈയിൽ പതിച്ചതിന് ഞാൻ എഴുതി പോയതാ.ഒരാവേശത്തിനു സാഹത്യം ഇച്ചിരി കൂടി പോയെന്ന് ഉള്ളു. അല്ലാതെ നീ സംശയിക്കുന്നപോലെ ഒന്നും അല്ല മീര നീ വെറുതെ എന്നെ സംശയിക്കല്ലേ പൊന്നെ.”\n” ആ കാലം കഴിഞ്ഞു”\nമീര ഏങ്ങലോടെ പറഞ്ഞു. ” നീ ഒരു കാര്യം ചെയ്യു നീ നിന്റെ അച്ഛനോടും ആങ്ങളയോടും ചോദിച്ചു നോക്ക് എനിക്ക് വോളിബോൾ കളിക്കാൻ അറിയില്ലേ എന്ന്. ”\n” അവരോട് ചോദിച്ചാൽ അവർ നിങ്ങളുടെ പക്ഷമേ നില്ക്കു. എന്നെക്കാൾ കാര്യം അല്ലെ മരുമോനെ അവർക്ക്. ”\n” എടി അച്ഛനാ പറഞ്ഞെ നിനക്ക് സ്പോർട്സ് എന്ന് കേട്ടാൽ നിനക്ക് അലര്ജി ആണെന്ന്. നിന്നെ കണ്ടപ്പോൾ തന്നെ ഞാൻ ഒരുപാടിഷ്ട്ടപെട്ടു പോയി മീര. അത് കൊണ്ടാ എന്റെ പ്രാണനേക്കാൾ ഒരുപാടു പ്രിയപ്പെട്ട വോളിബാൾ പോലും ഞാൻ ഉപേക്ഷിച്ചത്. നിന്നെ എനിക്ക് അത്രക്കും ഇഷ്ട്ടമാണ് മീര.അതുകൊണ്ടാ ഞാൻ ഇത്രയും നാൾ ഇതൊന്നും നിന്നോട് പറയാഞ്ഞത് മീര. എനിക്ക് കിട്ടിയ ട്രോഫിയും മറ്റും അമ്മയുടെ കട്ടിലിന്റെ അടിയിൽ ഇരിപ്പമുണ്ട് നിനക്ക് ഇനിയും വിശ്വാസം ആയില്ലെങ്കിൽ പോയി നോക്ക്. ”\n” ഇനി എനിക്ക് കാണാനും കേൾക്കാനും ഒന്നും ഇല്ല.”\nഎന്ന് അറത്തു മുറിച്ചു പറഞ്ഞിട്ട് അവൾ പുറത്തേക്കു പോകാനായി വാതിൽ തുറന്നു. എന്നിട്ട് അവൾ മനുവിനെ തിരിഞ്ഞു നോക്കി ” “എടി അതു” മനു എന്ത് പറയണമെന്ന് അറിയാതെ ഇടറി. ” ഇനി മറ്റൊരു കാര്യം നിങ്ങളുടെ ടീ ഷിർട്ടിൽ നിന്നും ഒരു മുടി കിട്ടി. അതു എന്റെ അല്ല എന്നു 100% ഉറപ്പുണ്ട്. ഇതിൽ കൂടുതൽ ഞാൻ വിവരിക്കണോ ”\n” മീര ആവിശ്യം ഇല്ലാതെ നീ എന്നെ തെറ്റിദ്ധരിച്ചു. നീ പറയുന്നപോലെ അല്ല കാര്യങ്ങൾ. ”\n“ഇത്രയും നാളാണ് ഞാൻ തെറ്റിദ്ധരിക്കപ്പെട്ടതു ഇപ്പോൾ ഞാൻ ശെരിയായ ധാരണയിലാണ്. ” ” ഞാൻ ഒന്ന് പറഞ്ഞോട്ടെ മീരേ ഞാൻ രാവിലെ പാലിന് പോയപ്പോൾ ആണ് പിള്ളേർ വോളിബോൾ കളിക്കുന്നത് കണ്ടത് ഒരുപാട് നാളായി കളിച്ചിട്ട് എങ്കിലും കണ്ടപ്പോൾ എനിക്ക് ആവേശം തോന്നി ഞാൻ ഇത്തിരി നേരം അവരുമായി കളിച്ചു. എന്റെ കളി അവർക്ക് ഇഷ്ട്ടപെട്ടു. അപ്പോഴാണ് അവർക്ക് ഇന്നൊരു ടൂര്ണമെന്റുണ്ടെന്നും മെയിൻ പ്ലയെർക്കു എന്തോ ആക്സിഡന്റ് പറ്റിയെന്നും പകരം എന്നോട് വരാമോ എന്ന് ചോദിച്ചതും. അവർ എന്നെ ഒരുപാടു നിർബന്ധിച്ചു മോളെ അതാ ഞാൻ ഇന്ന് ലീവെടുത്തു അവരുടെ കൂടെ പോയത്. ഞാൻ ഒരുപാട് ഒഴിയാൻ നോക്കി അവർ നിർബന്ധിപ്പിച്ചു കളിപിച്ചു. അവരുടെ നിർ ബദ്ധത്തേക്കാൾ ഉപരി വോളിബോൾ എന്റെ രക്തത്തിൽ അലിഞ്ഞു ചേർന്ന് അതാ മീരേ. നിനക്ക് ഇതിൽ ഇഷ്ടം ഇല്ലാത്തത്കൊണ്ടാണ് ഞാൻ നിന്നോട് പറയാഞ്ഞത്. ഈശ്വരാ എങ്ങനെ ആണ് ഇവളെ ഒന്ന് പറഞ്ഞു വിശ്വസിപ്പിക്കുന്നതു. ”\n” ഒരു ഈശ്വരന്മാർക്കും എന്നെ വിശ്വസിപ്പിക്കാൻ കഴിയില്ല മനുവേട്ടൻ എന്നെ വെറുതെ വിട്ടേക്ക്” “മോളെ നിനക്ക് ഇഷ്ടമല്ലെങ്കിൽ ഞാൻ ഇനി വോളിബാൾ കൈകൊണ്ടു തൊടില്ല പോരെ നീയണം സത്യം ”\nഅവൾ പതുക്കെ ഇറങ്ങി ഹാളിലേക്ക് ചെന്ന് വിഷ്ണുവിന്റെ കയിൽ നിന്ന് റീമോർട് വാങ്ങി ചാനൽ മാറ്റി ” എന്റെ മീരേച്ചി നല്ല പ്രോഗ്രാം ആയിരുന്നു. മനുവേട്ടൻ എന്തെ ” എന്ന് ചോദിച്ചു മുറിക്കുളിലേക്കു നോക്കിയപ്പോൾ ആണ് തല കുനിച്ചു ഇറങ്ങി വരുന്ന മനുവിനെ കണ്ടത്. ഓടി ചെന്ന് കെട്ടിപിടിച്ചു രണ്ടു കവിളിലും ഉമ്മ വെച്. അതു കണ്ടു മീര ഞെട്ടി തരിച്ചു പോയി. അപ്പോഴാണ് വിഷ്ണുവിന്റെ പ്ലാസ്റ്റർ ഇട്ട കൈ മനുവിന്റെയും മീരയുടേയും കണ്ണിൽ പെട്ടത് “എന്ത് പറ്റി നിന്റെ കൈക്ക് .” “അതു മീരേച്ചി വലിയ സംഭവം ആണ്. രാവിലെ യൂണിവേഴ്സിറ്റിയിൽ ഒരു വോളിബോൾ ടൂർണമെന്റ് ഫൈനൽ ഉണ്ടാരുന്നു. രാവിലെ പ്രാക്ടീസിനായി ഇറങ്ങിയപ്പോൾ വണ്ടി സ്ലിപ് ആയി. കയ്യുടെ കുഴ തെറ്റി അമ്മ എന്നെ കളിക്കാനും വിടില്ല.കളി തോൽക്കും എന്ന് വിഷമിച്ചു വീട്ടിൽ ഇരുന്നപ്പോൾ അല്ലെ നമ്മുടെ ചങ്ക്‌സ് വന്നു പറഞ്ഞത് ആരോ വന്നു എനിക്ക് പകരം കളിച്ചു കളിജയിപ്പിച്ചെന്നു. വൈകിട്ടു ക്ലബ്ബിൽ ചെന്നിട്ടും ആർക്കും ആളെ അറിയില്ല. ഇപ്പോൾ കളിക്കുന്നടത്തുടെ മനുവേട്ടന്റെ കാർ ചീറിപ്പാഞ്ഞു പോയപ്പോൾ അവന്മാര് പറഞ്ഞെ ഇതാ ആളെന്ന. അപ്പോൾ തന്നെ ഞാൻ വണ്ടിയുമെടുത്തു വെച്ച് പിടിക്കുകയായിരുന്നു മനുവേട്ടന്റെ പുറകെ സന്തോഷം ആയി മനുവേട്ടാ ” “നീ ഈ വയ്യാത്ത കൈയും വെച്ചോണ്ടു വണ്ടി ഓടിച്ചെ”\n“പുതിയ വണ്ടി ഓട്ടോമാറ്റിക് ആണ് മനുവേട്ടാ അതിനു ഈ ഒരു കൈ തന്നെ ധാരാളമാ”\nവിഷ്ണു മനുവിനെ വീണ്ടും ഉമ്മ വെച്ച്. ഇപ്പോൾ വിശ്വാസം ആയില്ലേ എന്ന അർത്ഥത്തിൽ വീണ്ടുo മനു മീരയെ നോക്കി. ” “നീ അങ്ങോട്ട് മാറിക്കെ എന്റെ ഏട്ടനെ കൊല്ലാതെ”\nമീര അവന്റെ തോളിൽ പിടിച്ചു തള്ളി. “വാ മനുവേട്ടാ അമ്മ നല്ല കഞ്ഞിയും പയറും ഉണ്ടാക്കിയിട്ടുണ്ട് അതു കഴിച്ചിട്ട് നമുക്ക് വീട്ടിൽ പോകാം. ” “ഞാൻ പല്ലുതേച്ചിട്ടില്ലാടി”\n“ഓ ഒരു ദിവസം പല്ലു തേച്ചിട്ടില്ലെങ്കിലും വലിയ കുഴപ്പം ഒന്നും ഇല്ല. ഇല്ലിയോടാ വിഷ്ണു ഇങ്ങോട്ടു വാ മനുഷ്യാ എനിക്ക് വിശക്കുന്നു” മീര മനുവിന്റെ കൈക്കു പിടിച്ചു വലിച്ചു ” എന്നാൽ ഞങ്ങൾ ഇറങ്ങട്ടെ അച്ഛാ” മനുവും മീരയും കാറിൽ കയറി. “മനുവേട്ടാ നാളെ രാവിലെ കളിക്കാൻ വരണേ ഞാൻ അവിടെ ഉണ്ടാകുo.” വിഷ്ണു പുറകിൽ നിന്നും വിളിച്ചു പറഞ്ഞു\nമീര ഒന്നും മിണ്ടാതെ എന്റെ കൈ അമർത്തി പിടിച്ചു കുറ്റബോധം കൊണ്ട് അവളുടെ കണ്ണുകൾ നിറഞ്ഞു. പുറകിൽ കയ്യിട്ട് അവൾ വോളിബോൾ എടുത്തു എന്റെ കയ്യിൽ വെച്ച് അമർത്തി “സോറി. ”\n” ഇതെവിടുന്നു കിട്ടി ” വിഷ്ണുവിന്റെ വണ്ടിയിൽ നിന്നും എടുത്തതാണ്. മനുവേട്ടൻ ഇനി എന്നും കളിക്കണം വോളിബോൾ. മനുവേട്ടൻ ഇഷ്ട്ടങ്ങൾ എല്ലാം എന്റെയും ഇഷ്ട്ടങ്ങളാണ്. എന്നും വെച്ച് ഏതവളുമാരെയെങ്കിലും നോക്കിയാൽ രണ്ടു കണ്ണും ഞാൻ കുത്തിപ്പൊട്ടിക്കും കേട്ടാലോ ” മീര അവന്റെ നേരെ കണ്ണുരുട്ടി കൊണ്ട് പറഞ്ഞു ” ഉത്തരവ് പോലെ മഹാറാണി” മനു തന്റെ ഇഷ്ടങ്ങൾക് ഒരുമിച്ചു കാർ വീട്ടിലേക്ക് പായിച്ചു ഇനിയൊരിക്കലും സാഹത്യാപരമായി ഡയറി എഴുതില്ല എന്ന് മനസ്സിൽ പ്രതിജ്ഞ എടുത്തു കൊണ്ട്.\nഅവളെ നെഞ്ചോട് വലിച്ചിട്ട് നെറുകയിൽ അമർത്തി ചുമ്പിച്ചപ്പോൾ അമർത്തി വച്ച ഗദ്ഗദം അവളറിയാതെ പുറത്തു വന്നു…\n” മുഴുത്ത ഭ്രാല്”


ജനറേറ്റർ പിന്നെ എന്തിനുവേണ്ടിയാണ്, ബിസിസിഐയെ രൂക്ഷമായി വിമർശിച്ച് മുൻ ഇന്ത്യൻ താരം വീരേന്ദർ സെവാഗ് - Crickerala\nജനറേറ്റർ പിന്നെ എന്തിനുവേണ്ടിയാണ്, ബിസിസിഐയെ രൂക്ഷമായി വിമർശിച്ച് മുൻ ഇന്ത്യൻ താരം വീരേന്ദർ സെവാഗ്\nചെന്നൈ സൂപ്പർ കിങ്സും മുംബൈ ഇന്ത്യൻസും തമ്മിൽ നടന്ന മത്സരത്തിനിടെ ഉണ്ടായ ഡി ആർ എസ് വിവാദത്തിൽ ബിസിസിഐയ്ക്കെതിരെ രൂക്ഷ വിമർശനവുനായി മുൻ ഇന്ത്യൻ താരം വീരേന്ദർ സെവാഗ്. മുംബൈ ഇന്ത്യൻസ് അഞ്ച് വിക്കറ്റിന് വിജയിച്ച മത്സരത്തിലെ ആദ്യ ഓവറുകളിൽ സ്റ്റേഡിയത്തിലുണ്ടായ പവർകട്ടിനെ തുടർന്ന് ചെന്നൈ സൂപ്പർ കിങ്സിന് റിവ്യൂ എടുക്കുവാൻ സാധിച്ചിരുന്നില്ല.\nഒറ്റ നോട്ടത്തിൽ പോലും നോട്ടൗട്ടായിരുന്നിട്ടും ആദ്യ ഓവറിൽ അമ്പയറുടെ തീരുമാനത്തിനെതിരെ റിവ്യൂ നൽകുവാൻ സി എസ് കെ ഓപ്പണർ കോൺവേയ്ക്ക് സാധിച്ചിരുന്നില്ല. പിന്നാലെ റോബിൻ ഉത്തപ്പ LBW യിലൂടെ പുറത്താവുകയും ഡി ആർ എസ് ലഭ്യമല്ലാത്തതിനാൽ റിവ്യൂ നൽകാനാകാതെ ഉത്തപ്പയ്ക്കും മടങ്ങേണ്ടിവന്നു.\n” പവർ കട്ട് കാരണം ഡി ആർ എസ് ലഭ്യമല്ലെന്നത് ഏവരെയും ആശ്ചര്യപെടുത്തുന്ന കാര്യമായിരുന്നു. ജനറേറ്റർ ഉപയോഗിക്കാൻ കഴിയുന്നത്ര വലിയ ലീഗല്ലേ ഐ പി എൽ. ഏത് സോഫ്റ്റ്വെയർ ആയിരുന്നാലും അത് ബാക്കപ്പ് വൈദ്യുതിയിലൂടെ പ്രവർത്തന സജ്ജമാക്കണമായിരുന്നു. ബിസിസിഐയെ സംബന്ധിച്ച് ഇതൊരു വലിയ ചോദ്യമാണ്. ” സെവാഗ് പറഞ്ഞു.\n” സ്റ്റേഡിയത്തിൽ പവർകട്ട് ഉണ്ടായാൽ എന്തുസംഭവിക്കും. ജനറേറ്റർ സ്റ്റേഡിയത്തിലെ ലൈറ്റുകൾക്ക് മാത്രമാണോ. ബ്രോഡ്കാസ്റ്റർക്കും അവരുടെ സംവിധാനങ്ങളും അപ്പോൾ എന്തുചെയ്യും. മത്സരം നടക്കുന്നുവെങ്കിൽ ഡി ആർ എസ് ഉപയോഗിക്കണമായിരുന്നു. അല്ലെങ്കിൽ മത്സരത്തിൽ മുഴുവൻ ഡി ആർ എസ് ഉപയോഗിക്കുവാൻ പാടില്ല. കാരണം ഈ തീരുമാനം ചെന്നൈയ്ക്ക് മത്സരത്തിൽ തിരിച്ചടിയായി. മുംബൈ ഇന്ത്യൻസ് ആദ്യം ബാറ്റ് ചെയ്യുകയാണെങ്കിൽ അവരും കഷ്ടപെടുമായിരുന്നു. ” സെവാഗ് കൂട്ടിച്ചേർത്തു.\nമത്സരത്തിൽ പരാജയപെട്ടതോടെ ചെന്നൈ സൂപ്പർ കിങ്സ് പ്ലേയോഫ് കാണാതെ പുറത്തായി. മുംബൈ ഇന്ത്യൻസിന് ശേഷം ഈ സീസണിൽ പ്ലേയോഫ് കാണാതെ പുറത്താകുന്ന രണ്ടാമത്തെ ടീമാണ് ചെന്നൈ സൂപ്പർ കിങ്സ്.


അവളെ വിവാഹം കഴിച്ചുകൂടെ; ശ്രീദേവിയെക്കുറിച്ചുള്ള ചോദ്യത്തിന് കമല് നല്‍കിയ മറുപടി\nശ്രീദേവിയുമായുള്ള കമലിന്‍റെ അടുപ്പം കണ്ട് നിങ്ങള്‍ക്ക് അവളെ വിവാഹം കഴിച്ചുകൂടെ എന്ന് ശ്രീദേവിയുടെ അമ്മ രാജേശ്വരി പലതവണ തന്നോട് ചോദിച്ചതായി കമല്‍ഹാസന് പറയുന്നു.\nChennai, First Published Nov 2, 2018, 6:23 PM IST\nമുംബൈ: ശ്രീദേവിയുമായുള്ള ബന്ധത്തിന്‍റെ ആഴം വ്യക്തമാക്കി കമല്‍ഹാസന്. മുംബൈ ഫിലിം ഫെസ്റ്റിവലില് ശ്രീദേവി അനുസ്മരണത്തിന്റെ ഭാഗമായി എഴുതിയ കുറിപ്പിലാണ് ശ്രീദേവിയുമായുള്ള ബന്ധം കമല്‍ഹാസന് വെളിപ്പെടുത്തിയത്.\n'ദി 28 അവതാര്‍സ് ഓഫ് ശ്രീദേവി' എന്ന കുറിപ്പിലാണ് ശ്രീദേവിയെ കമല്‍ഹാസന് ഓര്‍മ്മിച്ചെടുക്കുന്നത്.\nശ്രീദേവിയുമായുള്ള കമലിന്‍റെ അടുപ്പം കണ്ട് നിങ്ങള്‍ക്ക് അവളെ വിവാഹം കഴിച്ചുകൂടെ എന്ന് ശ്രീദേവിയുടെ അമ്മ രാജേശ്വരി പലതവണ തന്നോട് ചോദിച്ചതായി കമല്‍ഹാസന് പറയുന്നു. എന്നാല് കുടുംബത്തിലുള്ള ഒരാളെ ഞാന് എങ്ങനെ വിവാഹം കഴിക്കും എന്നാണ് താന് മറുപടി നല്‍കിയതെന്നും കമല്‍ഹാസന് പറയുന്നു.\n1976 ല് ശ്രീദേവിക്ക് പതിമൂന്ന് വയസുള്ളപ്പോള് ആണ് 'മൂണ്ട്രു മുടിച്ചു' എന്ന ചിത്രത്തില് അഭിനയിക്കാന് എത്തിയപ്പോള് ആദ്യമായി കമല്‍ഹാസന് കാണുന്നത്. അന്ന് ശ്രീദേവിയുമായി റിഹേഴ്‌സല് നടത്തുക എന്ന ഉത്തരവാദിത്തവും സഹസംവിധായകനായ തനിക്കായിരുന്നുവെന്ന് കമല് ഹാസന് ഓര്‍മ്മിക്കുന്നു.\nഒരുപാട് പ്രണയരംഗങ്ങളില് അഭിനയിച്ചതു കൊണ്ട് തങ്ങള് തമ്മില് വലിയ അടുപ്പമാണെന്ന് ആളുകള് തെറ്റിദ്ധരിച്ചിരുന്നു. എന്നാല് അവസാന സമയം വരെ ശ്രീദേവി തന്നെ വിളിച്ചത് 'സര്' എന്ന് മാത്രമായിരുന്നുവെന്നും കമല് ഹാസന് കൂട്ടിച്ചേര്‍ത്തു. കെ ബാലചന്ദര് എന്ന തണല്‍വൃക്ഷത്തെക്കുറിച്ചും കമല് ഹാസന് പറയുന്നു.\nകഴിഞ്ഞ വര്‍ഷം യാഷ് രാജ് സ്റ്റുഡിയോയിലാണ് അവസാനം ശ്രീദേവിയെ കാണുന്നത്. അവസാനമായി ശ്രീദേവിയെ അപ്രതീക്ഷിതമായി ആലിംഗനം ചെയ്തുവെന്നും കമല്‍ഹാസന് പറഞ്ഞു. അമ്മയുടെ മടിയില് ഇരുന്ന് ആഹാരം കഴിച്ചിരുന്ന ശ്രീദേവിയെ താന് വഴക്ക് പറയുമായിരുന്നുവെന്നും വികാരാധീനമായി എഴുതിയ കുറിപ്പില് കമല് ഹാസന് പറയുന്നു. കഴിഞ്ഞ ഫെബ്രുവരി 24 നാണ് ദുബായിലെ സ്വകാര്യ ഹോട്ടലില് ബാത്ത് ടബ്ബില് മുങ്ങി ശ്രീദേവി മരണപ്പെടുന്നത്.\nLast Updated Nov 2, 2018, 6:23 PM IST\nKamal hid truth about Sridevi\nബിഗ് ബോസ് താരം സ്നേകനും കന്നികയും വിവാഹിതരായി; അനുഗ്രഹമേകി കമൽഹാസൻ\nവിജയ് സേതുപതിയെയും ഫഹദിനെയും സ്വാഗതം ചെയ്‍ത് കമല് ഹാസന്; 'വിക്രം' ലൊക്കേഷന് വീഡിയോ\nസ്ക്രീനില് തീ പടര്‍ത്താന് കമല്, സേതുപതി, ഫഹദ്; കാത്തിരിപ്പിനൊടുവില് 'വിക്രം' ഫസ്റ്റ് ലുക്ക്\nസംസ്ഥാനത്ത് ടിപിആർ അനുസരിച്ചുള്ള ലോക്ക്ഡൗണിൽ മാറ്റം വരുത്താൻ സർക്കാർ


Chinese shopping centre claims to offer 'girlfriends for rent' Chinese shopping centre claims to offer 'girlfriends for rent'\nഷോപ്പിങ്ങിന് ഗേൾഫ്രണ്ടിനെ വേണോ...? പക്ഷേ....\nഷോപ്പിങ്ങിന് ഗേൾഫ്രണ്ടിനെ വേണോ…? പക്ഷേ ഒരു പ്രശ്നമുണ്ട്!\nഔട്ടിങ് പോകാൻ എല്ലാവർക്കും ഇഷ്ടമാണ്. എന്നാൽ പലപ്പോഴും നമ്മൾ മടിക്കുന്നത് കമ്പനിക്ക് ആളില്ലല്ലോ എന്ന് ഓർത്താണ്. അതിന് പരിഹാരവുമായി ഇതാ ചൈനക്കാർ എത്തിയിരിക്കുന്നു. ചൈനയിലെ വൈറ്റലിറ്റി സിറ്റി ഷോപ്പിങ് മാളിൽ ഷോപ്പിങ് ചെയ്യാൻ തനിച്ചെത്തുന്നവര്‍ക്ക് വാടകയ്ക്കു ഗേൾഫ്രണ്ടിനെ ഒരുക്കിയിരിക്കുകയാണ് മാൾ അധികൃതര്.\nകസ്റ്റമേഴ്സിനു കമ്പനിക്കായി ഏതാനും പെൺകുട്ടികളെ മാളിനു മുന്നിൽ നിർത്തിയിട്ടുണ്ടാകും. അവരിൽ നിന്നും തങ്ങൾക്കിഷ്ടപ്പെട്ടവരെ യുവാക്കൾക്കു തിരഞ്ഞെടുക്കാം. ഗേൾഫ്രണ്ടിനെ കിട്ടിയെന്നു കരുതി എന്നെന്നേക്കുമാണെന്നു ധരിക്കല്ലേ, ഷോപ്പിങ് കഴിയുംവരെ കൂട്ടുനൽകാനൊരു താൽക്കാലിക ഗേൾഫ്രണ്ടിനെയാണ് മാൾ അധികൃതർ നിർത്തിയിരിക്കുന്നത്. പുരുഷന്മാർക്കു മാത്രമല്ല സ്ത്രീകൾക്കും ഗേൾഫ്രണ്ട്സിനെ തിരഞ്ഞെടുക്കാവുന്നതാണ്. മാളിൽ ഈ നേട്ടം കൂടുതൽ പ്രായോഗികമാക്കുന്നതു സ്ത്രീകളാണെന്നാണ് അധികൃതരുടെ വാദം. മക്കളെ പരിപാലിക്കാനും ശ്രദ്ധയോടെ ഷോപ്പിങ് ചെയ്യാനുമായി ഗേൾഫ്രണ്ട് മോഡലുകളെ തിരഞ്ഞെടുക്കുന്ന സ്ത്രീകൾ അനവധിയാണത്രേ.\nഇനി ഗേൾഫ്രണ്ടിനെ നൽകുന്നതിനുമുണ്ട് ചില നിന്ധനകള്, ഗേൾഫ്രണ്ട് എന്നു കേൾക്കുമ്പോഴേക്കും ചാടിവരുന്നവരുടെ ശ്രദ്ധയ്ക്ക്, ഈ ഷോപ്പിങ്ങിനിടയിൽ ഒരിക്കൽപ്പോലും പെൺകുട്ടിയെ സ്പർശിക്കാനോ മാളിൽ നിന്നു പുറത്തേക്കു കൊണ്ടുപോകാനോ പാടുള്ളതല്ല. ഓരോ ഇരുപതു മിനിറ്റ് കൂടുന്നതിന് അനുസരിച്ച് പത്തുരൂപ നൽകിയിരിക്കണം. ഷോപ്പിങ് ചെയ്യുന്നതിനിടയ്ക്ക് നിർദ്ദേശങ്ങൾ നൽകുകയും വേണമെങ്കിൽ നിങ്ങളുടെ ഷോപ്പിങ് ബാഗ് ചുമക്കുക കൂടി ചെയ്യുമത്രേ ഈ ഗേൾഫ്രണ്ട്. ഷോപ്പിങ്ങിനു മാത്രമല്ല വേണമെങ്കിൽ ഒരു ലഞ്ചിനോ ഡിന്നറിനോ പോലും ഗേൾഫ്രണ്ടിനെ ആനയിക്കാം. ഇതിനിടയ്ക്ക് ഗേൾഫ്രണ്ടിന്റെ സേവനം വേണ്ടെന്ന തോന്നലുണ്ടായാൽ കസ്റ്റമർ അതറിയിക്കുകയും അതോടെ പെൺകുട്ടി തിരികെപോവുകയും ചെയ്യും. എന്നിരിക്കലും സ്ത്രീകളെ ഉപഭോഗ വസ്തുക്കളെ പോലെയാക്കിയുള്ള ഇത്തരം പ്രവണതകളെ അനുകൂലിക്കരുതെന്നു പറഞ്ഞ് മാളിന്റെ ന‌ടപടിയെ വിമർശിക്കുന്നവരുമുണ്ട്. എന്തിരുന്നാലും ഒറ്റയ്ക്ക് ഷോപ് ചെയ്ത് ബോർ അടിച്ചു മരിക്കുന്നതിലും നല്ലത് ഇത്തരം ഒരു കൂട്ട് തന്നെയല്ലേ…


പ്രതികാര ദാഹിയായി ഓംപുരിയുടെ പ്രേതം!!! ദൃശ്യങ്ങള് പാക് ചാനലിന്!!! | Om Puri's ghost seeking revenge from Ajit Doval, ex-wife Nandita inavideo according to Pak news channel - Malayalam Filmibeat\n» പ്രതികാര ദാഹിയായി ഓംപുരിയുടെ പ്രേതം!!! ദൃശ്യങ്ങള് പാക് ചാനലിന്!!!\nപ്രേതങ്ങള് കഥാപാത്രങ്ങളാകുന്ന ചിത്രങ്ങള് ബോക്‌സ് ഓഫീസ് വിജയം നേടുമ്പോഴാണ് അന്തരിച്ച പ്രമുഖ നടന് ഓംപുരിയുടെ പ്രേതം പ്രതികാര ദാഹിയായി എത്തിയ വിവരം പാക് ചാനല് റിപ്പോര്‍ട്ട് ചെയ്യുന്നത്. ദൃശ്യം സഹിതമാണ് പാക് ചാനല് വാര്‍ത്ത സംപ്രേക്ഷണം ചെയ്തത്. ഇന്ത്യക്ക് പുറത്ത് പാകിസ്ഥാനിലും ആരാധകരുള്ള നടനാണ് ഓംപുരി.\nപ്രതികാരദാഹിയായി ഓംപുരിയുടെ പ്രേതം അദ്ദേഹത്തിന്റെ വസതിക്ക് സമീപം ചുറ്റിത്തിരിയുന്നതായി പാക് ചാനലായ ബോല് ന്യൂസാണ് റിപ്പോര്‍ട്ട് ചെയ്തിരിക്കുന്നത്. ഓപുരിയുടെ മരണത്തിന് ഉത്തരവാദി നരേന്ദ്ര മോദിയാണെന്ന് റിപ്പോര്‍ട്ട് ചെയ്ത ചാനലാണ് ബോല് ന്യൂസ്.\nമുന്‍ഭാര്യ നന്ദിതയോടും ദേശീയ സുരക്ഷാ ഉപദേഷ്ടാവ് അജിത് ഡോവലിനോടുമുള്ള പ്രതികാരം തീര്‍ക്കാന് എത്തിയതാണ് പ്രേതമെന്നാണ് ചാനല് റിപ്പോര്‍ട്ട് ചെയ്യുന്നത്. ജനുവരി പതിനാലിലെ ദൃശ്യങ്ങളാണ് ചാനല് റിപ്പോര്‍ട്ട് ചെയ്തിരിക്കുന്നത്.\nഇക്കഴിഞ്ഞ ജനുവരി ആറിന് ഹൃദയാഘാതത്തേത്തുടര്‍ന്നായിരുന്നു ഓംപുരിയുടെ മരണം. എന്നാല് ഇത് വിശ്വാസ യോഗ്യമല്ലെന്നും മരണത്തില് അസ്വാഭികതയുണ്ടെന്നും കൊലപാതകമാണെന്ന് സംശയിക്കുന്നതായും റിപ്പോര്‍ട്ടുകളുണ്ടായിരുന്നു.\nവെളുത്ത് കുര്‍ത്തയണിഞ്ഞ രൂപത്തെയാണ് പ്രേതമെന്ന നിലയില് ചാനലില് കാണിക്കുന്നത്. ഓംപുരിയുടെ വീടിന് സമീപത്ത് നിന്നുള്ള ദൃശ്യങ്ങളാണ് ചാനലിന് ലഭിച്ചിരിക്കുന്നത്. ഇന്ത്യന് ചാനലായ ആജ് തക്കും ഈ ദൃശ്യങ്ങള് സംപ്രേക്ഷണം ചെയ്തിരുന്നു.\nആജ് തക്ക് ഈ വാര്‍ത്ത് റിപ്പോര്‍ട്ട് ചെയ്തതോടെ ഇത് വലിയ ചര്‍ച്ചയായി. ഉടന് തന്നെ ചാനല് വാര്‍ത്ത പിന്‍വലിച്ചു. പിന്നീട് ബോംബെ ടൈംസാണ് വാര്‍ത്ത പുറത്ത് വിട്ടത്.\nഇന്ത്യ പ്രധാനമന്ത്രി നരേന്ദ്ര മോദിയും ദേശീയ സുരക്ഷാ ഉപദേഷ്ടാവ് അജിത് ഡോവലും ഓംപുരിയെ കൊല്ലാന് ശ്രമിച്ചതായി ബോല് ന്യൂസ് റിപ്പോര്‍ട്ട് ചെയ്തിരുന്നു. പാക് സിനിമാ താരങ്ങള്‍ക്ക് വേണ്ടി സംസാരിച്ചതിന്റെ പേരിലാണിതെന്നും ചാനല് റിപ്പോര്‍ട്ട് ചെയ്യുന്നു.\nഉറി ഭീകരാക്രമണേത്തുടര്‍ന്ന് പാക് താരങ്ങള്‍ക്ക് ഇന്ത്യയില് വിലക്ക് ഏര്‍പ്പെടുത്തിയിരുന്നു. ഇതിന് എതിരെ നിലപാട് സ്വീകരിച്ച ഓംപുരിയെ അജിത് ഡോവല് വീട്ടിലേക്ക് വിളിച്ചു വരുത്തി മര്‍ദിച്ചെന്നും വസ്ത്രം വലിച്ച് കീറിയെന്നും ബോല് ന്യൂസ് റിപ്പോര്‍ട്ട് ചെയ്യുന്നു.\nഉറി ഭീകരാക്രമണത്തില് കൊല്ലപ്പെട്ട നിതിന് യാദവിന്റെ ഗ്രാമത്തില് ചെന്ന് ഓംപുരി മാപ്പ് പറയണമെന്നും അജിത് ഡോവല് ആവശ്യപ്പെട്ടിരുന്നു. ഇതിനൊക്കെയുള്ള പ്രതികാരമായിട്ടാണ് ഓംപപുരിയുടെ പ്രേതം അവിടെ ചുറ്റിത്തിരിയുന്നതെന്നാണ് ചാനല് റിപ്പോര്‍ട്ട് ചെയ്യുന്നത്.\nപാക് ചാനൽ റിപ്പോർട്ട് ചെയ്ത വാർത്ത കാണാം.\nRead more about: malayalam film malayalam cinema malayalam movie malayalam om puri nanditha മലയാളം സിനിമ ഓം പുരി നന്ദിത


വിശ്വാസങ്ങളില് കോടതിക്ക് ഇടപെടാനാകില്ല; സുപ്രീംകോടതി വിധിയില് വിയോജിപ്പ് പ്രകടിപ്പിച്ച് ജസ്റ്റിസ് മല്‍ഹോത്ര – Metros Media Latest Malayalam News\nHome / Kerala / വിശ്വാസങ്ങളില് കോടതിക്ക് ഇടപെടാനാകില്ല; സുപ്രീംകോടതി വിധിയില് വിയോജിപ്പ് പ്രകടിപ്പിച്ച് ജസ്റ്റിസ് മല്‍ഹോത്ര\nശബരിമലയില് പ്രായേഭേദമന്യേ സ്ത്രീകള്‍ക്കും പ്രവേശിക്കാമെന്ന ചരിത്രവിധി പ്രഖ്യാപിച്ച സുപ്രീം കോടതി അഞ്ചംഗ ബെഞ്ചിലെ നാലു പേര് ഏകാഭിപ്രായം കൈക്കൊണ്ടപ്പോള് ബെഞ്ചിലെ ഏക സ്ത്രീ പ്രാതിനിധ്യമായ ജസ്റ്റിസ് ഇന്ദു മല്‍ഹോത്ര ഭിന്നാഭിപ്രായം പ്രകടിപ്പിച്ചു.\nമതവികാരങ്ങളും മതാചാരങ്ങളും തികച്ചും സാധാരണവിഷയങ്ങളായി കണ്ട് കോടതിക്ക് ഇടപെടാനാവില്ലെന്നാണ് ജസ്റ്റിസ് ഇന്ദു മല്‍ഹോത്ര അഭിപ്രായപ്പെട്ടത്. ഇന്ത്യന് ഭരണഘടനയുടെ 25, 26 അനുച്ഛേദങ്ങള് ശബരിമല ക്ഷേത്രത്തിനും സംരക്ഷണം ഉറപ്പു നല്‍കുന്നുണ്ട്. അക്കാര്യം വിധിയില് പരിഗണിക്കണമെന്നാണ് ജസ്റ്റിസ് ഇന്ദു മല്‍ഹോത്ര വ്യക്തമാക്കിയത്.\nമതപരമായ കാര്യങ്ങളില് നീതിക്ക് യുക്തമായി തീരുമാനമെടുക്കാവുന്നതല്ല. ആഴത്തില് വേരുറപ്പിച്ച മതവിശ്വാസങ്ങളെ രാജ്യത്തിന്റെ മതനിരപേക്ഷതയ്ക്കനുസൃതമായി മാറ്റിയെഴുതാവുന്നതല്ല എന്ന് വിധി ന്യായത്തിനിടെ അവര് വ്യക്തമാക്കി. ഇന്ത്യയില് ഏതെങ്കിലും മതവിഭാഗം ആചാരാനുഷ്ഠാനങ്ങളില് വ്യക്തമായ ധാരണയും രീതിയും തുടര്‍ന്നു പോരുന്നുവെങ്കില് അത് നിലനില്‍ക്കുന്ന തരത്തിലാവണം കോടതി തീരുമാനമെടുക്കേണ്ടതെന്നും അവര് കൂട്ടിച്ചേര്‍ത്തു.\njustice indue malhothra disagree Latest Kerala News, വിശ്വാസങ്ങളില് കോടതിക്ക് ഇടപെടാനാകില്ല; സുപ്രീംകോടതി വിധിയില് വിയോജിപ്പ് പ്രകടിപ്പിച്ച് ജസ്റ്റിസ് മല്‍ഹോത്ര l Constitutional bench Sabarimala women entry case


foreign firms operating from china may moves to india | ചൈന വിട്ട കമ്പനികള് ഇന്ത്യയിലേക്ക്, വന് നേട്ടം, ആയിരത്തിലധികം പേര്, ജപ്പാനും യുഎസ്സും - Malayalam Oneindia\nPublished: April 20 2020, 20:29 [IST]\nദില്ലി: കൊറോണവൈറസിനെ തുടര്‍ന്നുണ്ടായ പ്രതിസന്ധിയില് നിരവധി വിദേശ കമ്പനികള് ചൈന വിടുമെന്ന് നേരത്തെ പ്രഖ്യാപിച്ചിരുന്നു. ജപ്പാന് അവരുടെ നിര്‍മാണ യൂണിറ്റ് ചൈനയ്ക്ക് പുറത്തേക്ക് മാറ്റുന്നതിനായി പ്രത്യേക ഫണ്ട് വരെ അനുവദിച്ചിരുന്നു. യുഎസ്സില് നിന്നും ഇതേ ആവശ്യം ഉയര്‍ന്നിരുന്നു. പകരം എങ്ങോട്ട് മാറ്റുമെന്നായിരുന്നു ചോദ്യം. ഇപ്പോഴിതാ ഇന്ത്യക്ക് അതുകൊണ്ട് വന് നേട്ടമാണ് ഉണ്ടാകാന് പോകുന്നത്. ചൈനയില് നിര്‍മാണ യൂണിറ്റുണ്ടായിരുന്ന നിരവധി കമ്പനികള് ഇന്ത്യയിലേക്ക് കളം മാറ്റാന് ഒരുങ്ങുകയാണ്.\nഇന്ത്യ അടുത്ത ഹബ്ബാകും\nഇന്ത്യക്ക് ചൈനയെ പോലെ വലിയ വ്യവസായ ഹബ്ബായി മാറാനുള്ള സൗകര്യമാണ് ഇതിലൂടെ വന്നിരിക്കുന്നത്. ആയിരത്തിലധികം വിദേശ കമ്പനികള് ഇന്ത്യന് അധികൃതരുമായി നിര്‍മാണ യൂണിറ്റുകള് തുടങ്ങുന്നതിനായി ചര്‍ച്ചയിലാണ്. ഇതില് തന്നെ 300ലധികം കമ്പനികള് ഉടന് തന്നെ നിര്‍മാണം ആരംഭിച്ചേക്കും. മൊബൈല്, ഇലക്ട്രോണിക്‌സ്, മെഡിക്കല് ഉപകരണങ്ങള്, തുണിത്തരങ്ങള്, സിന്തറ്റിക് തുണിത്തരങ്ങള് എന്നിവ കേന്ദ്രീകരിച്ചാണ് ഇവര് നിര്‍മാണ യൂണിറ്റുകള് തുടങ്ങുന്നത്. ഇന്ത്യയിലെ വാണിജ്യ നഗരങ്ങള്‍ക്ക് ഇത് വലിയ നേട്ടമാകും.\nസിംഗപ്പൂരോ തായ്‌ലാന്‍ഡോ ആയിരുന്നു നിര്‍മാണ യൂണിറ്റുകള്‍ക്കായി കമ്പനികള് തിരഞ്ഞെടുക്കുമെന്ന് കരുതിയത്. എന്നാല് ഇന്ത്യയില് നല്ല ബിസിനസ് സാധ്യതകളുണ്ടെന്നാണ് വിലയിരുത്തല്. കൊറോണവൈറസ് അതിരൂക്ഷമായി ബാധിക്കാത്ത രാജ്യമായതിനാല് ഉപഭോക്തൃ ശേഷി പെട്ടെന്ന് വര്‍ധിക്കാനും സാധ്യതയുണ്ട്. വിവിധ സംസ്ഥാനങ്ങള് കേന്ദ്രീകരിച്ചും, കേന്ദ്ര സര്‍ക്കാര് നിയന്ത്രണത്തിലുള്ള കമ്പനികളെയും ഒപ്പം നിര്‍ത്താനാണ് ശ്രമം. ഇതില് 300 കമ്പനികള്‍ക്ക് നിര്‍മാണ യൂണിറ്റ് ആദ്യ ഘട്ടത്തില് സാധ്യമാകും.\nചൈനയെ കൂടുതലായി ആശ്രയിക്കുന്ന രാജ്യങ്ങളാണ് ജപ്പാന്, യുഎസ്, ദക്ഷിണ കൊറിയ എന്നിവര്. ഇവര് സ്വതന്ത്രരായി നില്‍ക്കാന് ആഗ്രഹിക്കുന്നവരാണ്. ഇന്ത്യയില് നിര്‍മാണ യൂണിറ്റുകളില് സര്‍ക്കാര് ഇടപെടല് കുറവാണ്. കൂടുതല് സ്വാതന്ത്ര്യവുമുണ്ട്. അതാണ് കമ്പനികളെ ആകര്‍ഷിക്കുന്നുണ്ട്. ആഭ്യന്തര വിപണിയിലെ ഉല്‍പ്പാദനത്തെ ശക്തിപ്പെടുത്താന് കേന്ദ്ര സര്‍ക്കാര് കോര്‍പ്പറേറ്റ് ടാക്‌സ് 25.17 ശതമാനമാക്കിയിരുന്നു. പുതിയ നിര്‍മാണ കമ്പനികള്‍ക്ക് ഇത് 17 ശതമാനമായിരിക്കും. സൗത്ത് ഈസ്റ്റ് ഏഷ്യയിലെ ഏറ്റവും കുറഞ്ഞ നികുതി നിരക്കാണിത്.\nഒരേസമയം കമ്പനികള്‍ക്കും ഇന്ത്യന് വിപണിക്കും നേട്ടമാകുന്ന കാര്യമാണിത്. തൊഴിലില്ലായ്മ നിരക്ക് കുറയ്ക്കാന് ഇത് സഹായിക്കും. ജിഎസ്ടി നിരക്ക് അടക്കം കുറയുന്നതിലൂടെ ഇന്ത്യയിലെ തൊഴിലാളികളെ ഇവര്‍ക്ക് കൂടുതലായി ആശ്രയിക്കാം. ഇതിന് പുറമേ നിര്‍മാണ ചെലവുകള് കുറയ്ക്കാനുള്ള തീവ്ര ശ്രമത്തിലുമാണ് വിദേശ കമ്പനികള്. ചൈനയിലെ സാഹചര്യം അത്ര നല്ലതുമല്ല. അതുകൊണ്ടാണ് വിദേശ കമ്പനികള് ചൈനയെ കൈയ്യൊഴിയുന്നത്. യുഎസ് കമ്പനികള് നിലവില് ചൈന വിടില്ലെന്ന് നേരത്തെ അറിയിച്ചിരുന്നു.\nഇന്ത്യ മികച്ച വിപണിയായി വിദേശ രാജ്യങ്ങള് കാണുന്നുണ്ട്. പ്രധാനമായും ഇന്ത്യയുടെ വിപണി ചൈനയുടേതിന് സമാനമാണ്. എന്നാല് നിര്‍മാണ ചെലവുകളില് കാര്യമായ മാറ്റമുണ്ട്. ഇറക്കുമതിക്ക് എളുപ്പമുള്ള സാഹചര്യമാണ് ഉള്ളത്. നിരവധി തുറമുഖങ്ങള് ഇതിനായി സജ്ജമാണ്. കഴിഞ്ഞ ആറ് വര്‍ഷം ഇന്ത്യയുടെ വിദേശ നിക്ഷേപം കുത്തനെ വര്‍ധിച്ചിരുന്നു. മൊബൈല് ഫോണുകളുടെ വലിയൊരു വിപണി തന്നെ ഇന്ത്യയിലുണ്ട്. വെറും നൂറ് ഡോളറില് കുറവാണ് വില. 200 ഡോളറില് അധികം വിലയുള്ള മൊബൈലിന് കയറ്റുമതി സാധ്യതയും കൂടുതലാണ്. അതോടെ മൊത്തം നിര്‍മാണ ചെലവ് ആറ് ശതമാനത്തോളം കുറയും. ബാക്കിയുള്ളത് സര്‍ക്കാരിന്റെ സഹായങ്ങള് കൊണ്ട് കുറയ്ക്കാനും സാധിക്കും.\ncoronavirus impact on economy china india company america japan coronavirus ചൈന ഇന്ത്യ കമ്പനി അമേരിക്ക ജപ്പാന് വിദേശ നിക്ഷേപം\nforeign firms operating from china may moves to india\nStory first published: Monday, April 20, 2020, 20:29 [IST]


ലണ്ടന് ഓഹരി വിപണി തുറന്ന് മുഖ്യമന്ത്രി • Suprabhaatham\nലണ്ടന് ഓഹരി വിപണി തുറന്ന് മുഖ്യമന്ത്രി\nMay 17, 2019 | 11:49 pm IST\nലണ്ടന്: ലണ്ടന് ഓഹരി വിപണി ഇന്നലെ വ്യാപാരത്തിന് തുറന്നുകൊടുത്തത് മുഖ്യമന്ത്രി പിണറായി വിജയന്. കേരള ഇന്‍ഫ്രാസ്ട്രക്ച്ചര് ഇന്‍വെസ്റ്റ്‌മെന്റ് ഫണ്ട് ബോര്‍ഡ് (കിഫ്ബി) പുറത്തിറക്കിയ മസാല ബോണ്ട് ലണ്ടന് ഓഹരിവിപണിയില് ലിസ്റ്റ് ചെയ്യുന്നതിനോടനുബന്ധിച്ചാണ് ലണ്ടന് സ്റ്റോക്ക് എക്‌സ്‌ചേഞ്ച് അധികൃതര് കേരള മുഖ്യമന്ത്രിയെ ക്ഷണിച്ചത്. ഇത്തരമൊരു ചടങ്ങിലേക്ക് ക്ഷണിക്കപ്പെടുന്ന ആദ്യ മുഖ്യമന്ത്രിയാണ് പിണറായി വിജയന്.\nലണ്ടന് സമയം രാവിലെ 8 മണിക്കായിരുന്നു ചടങ്ങ്. ധനമന്ത്രി ഡോ. തോമസ് ഐസക്, കിഫ്ബി ചീഫ് എക്‌സിക്യൂട്ടീവ് ഡോ. കെ.എം അബ്രഹാം എന്നിവരും പങ്കെടുത്തു. ലോകത്തിലെ ഏറ്റവും പഴക്കം ചെന്ന സ്റ്റോക്ക് എക്‌സ്‌ചേഞ്ചുകളിലൊന്നാണ് ലണ്ടന് സ്റ്റോക്ക് എക്‌സ്‌ചേഞ്ച്. 60 രാഷ്ട്രങ്ങളിലെ 2,600ലധികം കമ്പനികള് ഇതിന്റെ ഭാഗമാണ്. വിപണി തുറന്നുകൊടുത്തശേഷം സ്റ്റോക്ക് എക്‌സ്‌ചേഞ്ച് അധികൃതരുമായി മുഖ്യമന്ത്രി ആശയവിനിമയം നടത്തി.\nഇന്ത്യന് കറന്‍സിയില് വിദേശ രാജ്യങ്ങളില് ഇറക്കുന്ന ബോണ്ടിനാണ് മസാല ബോണ്ട് എന്നു പറയുന്നത്. സംസ്ഥാനത്തെ പശ്ചാത്തല സൗകര്യവികസനത്തിന് പണം സമാഹരിക്കാനാണ് കിഫ്ബി മസാല ബോണ്ട് ഇറക്കിയത്. ഇന്ത്യന് രൂപയും വിദേശ കറന്‍സിയും തമ്മിലെ വിനിമയമൂല്യം മാറുന്നത് ബോണ്ട് ഇറക്കുന്ന കമ്പനിയെ അല്ലെങ്കില് സ്ഥാപനത്തെ ബാധിക്കില്ല എന്നതാണ് ഇതിന്റെ നേട്ടം. ബോണ്ടില് പണം നിക്ഷേപിക്കുന്നവര്‍ക്കാണ് ഇതിന്റെ റിസ്‌ക്. റിസര്‍വ് ബാങ്കിന്റെ അംഗീകാരത്തോടെ ആദ്യഘട്ടത്തില് 3,500 കോടി രൂപ വിദേശവിപണിയില് നിന്ന് സമാഹരിക്കാനാണ് കിഫ്ബി തീരുമാനിച്ചത്. സിംഗപ്പൂര് സ്റ്റോക്ക് എക്‌സ്‌ചേഞ്ചിലും കിഫ്ബി ബോണ്ട് ലിസ്റ്റ് ചെയ്യുന്നുണ്ട്.\nപശ്ചാത്തല സൗകര്യ വികസനത്തിന്\nപണം തടസമല്ല: പിണറായി\nവ്യവസായ നിക്ഷേപം ആകര്‍ഷിക്കുന്നതിന് മികച്ച പശ്ചാത്തല സൗകര്യം ഒരുക്കാന് കേരളം പ്രതിജ്ഞാബദ്ധമാണെന്ന് ലണ്ടനില് മാധ്യമ പ്രവര്‍ത്തകരോട് മുഖ്യമന്ത്രി പറഞ്ഞു. അന്താരാഷ്ട്ര നിലവാരത്തിലുള്ള പശ്ചാത്തല സൗകര്യം ഒരുക്കുന്നതിന് സാമ്പത്തിക പരിമിതി ഒരിക്കലും തടസമാകില്ലെന്നും മുഖ്യമന്ത്രി പറഞ്ഞു.\nവ്യവസായ നിക്ഷേപ കേന്ദ്രമെന്ന നിലയില് കേരളം പിറകിലാണെന്ന വസ്തുത തിരിച്ചറിഞ്ഞുകൊണ്ടുള്ള ഇടപെടലാണ് സര്‍ക്കാര് നടത്തുന്നത്. സുഗമമായി വ്യവസായം നടത്തുന്നതിനുള്ള നയപരമായ ചട്ടക്കൂട് സര്‍ക്കാര് ഉണ്ടാക്കിക്കഴിഞ്ഞു. അതനുസരിച്ച് നിയമങ്ങളിലും ഭരണ നടപടികളിലും മാറ്റം വരുത്തി, നിക്ഷേപ സൗഹൃദ അന്തരീക്ഷമുണ്ടാക്കാന് ഇതിനകം ഒട്ടേറെ നടപടികള് സര്‍ക്കാര് എടുത്തിട്ടുണ്ട്. വ്യവസായങ്ങള്‍ക്ക് ഓണ്‍ലൈനില് അനുമതി നല്‍കുന്നതിന് ഏകജാലക സംവിധാനം ഏര്‍പ്പെടുത്തിക്കഴിഞ്ഞു. വ്യവസായം രജിസ്റ്റര് ചെയ്യും മുമ്പുള്ള ഉദ്യോഗസ്ഥ പരിശോധന ഒഴിവാക്കി. റിട്ടേണുകള് ഓണ്‍ലൈനില് ഫയല് ചെയ്യാം.\nകേരളത്തില് വ്യവസായരംഗത്ത് മുതല്‍മുടക്കാന് വരുന്നവര്‍ക്ക് സര്‍ക്കാരില്‍നിന്ന് നല്ല പരിഗണന ലഭിക്കും. എന്നാല് വ്യവസായവല്‍ക്കരണം പരിസ്ഥിതിയെ ബാധിക്കില്ലെന്ന് സര്‍ക്കാര് ഉറപ്പാക്കും ജനക്ഷേമകരമായ നിയമങ്ങള് നടപ്പാക്കുന്ന കാര്യത്തിലും വിട്ടുവീഴ്ച ഉണ്ടാവില്ലെന്നും മുഖ്യമന്ത്രി പറഞ്ഞു.\nപന്ത്രണ്ടുകാരിയെ 20 പേര് പീഡിപ്പിച്ച കേസില് മാതാവും അറസ്റ്റില്


15-18 covid vaccination will be completed on time says Veena George\nകുട്ടികളുടെ വാക്‌സിനേഷന് സമയബന്ധിതമായി പൂര്‍ത്തിയാക്കും: മന്ത്രി വീണാ ജോര്‍ജ്\nസംസ്ഥാനത്ത് 15നും 18നും ഇടയ്ക്ക് പ്രായമുള്ള കുട്ടികള്‍ക്ക് 551 വാക്‌സിനേഷന് കേന്ദ്രങ്ങളാണുള്ളത്\nUpdated: January 3, 2022 2:23:59 pm\nതിരുവനന്തപുരം: കുട്ടികളുടെ വാക്‌സിനേഷന് സമയബന്ധിതമായി പൂര്‍ത്തിയാക്കാന് സാധിക്കുമെന്ന് ആരോഗ്യ വകുപ്പ് മന്ത്രി വീണാ ജോര്‍ജ്. സംസ്ഥാനത്ത് 15നും 18നും ഇടയ്ക്ക് പ്രായമുള്ള കുട്ടികള്‍ക്ക് 551 വാക്‌സിനേഷന് കേന്ദ്രങ്ങളാണുള്ളത്. മുതിര്‍ന്നവര്‍ക്കായി 875 വാക്‌സിനേഷന് കേന്ദ്രങ്ങളും പ്രവര്‍ത്തിക്കുന്നു. കുട്ടികള്‍ക്കും മുതിര്‍ന്നവര്‍ക്കുമായി ആകെ 1426 കേന്ദ്രങ്ങളാണ് സജ്ജമാക്കിയത്.\nകുട്ടികളുടെ വാക്‌സിനേഷന് കേന്ദ്രത്തില് ആശയക്കുഴപ്പം ഉണ്ടാകാതിരിക്കാനായി പിങ്ക് നിറത്തിലുള്ള ബോര്‍ഡുകള് സ്ഥാപിച്ചിട്ടുണ്ട്. രജിസ്‌ട്രേഷന് സംബന്ധിച്ചും വാക്‌സിനേഷന് സംബന്ധിച്ചും ഗൈഡ്‌ലൈന് പുറത്തിറക്കിയിട്ടുണ്ട്. കുട്ടികളില് നിന്നും അവരുടെ മാതാപിതാക്കളില് നിന്നുമുള്ള പ്രതികരണം പോസിറ്റീവാണെന്നും മന്ത്രി പറഞ്ഞു. തിരുവനന്തപുരം ജനറല് ആശുപത്രിയിലെ കുട്ടികളുടെ വാക്‌സിനേഷന് കേന്ദ്രം സന്ദര്‍ശിച്ച ശേഷം സംസാരിക്കുകയായിരുന്നു മന്ത്രി.\nസംസ്ഥാനത്ത് കഴിഞ്ഞ ദിവസം 45 പേര്‍ക്കാണ് ഒമിക്രോണ് സ്ഥിരീകരിച്ചത്. ഇതില്9പേര് ഹൈ റിസ്‌ക് രാജ്യങ്ങളില് നിന്നും 32 പേര് ലോ റിസ്‌ക് രാജ്യങ്ങളില് നിന്നും വന്നതാണ്.4പേര്‍ക്കാണ് സമ്പര്‍ക്കത്തിലൂടെ ഒമിക്രോണ് ബാധിച്ചത്. ഇന്ത്യയില് ഒമിക്രോണ് കൂടുന്ന സാഹചര്യത്തില് സംസ്ഥാനം വലിയ ജാഗ്രതയില് തന്നെയാണ് മുന്നോട്ട് പോകുന്നത്.\nAlso Read: രാജ്യത്ത് കുട്ടികൾക്കുള്ള വാക്സിനേഷൻ ആരംഭിച്ചു; പ്രത്യേക സജ്ജീകരണങ്ങളുമായി കേരളവും\nകോവിഡ് വരാതെ എല്ലാവരും സൂക്ഷിക്കണം. അതോടൊപ്പം പ്രധാനമാണ് വാക്‌സിനെടുക്കുക എന്നുള്ളത്. അതുകൊണ്ട് ഈ ദിവസങ്ങള് പ്രധാനമാണ്. അതനുസരിച്ചാണ് വാക്‌സിനേഷന് ക്രമീകരണം ഏര്‍പ്പെടുത്തിയിരിക്കുന്നത്. അതിനാണ് ശനിയും ഞായറും മുതിര്‍ന്നവരുടെ വാക്‌സിനേഷനായി പ്രത്യേക ഡ്രൈവ് നടത്തിയത്. എല്ലാവരും കോവിഡ് പ്രോട്ടോകോള് പാലിക്കുകയും വാക്‌സിനെടുകയും വേണം.\ncovid 19Covid VaccineOmicron\nWeb Title: Covid vaccination for 15 18 year age group will be completed on time says veena george


പ്രളയമേ നീയെന്റെ മനസുലച്ചു, കുതിപ്പും കിതപ്പും പഠിപ്പിച്ചു | kerala floods 2018| mathrubhumi pralayanaadu| pralayanaadu| flood experience| after flood in kerala\nപ്രളയമേ നീയെന്റെ മനസുലച്ചു, കുതിപ്പും കിതപ്പും പഠിപ്പിച്ചു\nദിവസവും ഉപ്പുമാവ് കഴിച്ചിട്ടും മടുത്തെന്നും ആവര്‍ത്തന വിരസമെന്നും പറയാതെ വരിനിന്നു വാങ്ങുന്നവരെ കണ്ടു. സഹജീവി സനേഹത്തിന്റേയും കരുണയുടേയും മാതൃകയും ഉയര്‍ന്നു. ക്യാമ്പ് ജീവിതങ്ങളില് സമ്പന്നനില്ല. മിഡില് ക്ലാസില്ല. അടിവസ്ത്രത്തിന് പോലും ക്യൂ നില്‍ക്കേണ്ട അവസ്ഥയാണ് പ്രളയം സൃഷ്ടിച്ചത്.\n# ബി. ഷാജഹാന് മമ്പാട്\nPublished: Aug 28, 2018, 11:55 AM IST\nമമ്പാട്ട് വെള്ളത്തില് മുങ്ങിയ വീടുകളിലൊന്ന്\nഎല്ലാം മനസിലായി. 99-ലെ വെള്ളപ്പൊക്കത്തിന്റെ വ്യാപ്തിയും 61-ലെ വെള്ളപ്പൊക്കത്തിന്റെ ആഴവുമൊക്കെ തിരിച്ചറിഞ്ഞു. നിര്‍ത്താതെ പെയ്യുന്ന പേമാരിയുടെ ശക്തിയറിഞ്ഞു. തുള്ളിക്കൊരു കടലാണെന്ന് തോന്നി. വെള്ളപ്പൊക്കം ദുരിതമാണെന്ന് പഠിച്ചു. കര്‍ഷകന്റെ കണ്ണീരു കണ്ടു. കുടിയിറങ്ങിയവന്റെ മനോവേദനയറിഞ്ഞു. വെള്ളപ്പൊക്കത്തില് മാനുഷിക മൂല്യങ്ങളുയരുന്നത് കണ്ടു. പരസ്പര സ്‌നേഹവും കൈതാങ്ങും തിരിച്ചറിഞ്ഞു. ദിവസവും ഉപ്പുമാവ് കഴിച്ചിട്ടും മടുത്തെന്നും ആവര്‍ത്തന വിരസമെന്നും പറയാതെ വരിനിന്നു വാങ്ങുന്നവരെ കണ്ടു. സഹജീവി സനേഹത്തിന്റേയും കരുണയുടേയും മാതൃകയും ഉയര്‍ന്നു. ക്യാമ്പ് ജീവിതങ്ങളില് സമ്പന്നനില്ല. മിഡില് ക്ലാസില്ല. അടിവസ്ത്രത്തിന് പോലും ക്യൂ നില്‍ക്കേണ്ട അവസ്ഥയാണ് പ്രളയം സൃഷ്ടിച്ചത്.\nചാലിയാര് നിറഞ്ഞു കവിഞ്ഞു. തോടുകള് ഗതിമാറി. ചോലകള് ഉഗ്രമൂര്‍ത്തി പ്രാപിച്ചിരിക്കുന്നു. വഴികളടഞ്ഞിരിക്കുന്നു. ഫോണില് നിരന്തരം വിളികളുയരുന്നു. എടുത്തു ചാടി പുറപ്പെടുന്നത് ബുദ്ധിയല്ലെന്ന് മനസ് പറഞ്ഞെങ്കിലും പോകാതിരിക്കാന് മനസ് വന്നില്ല. മഴക്കോട്ടണിഞ്ഞ് യാത്ര തിരിച്ചു. ചാലിയാര് കാണാന്, മമ്പാടങ്ങാടിക്കടവിലെത്തി തൂക്കുപാലം കണ്ടു. മുക്കാല് ഭാഗത്തിലേറെയും വെള്ളം മൂടിയ പാലം. എടവണ്ണയിലെ ദുരിത മേഖലയിലേക്ക് തിരിച്ചു. കോഴിക്കോട് നിലമ്പൂര് ഗൂഡല്ലൂര് പാതയില് പലയിടത്തും പ്രതിബന്ധങ്ങള് ഏറിവന്നു. ഗതാഗതം മുടങ്ങി. ഗ്രാമീണ പാതകളിലൂടെ പലയിടങ്ങളിലായി ചുറ്റിക്കറങ്ങി ഒടുവില് പ്രളയദുരിതം ഏറിയ മേഖലയിലെത്തി. ദുരിതങ്ങള്‍ക്കിടയിലെ മനുഷ്യസ്‌നേഹം ഇവിടങ്ങളില് ഉയര്‍ന്നു പൊങ്ങി. അതു വെള്ളപ്പൊക്കത്തിലും മേലെ ഉയര്‍ന്നു നില്‍ക്കുന്നുവെന്ന് ബോധ്യപ്പെട്ടു.\nവ്യക്തികളും സംഘടനകളും സര്‍ക്കാര് സംവിധാനങ്ങളുമെല്ലാം ഉണര്‍ന്ന് പ്രവര്‍ത്തിച്ച കാലമാണീ പ്രളയകാലം. വീടുകളില് കുടുങ്ങിക്കിടക്കുന്നവരെ പുറത്തെത്തിക്കാനും അവര്‍ക്ക് ക്യാമ്പുകളില് ഭക്ഷണമൊരുക്കാനും വസ്ത്രങ്ങള് നല്‍കാനും കിടക്കാന് പായ ഒരുക്കാനും രോഗികള്‍ക്ക് ചികിത്സ ലഭ്യമാക്കാനും മരുന്നു വാങ്ങി നല്‍കാനും സുമനസുകള് മത്സരിച്ചു കൊണ്ടിരുന്നു. പ്രയാസങ്ങളും വേദനകളും പങ്കുവെക്കാനും രക്ഷാ പ്രവര്‍ത്തനങ്ങള്‍ക്കിറങ്ങാനും നാട്ടുകാര് വാട്‌സാപ് കൂട്ടായ്മകള് ഉണ്ടാക്കി. ഇത്തരം കൂട്ടായ്മകള് സമാന്തര കണ്‍ട്രോള് റൂമുകളായി പ്രവര്‍ത്തിച്ചെന്നുതന്നെ പറയാം. ഉറക്കമില്ലാത്ത രാപ്പകലുകളുടെ ദിനങ്ങളാണ് കടന്നുപോയത്.\nഎടവണ്ണ-അരീക്കോട്-കൊയിലാണ്ടി പാതയില് എടവണ്ണ അങ്ങാടിക്കടുത്ത് ചെറിയ പാലത്തിങ്ങലില് വെള്ളം മൂടിയപ്പോള്\nരണ്ടാമത്തെ പ്രളയത്തിലാണ് ചാത്തല്ലൂരിലെ ചെക്കുന്ന് മലവാരത്ത് ഉരുള്‍പൊട്ടലുണ്ടായത്. പത്തിലേറെ സ്ഥലങ്ങളിലാണ് ഉരുള്‍പൊട്ടിയത്. ദുര്‍ഘട പാതകള് താണ്ടിവേണം മലവാരത്തെത്താന്. ഇതിനിടെ രാവിലെ എട്ടുമണിയോടെയാണ് ആ വാര്‍ത്തയറിഞ്ഞത്. ചാലിയാറിനക്കരെ കൊളപ്പാടന് മലയിലെ ഉരുള്‍പൊട്ടലില് ഒരു സ്ത്രീ മരിച്ചു. പ്രളയ മേഖലയില് സ്ഥിതിഗതികള് ഭയാനകം. എടുത്തു ചാടി പുറപ്പെടുമ്പോള് സ്വയം സുരക്ഷ ഉറപ്പാക്കിയിട്ടുവേണമെന്ന ഉപദേശം നല്‍കിയവരുണ്ട്. അതു മാനിച്ചുതന്നെയായിരുന്നു എന്റെ യാത്ര. കാരണം എന്നെ സനേഹിക്കുന്നവരുടെ ഉപദേശമായിരുന്നു അത്. വനപാതയിലെ പാതകള് താണ്ടി സുമനസുകള് ഒരു കൈ സഹായത്തിനെത്തിയതില് അത്ഭുതംകൊണ്ടു. പ്രളയാനന്തരം പാതകള് മുട്ടറ്റം ചെളിയില് മൂടിയിട്ടുണ്ട്. മഴ നിലച്ചിട്ടും നാശ നഷ്ടങ്ങളുടെ കണക്കെടുക്കാന് പോലും ഉദ്യോഗസ്ഥര്‍ക്ക് സാധ്യമാകുന്നില്ല. ഈ മേഖലകളിലൂടെയാണ് ജീവന് പണയം വെച്ച് ഒരു കൂട്ടം മനുഷ്യര് ഓടിയലഞ്ഞത്.\nപ്രളയം തുടങ്ങിയതു മുതല് സഹായങ്ങളും സേവനങ്ങളും തുടരുന്നു. മുഖ്യമന്ത്രിയുടെ ദുരിതാശ്വാസ നിധിയിലേക്കും നേരിട്ടുമൊക്കെ സാമ്പത്തിക സഹായങ്ങള്‍ക്ക് മലപ്പുറവും ഏറെ മുന്നില് നിന്നു. സ്വര്‍ണാഭരണങ്ങള് നല്‍കിയ സ്ത്രീകളുണ്ട്. വാര്‍ധക്യകാല പെന്‍ഷന് നല്‍കിയവരുണ്ട്. ഓണവും പെരുന്നാളുമൊക്കെ മാറ്റി വെച്ച് സഹായിച്ചവരുണ്ട്. സമ്പാദ്യക്കുടുക്ക പൊട്ടിച്ചവരുണ്ട്. പെരുന്നാളിന് മസ്ജിദുകളിലൂടെ തുക സമാഹരിച്ചതുണ്ട്.\nചാലിയാറിനു കുറുകേ മമ്പാട്ടെ പുള്ളിപ്പാടം തൂക്കു പാലത്തില് അടിഞ്ഞ മാലിന്യങ്ങള്\nസേവനസജ്ജരായി നാട് ഇപ്പോഴും കൂടെയുണ്ട്. വയനാട്ടിലേക്കും എറണാകുളത്തേക്കും ആലപ്പുഴയിലേക്കും ഇവിടത്തെ യുവാക്കളും സംഘടനകളും പലതവണ പോയി വന്നു. വസ്ത്രങ്ങളും സാമ്പത്തിക സഹായങ്ങളും ഭക്ഷ്യ ധാന്യ കിറ്റുകളുമൊക്കെയായി മലപ്പുറത്തു നിന്നും ഇതര ജില്ലകളിലേക്ക് വാഹനങ്ങള് പോകാത്ത ദിവസങ്ങളുണ്ടായില്ല. തിരുവോണം പോലുമില്ലാതെ സേവന സന്നദ്ധരായ സംഘമുണ്ട്. നിലമ്പൂരിലെ സന്നദ്ധ സംഘടനയായ എമര്‍ജന്‍സി റസ്‌ക്യൂ ഫോഴ്‌സിലെ അംഗങ്ങള് തിരുവോണത്തിനും എറണാകുളത്തെ ഗ്രാമങ്ങളിലെ ശുചീകരണത്തിലായിരുന്നു.\nക്യാമ്പുകളില് കഴിയുന്ന പലര്‍ക്കും ഉള്ളില് തീപടരുകയാണ്. വളര്‍ത്തുമൃഗങ്ങളെക്കുറിച്ചാണ് ആധി. പശു, ആടുവളര്‍ത്തലുകളാണ് ഗ്രാമീണ ജനതയുടെ പ്രധാന തൊഴിലുകളിലൊന്ന്. മരിക്കുന്നെങ്കില് മരിക്കട്ടെ മിണ്ടാപ്രാണികളെ പട്ടിണിക്കിടാന് വയ്യെന്നായി പലരും. നേരം വെളുത്താല് ചിലര് ഇതു കാരണം വീടുകളിലേക്ക് പോകുന്ന കാഴ്ചകള് കണ്ടു. വളര്‍ത്തു മൃഗങ്ങള്‍ക്ക് തീറ്റകൊടുത്തശേഷം അവര് വീണ്ടും ക്യാമ്പുകളിലെത്തി.\nചെക്കുന്നിന്റെ സൗന്ദര്യം മങ്ങുന്നു\nചെക്കുന്ന് മല സാഹസിക സഞ്ചാരികള്‍ക്ക് പ്രിയപ്പെട്ടതാണ്. കൊല്ലംകൊല്ലി വെള്ളച്ചാട്ടവും കാട്ടുചോലകളും പാറക്കെട്ടുകളും പുല്‍മേടുകളുമാണ് പ്രത്യേകതകള്. ഉരുള്‍പൊട്ടല് കാരണം മലയില് പലയിടങ്ങളിലും വലിയ വിള്ളലുകള് രൂപപ്പെട്ടു കഴിഞ്ഞു. കൈയേറ്റങ്ങളും പാറമടകളും ഈ മലയുടെ സൗന്ദര്യം കവര്‍ന്നുകൊണ്ടിരിക്കുന്നു. മലമുകളില് ഉരുള്‍പൊട്ടലുണ്ടായതിന്റെ അടയാളങ്ങള് പലയിടങ്ങളിലും തെളിഞ്ഞു കാണാം. കൊളപ്പാട് മലയിലെ ഉരുള് പൊട്ടിയതിന്റെ അടയാളം ചാലിയാര് പുഴയോരത്ത് നിന്നും കാണാം. എടവണ്ണ അങ്ങാടിയില് സീതി ഹാജി പാലത്തിന് സമീപത്തെ ഈ കാഴ്ച ഉരുള്‍പൊട്ടലിന്റെ ആഴവും വ്യാപ്തിയും തുറന്നു കാട്ടുന്നതാണ്.\nനിറഞ്ഞൊഴുകും ചാലിയാര്: മമ്പാട് ഓടായക്കല് പാലത്തിന്റെ അപ്രോച്ച് റോഡില് വെള്ളം കയറിയ നിലയില്\nനല്‍കിയതെല്ലാം പുഴ തിരിച്ചു നല്‍കുന്നു\nസമൂഹ മാധ്യമങ്ങളിലൂടെ സന്ദേശങ്ങളുടെ പ്രവാഹഘട്ടം കൂടിയാണിത്. തൂക്കുപാലങ്ങളില് അടിഞ്ഞുകൂടിയ മാലിന്യങ്ങള് വല്ലാത്തൊരു കാഴ്ചയായിരുന്നു. നാം നല്‍കിയതെല്ലാം പുഴ തിരിച്ചു തന്നു എന്ന സന്ദേശത്തില് ഇതു സമൂഹ മാധ്യമങ്ങളിലൂടെ വലിയ തരംഗംതന്നെയാണ് സൃഷ്ടിച്ചത്.\nമുന്നറിപ്പുകള് കണ്ട് പ്രളയം ചിരിച്ചു: വീടുകള്‍ക്ക് മുന്‍പില് മനുഷ്യന്റെ മുന്നറിയിപ്പു ബോര്‍ഡുകള് കണ്ട് പ്രളയക്കടല് ചിരിച്ചത്രേ...സമൂഹ മാധ്യമങ്ങളൂടെ ഇതും പ്രചരിക്കുന്നു. 'പട്ടിയുണ്ട്. സൂക്ഷിക്കുക, അനുവാദമില്ലാതെ പ്രവേശിക്കരുത്, ഇതു പൊതു വഴിയല്ല, പരസ്യം പാടില്ല' തുടങ്ങിയവയാണാ മുന്നറിയിപ്പുകള്.\nചെളിവാരിയെറിയലില്ല:- 'പ്രളയമെത്തിയതോടെ വിവാദങ്ങളടങ്ങി. രാഷ്ട്രീയക്കാരും മറ്റും പരസ്പരം ചെളിവാരിയെറിയുന്നില്ല. ബന്ധുക്കള് തമ്മില് അകല്‍ച്ചയില്ല. നന്‍മകള് കണ്ട കുട്ടി പറയുന്നു: അമ്മേ പ്രളയം മതി. പ്രളയം അടങ്ങിയപ്പോള് വിവാദങ്ങള് തുടങ്ങിയതിനേയും കളിയാക്കുന്നുണ്ട്. 'വീടുകളില് നിന്നും വെള്ളമിറങ്ങി. ഇനി ചെളിയാണ് ബാക്കി. അതു രാഷ്ട്രീയക്കാര് പരസ്പരം വാരിയെറിഞ്ഞാല് തീരാവുന്നതേയുള്ളൂ.'\nമഴ വരുമ്പോള് കിതയ്ക്കണം: മഴ മാറി വെയില് വരുമ്പോള്...മാന്തണം പുഴ, തുരക്കണം മല, നികത്തണം നിലം എന്നിട്ടടുത്ത മഴ വരുമ്പോള് കിതയ്ക്കണം. ഇങ്ങനെ ഒട്ടേറെ സന്ദേശങ്ങളാണ് പ്രചരിക്കുന്നത്.


Sudinam Online | Malayalam news website from Kannur News Paper Sudinam Kannur സൗന്ദര്യസംരക്ഷണത്തിന് പ്രാധാന്യം നല്‍കുന്നവരാണോ? ശ്രദ്ധിക്കേണ്ട ചില കാര്യങ്ങള്.. – Sudinam Online | Malayalam news website from Kannur News Paper Sudinam Kannur.\nസൗന്ദര്യസംരക്ഷണത്തിന് പ്രാധാന്യം നല്‍കുന്നവരാണോ? ശ്രദ്ധിക്കേണ്ട ചില കാര്യങ്ങള്..\nമുടിയുടെ സൗന്ദര്യത്തിന് എണ്ണയിടുന്നത് നല്ലതാണ്\nPublished On:Feb 12, 2018 | 10:43 am\nസൗന്ദര്യത്തിന്റെ കാര്യത്തില് ഇന്നത്തെ തലമുറ ഒരുപാട് ശ്രദ്ധിക്കുന്നവരാണ്. അതിനാല് തന്നെ സൗന്ദര്യസംരക്ഷണത്തിന്റെ കാര്യത്തിലും അവര് പ്രാധാന്യം നല്‍കുന്നു. പക്ഷെ ഇതിനെക്കുറിച്ച് കൂടുതല് അറിവില്ലാത്തതാണ് പലരുടേയും പ്രശ്‌നം. അതിനാല് തന്നെ ഈ കാര്യങ്ങള് ശ്രദ്ധിച്ചാല് സൗന്ദര്യത്തെ ഓര്‍ത്ത് പിന്നെ വിഷമിക്കേണ്ട.\nമുടിയുടെ സൗന്ദര്യത്തിന് എണ്ണയിടുന്നത് നല്ലതാണ്. ഇത് മുടിയിലെ വരള്‍ച്ച ഇല്ലാതാക്കും. മുടിക്ക് തിളക്കവും ലഭിക്കും. മുടി വൃത്തിയാക്കുന്നതിന് ഷാംമ്പു ഉപയോഗിച്ചാല് ചിലപ്പോള് മുടി ഒതുങ്ങിയിരിക്കാതെ വരും. അപ്പോള് അല്‍പം ബേബി പൗഡര് ഉപയോഗിക്കാം. മുഖത്ത് ഫൗണ്ടേഷന് ഉപയോഗിക്കുന്നവരാണ് പലരും, എന്നാല് ഇത് അത്ര നല്ലതല്ല. ബിബി ക്രീം, നിറമുള്ള മോയ്‌സ്ച്യുറൈസര് എന്നിവ പകരം ഉപയോഗിക്കുന്നതാണ് നല്ലത്. കഴുത്തിന്റെ നിറത്തിനു അനുയോജ്യമായ ഉത്പന്നം വേണം തിരഞ്ഞെടുക്കാന്.\nകിടക്കുന്നതിന് മുമ്പ് മുഖം കഴുകുന്നത് ശീലമാക്കുക. മേക്കപ്പ് കഴുകാതെ ഉറങ്ങുന്നത് സൗന്ദര്യത്തിന് ദോഷം ചെയ്യുന്നു. വരണ്ട ചുണ്ടിന് വാസിലിന് ഉപയോഗിക്കാം, ചുണ്ടിന് ഈര്‍പ്പം നല്‍കുന്നു. മുടി ഡൈ ചെയ്യുമ്പോള് ഇടകളില് കറവീഴാതിരിക്കാനും, മുറിവിനും വാസിലിന് നല്ലതാണ്. ഐലൈനര് ഉപയോഗിക്കുന്നതിന് മുമ്പ് എണ്ണമയം ഒപ്പിയെടുക്കുന്ന പേപ്പര് ഉപയോഗിച്ച് അധിക എണ്ണ തുടച്ചുകളയാം. ചര്‍മ്മത്തിലെ പാടുകളും സുഷിരങ്ങളും മറയ്ക്കുന്നതിനായി കണ്‍സീലര് ശസരിയായി ഉപയോഗിക്കാം. മുഖത്ത് തേയ്ക്കുന്നതിന് പകരം, വിരല് കൊണമ്ട് ചര്‍മ്മത്തില് സാവധാനം തലോടുന്ന രീതിയില് ഉപയോഗിക്കാം.


ശബരിമല: വിധിക്കെതിരെ സ്ത്രീകള് തെരുവില്, പ്രതിഷേധം കനക്കുന്നു, കണ്ടില്ലെന്ന് നടിച്ച് സര്‍ക്കാരും - Roundup Kerala\nHome RuK Special ശബരിമല: വിധിക്കെതിരെ സ്ത്രീകള് തെരുവില്, പ്രതിഷേധം കനക്കുന്നു, കണ്ടില്ലെന്ന് നടിച്ച് സര്‍ക്കാരും\nശബരിമല: വിധിക്കെതിരെ സ്ത്രീകള് തെരുവില്, പ്രതിഷേധം കനക്കുന്നു, കണ്ടില്ലെന്ന് നടിച്ച് സര്‍ക്കാരും\nശബരിമല സ്ത്രീ പ്രവേശവിഷയത്തില് പ്രതിഷേധം കനക്കുന്നു. കേരളത്തില് സ്ത്രീകളടക്കമുള്ള വിശ്വാസികള് ആരംഭിച്ച പ്രതിഷേധം മറ്റു സ്ഥാനങ്ങളിലേക്കും വ്യാപിച്ചു. വിശ്വാസികള് ശബ്ദം കടുപ്പിച്ചതോടെ ആര്.എസ്.എസ് അടക്കമുള്ള സംഘടനകള് നിലപാട് മാറ്റി.\nപ്രതിഷേധക്കാര്‍ക്കൊപ്പം ഹൈന്ദവ സംഘടനകളും സമരത്തില് അണിചേരുമെന്ന് ഉറപ്പായതോടെ സുപ്രീം കോടതി വിധി നടപ്പാക്കാനുറപ്പ് മുന്നോട്ടു പോകുന്ന സംസ്ഥാന സര്‍ക്കാരിനു മുന്നില് വെല്ലുവിളികള് ഏറുകയാണ്. വിധി നടപ്പാക്കി ശബരിമലയില് സ്ത്രീകള്‍ക്ക് പ്രവേശനം ഒരുക്കാന് സംസ്ഥാന സര്‍ക്കാരിനു പിന്നാലെ തിരുവിതാംകൂര് ദേവസ്വം ബോര്‍ഡും തീരുമാനിച്ചിരുന്നു. റിവ്യൂ ഹര്‍ജി നല്‍കുന്നതു പരിഗണിക്കുമെന്ന് ആദ്യം പറഞ്ഞ ദേവസ്വം അക്കാര്യം ഉപേക്ഷിച്ചു. പിന്നാലെയാണ് പ്രതിഷേധ സ്വരങ്ങള് വിശ്വാസികള് കടുപ്പിച്ചത്.\nപന്തളത്ത് കഴിഞ്ഞ ദിവസം സ്ത്രീകളുടെ വലിയ സാന്നിദ്ധ്യമാണ് പ്രതിഷേധ പരിപാടിയില് കണ്ടത്. പിന്നീട് ഇത് ഏരുമേലിയിലും കണ്ടു. എരുമേലയില് സംഘടിച്ചവര്‍ക്ക് പിന്തുണയുമായി സമീപമുള്ള വാവരു പള്ളിയില് നിന്നും ആളുകളെത്തി. തിരുവനന്തപുരത്തും ഭക്തസംഗമം നടന്നു. പ്രതീക്ഷിച്ചതിലപ്പുറമായിരുന്നു എല്ലാ സ്ഥലത്തെയും സ്ത്രീ പങ്കാളിത്തം. വരും ദിവസങ്ങളില് പ്രാദേശികമായി എല്ലാ ക്ഷേത്രങ്ങളും കേന്ദ്രീകരിച്ച് കൂട്ടായ്മകളിലൂടെ കടുത്ത പ്രതിഷേധം ഉയര്‍ത്താനാണ് ഹൈന്ദവ സംഘടനകളുടെ തീരുമാനം. സമൂഹ മാധ്യമങ്ങള് വഴിയും അല്ലാതെയും ഇതിനുള്ള ആഹ്വാനങ്ങള് പ്രചരിക്കുന്നുണ്ട്.\nആര്.എസ്.എസ് നിലപാട് മാറ്റിയതിനു പിന്നാലെ എളമക്കരയിലെ ആര്.എസ്.എസ്. കാര്യാലയത്തില് തിങ്കളാഴ്ച ഹൈന്ദവ സംഘടനകളുടെ യോഗം ചേരുന്നുണ്ട്. പ്രത്യക്ഷ സമരത്തിന്റെ പ്രഖ്യാപനം യോഗം കൈക്കൊള്ളുമെന്നാണ് സൂചന. ഇതിനിടെ, വിധിക്കെതിരെ ക്ഷേത്ര വിശ്വാസികളുടെ പ്രതിഷേധം അയല് സംസ്ഥാനങ്ങളിലേക്കും വ്യാപിച്ചു തുടങ്ങി.\nകഴിഞ്ഞ ദിവസം തമിഴ്‌നാട്, കര്‍ണാടക, ആന്ധ്രാപ്രദേശ് തുടങ്ങിയ സംസ്ഥാനങ്ങളില് വിശ്വാസികള് പ്രതിഷേധ സ്വരം ഉയര്‍ത്തിയതായിട്ടാണ് റിപ്പോര്‍ട്ടുകള്.\nPrevious articleമദ്യം തലയ്ക്കു പിടിച്ചപ്പോള് തമ്മില് തല്ലി, പിന്നെ പോലീസിനെ തല്ലി,4യുവതികളെ അറസ്റ്റ് ചെയ്ത് പോലീസ്\nNext articleകനത്ത മഴയെ തുടര്‍ന്ന് മലമ്പുഴ ഡാം തുറന്നു


പുതുവഴികള് തേടുന്ന മതവിദ്യാഭ്യാസം – SUNNIVOICE | FORTNIGHTLY\nHome / 2019 / 2019 JUL 01 / പുതുവഴികള് തേടുന്ന മതവിദ്യാഭ്യാസം\nഅറിവ് മനുഷ്യന്‍റെ അമൂല്യ സമ്പത്താണ്. ഇളംപ്രായം മുതല് മരണം വരെ വിജ്ഞാനം നുകരണമെന്നതാണ് ഇസ്ലാമിന്‍റെ താല്‍പര്യം. വിജ്ഞാന സമ്പാദനത്തിന് ഇത്രമേല് പ്രാധാന്യം നല്‍കിയ മറ്റൊരു മതമോ പ്രത്യയശാസ്ത്രമോ ഇല്ല. ചെറിയവനും വലിയവനും പുരുഷനും സ്ത്രീയും ഒന്നടങ്കം ജ്ഞാന സമ്പാദനത്തിലേര്‍പ്പെടണമെന്ന് മതം നിഷ്കര്‍ഷിക്കുന്നു. തിരുനബി(സ്വ) പറഞ്ഞു: അറിവ് തേടല് ഒരോ മുസ്ലിമിനും നിര്‍ബന്ധമാണ്’ (ഇബ്നുമാജ).ڔവിജ്ഞാനം വിശ്വാസിയുടെ കളഞ്ഞു പോയ സ്വത്താകുന്നു. അത് നേടുന്നവന് അതീവ ഭാഗ്യവാനാണ് (തിര്‍മിദി).\nസമൂഹത്തില് സദാചാര ബോധവും ധാര്‍മിക ചിന്തയും ഉന്നത ജീവിത മൂല്യങ്ങളും വളര്‍ത്തിയെടുക്കുന്നതില് മതവിജ്ഞാനം വഹിക്കുന്ന പങ്ക് ചെറുതല്ല. അതുകൊണ്ട് തന്നെയാണ് ആദ്യകാലം മുതല് മതത്തിന്‍റെ തനതായ ആശയങ്ങളും വിധിവിലക്കുകളും സമൂഹത്തിന് പകര്‍ന്നു നല്‍കാന് ക്രാന്തദര്‍ശികളായ പണ്ഡിതര് വിവിധ മാര്‍ഗങ്ങള് സ്വീകരിച്ചത്.\nപ്രവാചകരുടെ ജീവിത കാലത്ത് ഇസ്ലാം പുല്‍കാന് സൗഭാഗ്യം സിദ്ധിച്ച കേരള മണ്ണില് ഇന്ത്യയുടെ ഇതര പ്രദേശങ്ങളില് നിന്ന് വ്യത്യസ്തമായി ഉന്നതമായ ഇസ്ലാമിക മൂല്യങ്ങള് പൂത്തുലഞ്ഞ് നില്‍ക്കാന് കാരണവും ഇതു തന്നെയാണ്. കേരള മുസ്ലിംകള്‍ക്കിടയില് വൈജ്ഞാനികമായ ഉണര്‍വും ഇസ്ലാമിക അധ്യാപനങ്ങളോടുള്ള ഇഴയടുപ്പവും ഉണ്ടാക്കിയത് മാലിക് ബ്നു ദീനാര്(റ)വും സംഘവും കേരളത്തിലെത്തിയതോടെയാണ്. ഇസ്ലാമികാധ്യാപനങ്ങള് ജനങ്ങളിലേക്കെത്തിയത് അവരുടെ മാതൃകാ ജീവിതത്തിലൂടെയാണ്. ഒപ്പം അവരുടെ സാരോപദേശങ്ങള്‍ക്കും ജനം കാതോര്‍ത്തു. പിന്നീട് പള്ളികള്, ഓത്തുപള്ളികള്, ദര്‍സുകള്, വഅളുകള് തുടങ്ങി വിവിധ മാര്‍ഗേണ മതത്തിന്‍റെ തത്ത്വസംഹിതകള് പൊതുജനങ്ങള്‍ക്ക് കൈമാറി.\nഉസ്താദ് ഓതിക്കൊടുക്കുക, വിദ്യാര്‍ത്ഥികള് കേട്ട് പഠിക്കുക എന്നതായിരുന്നു ആദ്യ കാലത്തെ പ്രധാന ബോധന രീതി. ചെറിയ കിതാബുകള് മുതല് ഉന്നത പഠനവും ഗവേഷണങ്ങളും പള്ളി ദര്‍സുകളിലൂടെ ഗുരുകുല സമ്പ്രദായത്തിലായിരുന്നു നടന്നിരുന്നത്. അധ്യാപന പരിശീലനം നേടാനും പഠിച്ചത് ആവര്‍ത്തിച്ച് മനസ്സിലാക്കാനും താഴെ ക്ലാസിലുള്ള വിദ്യാര്‍ത്ഥികളെ മുതിര്‍ന്നവര് പഠിപ്പിക്കുന്ന രീതി സഹായകമായി. അങ്ങനെ മുസ്ലിം കേരളത്തിന് ഒരിക്കലും അവഗണിക്കാനാവാത്ത സാംസ്കാരിക പൈതൃകമാണ് ഓത്തുപള്ളികള് സംഭാവന ചെയ്തത്.\nപള്ളി ദര്‍സുകള് പരിഷ്കരിച്ച് അറബിക് കോളേജുകളായും ദഅ്വാ കോളേജുകളായും ഇന്‍റഗ്രേറ്റഡ് സംവിധാനങ്ങളായും പിന്നീട് രൂപാന്തരപ്പെട്ടു. ഇസ്ലാമിക വിഷയങ്ങളിലെ ഉന്നത ഗവേഷണമെന്നത് കേരളത്തിലെ വിദ്യാഭ്യാസ മേഖലയില് അക്കാലത്ത് സാധ്യമായിരുന്നില്ല. അതുകൊണ്ടുതന്നെ ഉപരിപഠനത്തിന് ഇന്ത്യയിലെ മറ്റു സംസ്ഥാനങ്ങളിലെ സംവിധാനങ്ങളെയോ അറബ് രാജ്യങ്ങളെയോ ആശ്രയിക്കാതെ മാര്‍ഗമില്ലായിരുന്നു. മഖ്ദൂം കുടുംബത്തിലെ പലരും ഇത്തരത്തില് വിദേശ രാജ്യങ്ങളിലാണ് ഉപരിപഠനം നടത്തിയിരുന്നത്. ശൈഖ് സൈനുദ്ദീന് മഖ്ദൂം(റ) മദീനയില് ചെന്ന് ഇബ്നു ഹജറുല് ഹൈതമി(റ)വില് നിന്നു വിദ്യ നേടിയത് വിശ്രുതമാണ്. ദാറുല് ഉലൂം ദയൂബന്ദ്, വെല്ലൂര് ബാഖിയാതു സ്വാലിഹാത്ത്, ഹൈദരാബാദിലെ ജാമിഅ നിസാമിയ്യ എന്നിവ നിലവില് വന്നതോടെ അവിടങ്ങളില് പോയി ഉപരിപഠനം നേടുന്നത് വര്‍ധിച്ചുവന്നു. സമസ്തയുടെ ആദ്യകാല പണ്ഡിതരില് പ്രമുഖരെല്ലാം ഇത്തരം സ്ഥാപനങ്ങളില് പഠനം നടത്തിയവരാണ്.\nഇസ്ലാമിന്‍റെ വ്യാപനം കേരളത്തില് ത്വരിതപ്പെട്ടതോടെ പ്രാഥമിക മതപാഠങ്ങള് വ്യവസ്ഥാപിതമായ രീതിയില് നടപ്പാക്കല് അനിവാര്യമാണെന്ന് സാത്വികരായ പണ്ഡിതര്‍ക്ക് ബോധ്യപ്പെട്ടു. തതടിസ്ഥാനത്തില് രൂപകല്‍പന ചെയ്ത മതപഠന രീതിയാണ് മദ്റസാ സംവിധാനം. മതവിദ്യാഭ്യാസ മേഖലയിലെ ആധുനികതയുടെ സ്വാധീനഫലമായി ചുരുങ്ങിയ കാലം കൊണ്ട് മദ്റസകളും കോളേജുകളും വ്യാപിച്ചു. ഇരുപതാം നൂറ്റാണ്ടിന്‍റെ രണ്ടാം പകുതിയോടെ കേരളത്തില് മദ്റസകള് വലിയ പ്രചാരം നേടുകയുണ്ടായി. മദ്റസകളെ വ്യവസ്ഥാപിതമായി നിയന്ത്രിക്കുന്നതിനായി സമസ്തയുടെ കീഴില് വിദ്യാഭ്യാസ ബോര്‍ഡ് സ്ഥാപിക്കപ്പെട്ടു. ഇതോടെ പള്ളി ദര്‍സുകളിലും വഅള് പരമ്പരകളിലും ഒതുങ്ങിയ മതപഠനം മദ്റസകളിലേക്കും മതസ്ഥാപനങ്ങളിലേക്കും അതു മുഖേന പുതിയ തലമുറകളിലേക്കും എളുപ്പത്തില് വ്യാപിച്ചു. ഭൗതികതയുടെ അതിപ്രസരത്തിനിടക്കും മറ്റ് വിദ്യാഭ്യാസങ്ങള്‍ക്കിടയിലും മതബോധം നിലനിര്‍ത്തുന്നതില് ഒരു പരിധി വരെ സ്വാധീനം ചെലുത്താന് മദ്റസകള്‍ക്ക് സാധിക്കുന്നുണ്ട്.\nഎങ്കിലും വിവിധ കാരണങ്ങളാല് മതവിദ്യാഭ്യാസ മാര്‍ഗങ്ങള് ഇന്ന് വലിയ വെല്ലുവിളികള് നേരിട്ടുകൊണ്ടിരിക്കുകയാണ്. തലമുറകള്‍ക്ക് പ്രാഥമിക മതപഠനം സാധ്യമാക്കിയിരുന്ന മദ്റസാ സംവിധാനം പിന്നാക്കമായിക്കൊണ്ടിരിക്കുന്നു. ഭൗതിക വിദ്യയോടുള്ള അമിതാസക്തി, മദ്റസക്കുള്ള സമയക്കുറവ്, ബോധന രീതിയിലെ അശാസ്ത്രീയത, പ്രാപ്തരായ അധ്യാപകരുടെ അഭാവം, ഇംഗ്ലീഷ് മീഡിയങ്ങളുടെയും മറ്റും കടന്നുകയറ്റം, രാവിലെയും വൈകുന്നേരവുമുണ്ടായിരുന്ന മതപഠനം ഒരു നേരമായി ചുരുങ്ങിയത്, മക്കള്‍ക്ക് മതവിദ്യാഭ്യാസം നല്‍കുന്നതിനെ കുറിച്ചുള്ള രക്ഷിതാക്കളുടെ അവബോധമില്ലായ്മ ഇതെല്ലാം പിന്നാക്കത്തിന്‍റെ കാരണങ്ങളില് ചിലതാണ്. മദ്റസകളുടെ സമയക്രമീകരണത്തിലും അധ്യയന രീതി ശാസ്ത്രത്തിലും സംവിധാനങ്ങളിലും കാലാനുസൃതവും പ്രായോഗികവുമായ മാറ്റങ്ങള് വരുത്തേണ്ടതുണ്ട്. പാഠ്യപദ്ധതിയിലെ ആവര്‍ത്തനങ്ങള് കാരണം വളരെ ദൈര്‍ഘ്യമേറിയതാണ് ചില പാഠഭാഗങ്ങളെന്നു പറയാതിരിക്കാനാകില്ല. അത്രയൊന്നും ആവശ്യമില്ലാത്ത വിഷയങ്ങളില് അനാവശ്യ ഊന്നല് നല്‍കുന്നതും ആവശ്യത്തിലേറെ വിശദമാക്കുന്നതും കാലോചിതമായ പരിഷ്കരണമര്‍ഹിക്കുന്നു. മത്സരത്തിന്‍റെയും വേഗതയുടെയും കാലത്ത് ഈ കാലതാമസത്തോട് പുതുതലമുറക്ക് താല്‍പര്യമുണ്ടാകണമെന്നില്ല. അതുകൊണ്ടുതന്നെ കുറഞ്ഞ കാലയളവിനുള്ളില് ആവര്‍ത്തനങ്ങളില്ലാതെ പരമാവധി വിദ്യനേടാന് വിദ്യാര്‍ത്ഥികള്‍ക്ക് അവസരമൊരുക്കുകയാണ് വേണ്ടത്.\nപാഠഭാഗങ്ങള് കുട്ടികള് കാണാതെ പഠിച്ച് പരീക്ഷാ പേപ്പറില് പകര്‍ത്തുന്നതിനപ്പുറം നിത്യജീവിതത്തില് ഫലപ്രദമായി പ്രാവര്‍ത്തികമാക്കാന് വേണ്ടത്ര അവസരമില്ലെന്നത് പരിമിതി തന്നെയാണ്. ഭൗതിക വിദ്യാഭ്യാസത്തിന് അമിത പ്രാധാന്യം നല്‍കുന്നതിനാല് മതപഠനത്തിന് വീടുകളില് നിന്ന് ഗൗരവമുള്ള സമീപനം ലഭിക്കാതെ പോകുന്നു. ഈ സാഹചര്യത്തില് പരിശീലനവും മദ്റസയില് നിന്നു തന്നെ നല്‍കേണ്ടിവരും.\nഖുര്‍ആനിന്‍റെ ഭാഷയായ അറബി പത്താം ക്ലാസ് കഴിഞ്ഞിട്ടും അനായാസം കൈകാര്യം ചെയ്യാന് കുട്ടികള്‍ക്കാകുന്നില്ലെന്നത് യാഥാര്‍ത്ഥ്യം. അറബി പഠന സംബന്ധമായി കൂടുതല് ആലോചനകള്‍ക്ക് സമയമായിരിക്കുന്നു. ആരാധനകളില് ആത്മീയതയും ഭക്തിയും വര്‍ധിക്കുന്നതിന് അതിലടങ്ങിയ വചനങ്ങളുടെ പൊരുളറിയണം. അതിനുതകുന്ന തരത്തില് പഠന സമ്പ്രദായം ക്രമീകരിക്കണം. ഇതിനെപ്പറ്റി കരിക്കുലം സമിതിയിലും അധ്യാപക ലോകത്തും ചര്‍ച്ചകള് നടക്കണം. അര്‍ത്ഥവത്തായ പല നീക്കങ്ങളും ഈ മേഖയില് നടക്കുന്നുണ്ടെങ്കിലും എന്തുകൊണ്ടോ വേണ്ടത്ര മുമ്പോട്ട് പോയിട്ടില്ല എന്നതാണ് യാഥാര്‍ത്ഥ്യം.\nപന്ത്രണ്ടാം ക്ലാസ് വരെ അറബി പുസ്തകങ്ങള് പഠിച്ചിട്ടും അറബി ഭാഷാ കൈകാര്യത്തിന് കുട്ടികള്‍ക്ക് കഴിയുന്നില്ല എന്ന അവസ്ഥ മാറണം. കുട്ടികളെ പഠിപ്പിക്കുന്ന അധ്യാപകര് ഈ ശേഷി കൈവരിച്ചിട്ടുണ്ടോ എന്നതും ആലോചനയര്‍ഹിക്കുന്നതാണ്. അവര് പത്തുവര്‍ഷമല്ല അതില് കൂടുതല് അറബി പഠിച്ചവരായിരിക്കും. എന്നിട്ടും അവര്‍ക്ക് അതിന് കഴിയുന്നില്ലെങ്കില് എങ്ങനെയാണ് കുട്ടികളില് മാറ്റങ്ങളുണ്ടാക്കാനാവുക? ഇക്കാര്യത്തില് ഭൗതിക വിദ്യാഭ്യാസ രംഗത്തുള്ള ചില നല്ല മാതൃകകള് അനുകരിക്കാവുന്നതാണ്.\nവേണം അറബിക് മീഡിയം മദ്റസകള്\nലോകഭാഷകളില് ഏറ്റവുമധികം വളര്‍ച്ച യും പ്രചാരവുമുള്ളതും വളരെ ലളിതമായതും ജാതിമത ഭേദമന്യേ ഏതൊരാള്‍ക്കും വേഗത്തില് മനസ്സിലാക്കാനും സംസാരിക്കാനും സാധിക്കുന്നതുമായ അന്താരാഷ്ട്ര ഭാഷ അറബിയാണ്. അറബി പഠനം ഇസ്ലാമിക പ്രമാണങ്ങള് മനസ്സിലാക്കാനും ആരാധനകള്‍ക്ക് മാറ്റ് കൂട്ടാനും പ്രാപ്തി നല്‍കുന്നതിനപ്പുറം ആഗോള തൊഴില് മേഖലകളില് അനന്ത സാധ്യതകളാണ് തുറന്നുതരുന്നത്. ലോകത്ത് ഏറ്റവുമധികം വളരുന്നതും തൊഴിലവസരങ്ങള് സൃഷ്ടിക്കുന്നതുമായ അറബി ഭാഷ പഠിക്കുന്നതിന് ജപ്പാന്, ചൈന, റഷ്യ, ലണ്ടന് തുടങ്ങിയ വികസിത രാജ്യങ്ങളിലെ ഉന്നത സര്‍വകലാശാലകളില് പ്രത്യേകڔഡിപ്പാര്‍ട്ടുമെന്‍റുകള് തന്നെ പ്രവര്‍ത്തിക്കുന്നു.\nഅറബി പഠനത്തില് നൂറ്റാണ്ടുകളുടെ ചരിത്രപാരമ്പര്യമുള്ള നാടാണ് കേരളം. അറബി വ്യാകരണ ശാസ്ത്രത്തില് ഇഴകീറിയുള്ള അന്വേഷണവും നിരവധി വര്‍ഷത്തെ അറബി കിതാബ് പഠനവും നടക്കുന്നുണ്ടെങ്കിലും വേണ്ട സന്ദര്‍ഭങ്ങളില് പലപ്പോഴും ഫലപ്രദമായി ഉപയോഗിക്കാന് സാധിക്കാതെ വരുന്നു. അച്ചടി ഭാഷയിലുള്ള അറബി വാക്യങ്ങള് അറബികളേക്കാള് നന്നായി വ്യാകരണ ശാസ്ത്രമടിസ്ഥാനപ്രകാരം വായിക്കാന് സാധിക്കുണ്ടെങ്കിലും ഭാഷാപ്രയോഗത്തില് പരാജയപ്പെടുന്നു. അതുപോലെ, പരിശുദ്ധ ഖുര്‍ആന് പഠനം പ്രൈമറി ക്ലാസുകളില് നിന്നു തന്നെ ആരംഭിക്കുന്നുണ്ടെങ്കിലും ഉച്ചാരണ ശാസ്ത്രത്തിലും ശൈലിയിലും സ്ഫുടതയിലും കേരളീയര് പിന്നിലാണ്.\nഇത്തരം സാഹചര്യത്തില്, വിശുദ്ധ ഖുര്‍ആനിന്‍റെയും ഇസ്ലാമികാധ്യാപനങ്ങളുടെയും അടിസ്ഥാനത്തില് അറബി ഭാഷ ആധാരമാക്കി പ്രീ പ്രൈമറി തലം മുതല് ഹയര് സെക്കണ്ടറി തലം വരെയുള്ള 14 വര്‍ഷത്തെ സമഗ്ര വിദ്യാഭ്യാസ പദ്ധതി ആവിഷ്കരിക്കണം. അത് നടപ്പാക്കാന് പറ്റുന്ന മദ്റസകള് കണ്ടെത്തണം. ദീനീ വിഷയങ്ങളിലെ ബോധനരീതി അറബിയിലാക്കുന്നതോടെ ഇംഗ്ലീഷിലെന്ന പോലെ അറബി ഭാഷയും അനായാസം പഠിതാക്കള്‍ക്ക് കൈകാര്യം ചെയ്യാന് സാധിക്കും. നിത്യജീവിതത്തിലെ ദിക്റുകള്, വിവിധ സന്ദര്‍ഭങ്ങളില് ഉരുവിടേണ്ട പ്രാര്‍ത്ഥനകള്, പെരുമാറ്റ മര്യാദകള്, സമൂഹ്യപാഠങ്ങള്, മാതൃ പിതൃ ഗുരു ജനങ്ങളോടുള്ള കടപ്പാടുകള്, ഇസ് ലാമിക ചരിത്രം, വിശ്വാസ ശാസ്ത്രം, കര്‍മശാസ്ത്രം, വ്യാകരണ ശാസ്ത്രം, പാരായണ ശാസ്ത്രം തുടങ്ങിയ വിഷയങ്ങള് നിരന്തരവും സമഗ്രവുമായ മൂല്യനിര്‍ണയത്തിലൂടെ പഠനം നടത്തുമ്പോള്‍ڔപഠനഭാരംڔകുറയ്ക്കാനാവുന്നു. കുട്ടിയുടെ വൈവിധ്യമാര്‍ന്ന കഴിവുകളെ അളക്കാനും പരീക്ഷ കേവലം ഓര്‍മപരിശോധന മാത്രമാകാതെ കുട്ടിയുടെ യഥാര്‍ത്ഥ കഴിവുകള് കണ്ടെത്താനും അവന്‍റെ സര്‍വതോന്മുഖമായ കഴിവുകള് തിരിച്ചറിഞ്ഞ് പ്രോത്സാഹനം നല്‍കാനും കഴിയുന്നു. കുട്ടിയുടെ പ്രവര്‍ത്തന മികവ്, ചെയ്യാനുള്ള കഴിവ്, ടീം വര്‍ക്ക്, സ്വഭാവം, ധാര്‍മികത, നൈതികത തുടങ്ങിയവ അടിസ്ഥാനമാക്കി ഗ്രേഡ് നല്‍കാനും സാധിക്കും. കാലോചിതമായ നവീകരണങ്ങളിലൂടെ മതബോധന രംഗം കാര്യക്ഷമമാക്കുന്നതിന് സമുദായ നേതൃത്വം കൂടുതല് ഊന്നല് നല്‍കേണ്ടിയിരിക്കുന്നുവെന്ന് ചുരുക്കം.\n(ഈ ലേഖനത്തിലെ അഭിപ്രായങ്ങളോട് വായനക്കാരുടെ പ്രതികരണം ക്ഷണിക്കുന്നു- എഡിറ്റര്)\n← Previous Story കേരളീയ പള്ളിദര്‍സുകള്: കാലത്തിന്‍റെ കൂടെ നടന്നവിധം\nNext Story → ആധുനിക വിദ്യയുടെ സാധ്യതയും മതപഠനത്തിന്‍റെ ഭാവിയും


വൃദ്ധനെ ആക്രമിച്ച് കൊലപ്പെടുത്തിയ കാട്ടാനയെ കാട്ടിലേക്ക് തിരിച്ചയച്ചു\nകഴിഞ്ഞ ദിവസം രാവിലെ കാപ്പുംചാല് സ്വദേശി രാഘവനെ കൊലപ്പെടുത്തിയ ശേഷം ജനവാസ മേഖലയില് തന്നെ നിലയുറപ്പിച്ച കൊമ്പനെയാണ് വനം വകുപ്പ് സാഹസികമായി കാട്ടിലേക്ക് തിരിച്ചയച്ചത്.\n13 Mar, 2019 at 05:08 AM\nവയനാട് പനമരം കാപ്പുംചാലിൽ വൃദ്ധനെ ആക്രമിച്ച് കൊലപ്പെടുത്തിയ കാട്ടാനയെ വനം വകുപ്പ് അധികൃതര് കാട്ടിലേക്ക് തിരിച്ചയച്ചു. 10 മണിക്കൂറിലധികം നീണ്ട ദൌത്യത്തിനൊടുവില് രണ്ട് കുങ്കിയാനകളുടെ സഹായത്തോടെ വൈകീട്ട് ഏഴരയോടെയാണ് ആനയെ തുരത്തിയത്.\nകഴിഞ്ഞ ദിവസം രാവിലെ കാപ്പുംചാല് സ്വദേശി രാഘവനെ കൊലപ്പെടുത്തിയ ശേഷം ജനവാസ മേഖലയില് തന്നെ നിലയുറപ്പിച്ച കൊമ്പനെയാണ് വനം വകുപ്പ് സാഹസികമായി കാട്ടിലേക്ക് തിരിച്ചയച്ചത്. ആദ്യം ആനയെ തുരത്താന് ശ്രമിച്ച നാല് ഉദ്യോഗസ്ഥർക്ക് പരിക്കേറ്റിരുന്നു. തുടര്‍ന്ന് മുത്തങ്ങയില് നിന്നെത്തിച്ച പ്രമുഖ, നീലകണ്ഠന് എന്നീ കുങ്കിയാനകളുടെ സഹായത്തോടെ നാലു കിലോമീറ്റര് ദൂരെ കാട്ടിലേക്ക് കയറ്റിവിട്ടു. വൈകിട്ട്5മണിയോടെയാണ് പടക്കം പൊട്ടിച്ചും ശബ്ദമുണ്ടാക്കിയും ആനയെ തുരത്താനുള്ള ശ്രമം പുനരാരംഭിച്ചത്.\nപൊതുജനങ്ങളുടെ സുരക്ഷ ഉറപ്പുവരുത്താനായി കാപ്പും ചാല് വില്ലേജിലെ അഞ്ചിടങ്ങളില് ജില്ലാ കലക്ടര് നിരോധനാജ്ഞ പുറപ്പെടുവിച്ചിരുന്നു. അനിവാര്യമെങ്കില് മയക്കു വെടി വയ്ക്കാന് ഡോക്ടര് അരുണ് സക്കറിയയുടെ നേതൃത്വത്തിലുള്ള വിദഗ്ധ സംഘം സ്ഥലത്തെത്തിയിരുന്നു. പ്രദേശത്തെ രണ്ടു പ്രധാന പാതകളില് ഭാഗികമായി ഗതാഗതവും നിയന്ത്രിച്ചു. സബ്കലക്ടര് എന്.എസ്.കെ. ഉമേഷ്, വൈല്‍ഡ് ലൈഫ് വാര്‍ഡന് എന്.ടി സാജന്, ഡി.എഫ്.ഒ ആര് കീര്‍ത്തി എന്നിവരുടെ നേതൃത്വത്തിലുള്ള ഉദ്യോഗസ്ഥ സംഘമാണ് നടപടികള്‍ക്ക് നേതൃത്വം നല്‍കിയത്. ആനയുടെ ആക്രമണത്തില് കൊല്ലപ്പെട്ട രാഘവന്‍റെ മൃതദേഹം പോസ്റ്റ്‌മോര്‍ട്ടത്തിനു ശേഷം വീട്ടുവളപ്പില് സംസ്‌ക്കരിച്ചു.


ഉത്രാട പൂവിളിയുണരുമ്പോള്.. - IrinjalakudaOnLine | ഇരിങ്ങാലക്കുട ഓണ്‍ലൈന് – പ്രതിബദ്ധത ജനങ്ങളോട് മാത്രം..\nHome > Features > ഉത്രാട പൂവിളിയുണരുമ്പോള്..\nഉത്രാട പാച്ചിലിനൊരുങ്ങി ഇരിങ്ങാലക്കുട\nഇരിങ്ങാലക്കുട : ചരിത്രപരമായും സാംസ്കാരികമായും എന്നും ഓണനാളുകള്‍ക്ക് പ്രസക്തിയുണ്ട് അതിന്റെ ഒരു പ്രധാന കാരണം തോറ്റവരെ ആദരിക്കുന്ന ഉത്സവം ഓണംപോലെ മറ്റൊന്നില്ല. ത്രിലോകനാഥനായിരുന്ന മഹാബലി, വാമനന് കൊടുത്ത വാക്ക് പാലിക്കാന് സ്വയം പാതാളത്തിലേക്ക് പോവുകയായിരുന്നു. ബലി എന്നാല് ത്യാഗം എന്നാണര്‍ത്ഥം. അതുകൊണ്ട് അദ്ദേഹത്തിന് മഹാബലിയെന്ന പേരു വന്നു. പൊക്കക്കുറവുള്ളവനും വലിയ പാദങ്ങളോടു കൂടിയവനുമാണ് വാമനന്. ദേവന്മാരും അസുരന്മാരും തമ്മിലുള്ള ഘോര യുദ്ധമാണ് വാമനം. വെട്ടിപ്പിടിക്കലിന്റെ പ്രതീകമായിട്ടാണ് വാമനന് പ്രത്യക്ഷപ്പെടുന്നത്.വിജയിച്ചത് വാമനനെങ്കിലും പിന്നിട് മഹാബലിക്കാണ് ആരാധകരുണ്ടായത്.\nഈച്ചയ്ക്കും ഉറുമ്പിനും പുല്ലിനും പുല്കൊടിക്കും ഓണമുണ്ട് എന്നൊരു ചൊല്ലുണ്ട്. പ്രകൃതിയിലെ സര്‍വ ചരാചരങ്ങളും ഓണം കൊണ്ടാടുന്നു. പണ്ടുകാലത്ത് വീട്ടില് വളര്‍ത്തുന്ന കന്നുകാലികള്‍ക്ക് ഓണമൂട്ട് നല്‍കുന്ന പതിവുണ്ട്. പയറില, ചേനയില, ഇല്ലിയില, നെല്‍ക്കതിര്, പുല്ലുകള് എന്നിവ തൂശനിലയില് വിളമ്പിയാണ് നല്‍കുക. കാലികളെ കുളിപ്പിച്ച്, ചന്ദനം തൊടുവിച്ച്, നിലവിളക്കു കൊളുത്തി, ഒരു നാളികേരമുടച്ച് അതിന്റെ ഒരു മുറി കൊത്തിയെടുത്ത് ഇലയില് വിളമ്പും. തൊഴുത്തിന്റെ പ്രധാന കവാടത്തിലാണ് ഓണമൂട്ട്.\nഓണവട്ടങ്ങള് ഒരുക്കാനുള്ള തത്രപ്പാടാണ് ഉത്രാടപ്പാച്ചില്. കലവറ നിറയ്ക്കല്, തുമ്പക്കുടമറുക്കല്, ഉപ്പേരി നിര്‍മാണം, ഓണത്തപ്പനെ പ്രതിഷ്ഠിക്കല് എന്നിങ്ങനെ വീടുകള് ആഘോഷത്തിരക്കിലാകും. ഉത്രാടം പ്രതീക്ഷയുടെ നക്ഷത്രമാണ്. കുട്ടികള് ഓണക്കോടിയുടെയും ഓണക്കളികളുടെയും ലോകത്ത് തിരക്കിലായിരിക്കും. മുന്‍കാലങ്ങളില് സാമ്പത്തിക ബുദ്ധിമുട്ടുള്ള വീടുകളില് പോലും ഓണാേഘാഷത്തിന് കുറവുണ്ടാകില്ല. തൊഴിലാളികളും മറ്റും പൂരാടത്തിന് പണി നിര്‍ത്തി, ഉത്രാട നാളിലാണ് ഓണാഘോഷത്തിനുള്ള തയ്യാറെടുപ്പ് നടത്തുക.\nനാടും നഗരവും ഇന്ന് ഓണത്തിന്റെ അവസാനവട്ട ഉത്രാടപാച്ചിലിലേയ്ക്ക് കടന്നിരിക്കുകയാണ് ഓണത്തിരക്കുകള്‍ക്കിടയില് മാനം കാര്‍മേഘം മൂടിയതിന്റെ ആശങ്കയിലായിരുന്നു വ്യാപാരികള്. അത്തം കറുത്താല് ഓണം വെളുക്കുമെന്നാണ് ചൊല്ല്. അത്തം വെളുത്തതാണ് ആശങ്കയ്ക്ക് ഇട നല്‍കുന്നത് ഇന്നലെ രാത്രി ഇരിങ്ങാലക്കുട ഭാഗങ്ങളില് മഴ ചാറിയതും ആശങ്ക വര്‍ധിപ്പിക്കുന്നു.\nഇരിങ്ങാലക്കുടയിലെ പ്രമുഖ വ്യാപാരകേന്ദ്രങ്ങളായ നന്തിലത്ത്,മാര്‍വെല്,പിട്ടാപ്പിള്ളി, വസ്ത്രവ്യാപാര രംഗത്ത് വിപ്ലവം സൃഷ്ടിച്ചുകൊണ്ട് കടന്നുവന്ന വന്കിടക്കാരായ സണ്ണി സില്‍ക്‌സ്,പവിത്ര വെഡിങ് എന്നിവര് റോഡ് ഷോ പോലുള്ള പലതരം പരസ്യങ്ങളോടെ ജനങ്ങളെ ആകര്ഷിക്കുമ്പോള്, പഴമക്കാരായ അക്കര, മുല്ലോത്ത്,ജനത,സ്മിതസ് എന്നിവര് അവരുടേതായ വര്ഷങ്ങളുടെ പാരമ്പര്യത്തിലൂടെ ജനങ്ങളെ എതിരേല്‍ക്കുന്നു. ഓണക്കോപ്പുകള് ഒരുക്കുന്നതിനുള്ള അവസാനവട്ട തിരക്കിലാണ് ജനങ്ങള് . ഓണത്തോടനുബന്ധിച്ച് ദിവസങ്ങള്‍ക്ക് മുമ്പേ അനുഭവപ്പെട്ട തിരക്ക് ഇന്നലെയും വ്യാപാര കേന്ദ്രങ്ങളില് തുടര്‍ന്നു.\nഇന്ന് പച്ചക്കറി വാങ്ങാനുള്ള തിരക്കിലാണ് നാടെങ്ങും കഴിഞ്ഞ ശനിയാഴിച്ചയിലെ ഓണത്തിന് മുന്‍പുള്ള അവസാന ചന്തദിവസം ശക്തമായ തിരക്കാണ് അനുഭവപ്പെട്ടത്. സാധാരണയായി പതിനൊന്നുമണിയോടെ തിരക്ക് കുറയുന്ന ചന്തയില് നാലുമണിവരെ നല്ല തിരക്കനുഭവപ്പെട്ടു. നഗരത്തിലെ ഷോപ്പിങ് കേന്ദ്രമായ ബസ്സ് സ്റ്റാന്‍ഡ് പരിസരം, ഠാണാവ്, ചന്തക്കുന്ന്,മാപ്രാണം എന്നിവടങ്ങളില് സൂചികുത്താന് ഇടമില്ലാത്ത സ്ഥിതിയാണ്. ഉത്രാടപ്പാച്ചിലിന്റെ ഹരംകൂടി ആകുമ്പോള് നഗരം ഇന്ന് ജനസമുദ്രമാകും. വന്‍കിട വാണിജ്യസമുച്ചയങ്ങളിലും തെരുവോര കച്ചവടക്കാരുടെ മുന്നിലും ഒരേപോലെ ആള്‍ക്കൂട്ടം ഒഴുകിയെത്തി. പൂരാടദിവസമായ ഇന്നലെ ചെറുകിട വസ്ത്രാലയങ്ങള് മുതല് വന്‍കിട കേന്ദ്രങ്ങളില് വരെ റെക്കോര്‍ഡ് വ്യപാരമാണ് നടന്നത്. ട്രാഫിക് പരിഷ്കാരങ്ങളിലൂടെ ഗതാഗത കുരുക്ക് ഒഴിവാക്കാന് ട്രാഫിക് പോലീസ് ശ്രമം നടത്തിയെങ്കിലും റോഡുകളിലെല്ലാം വലിയ ഗതാഗതക്കുരുക്കാണ് അനുഭവപ്പെട്ടത്.നഗരത്തിലോടിയ എല്ലാ ബസുകളിലും ഇന്നലെ ശക്തമായ തിരക്ക് അനുഭവപെട്ടു അതിനാല് ഈ ദിവസങ്ങള് സ്വകാര്യബസുകാര്‍ക്ക് ചാകരക്കൊയ്ത്താണ്. ചാലക്കുടിയില് ബീവറേജ് ഔട്ട് ലെറ്റ് മാറ്റിസ്ഥാപിച്ചതിനാല് ഇരിങ്ങാലക്കുടക്ക് ഈ വര്ഷം ഒരു ശക്തമായ മത്സരം നടക്കുമോ എന്ന ആകാംക്ഷയിലാണ് മദ്യസ്നേഹികള്..\naripalamedathirinjifeaturesirinjalakudairinjalakuda onlinekodungalloorlatestsliderഇരിങ്ങാലക്കുടഇരിങ്ങാലക്കുട ഓണ്‍ലൈന്‍പടിയൂര്


Emalayalee.com - ലൂസിഫര്: രാജേഷ് പിള്ളയ്ക്ക് മോഹന്‍ലാല് ചിത്രം\nലൂസിഫര്: രാജേഷ് പിള്ളയ്ക്ക് മോഹന്‍ലാല് ചിത്രം\nFILM NEWS 11-Jun-2012\nമലയാള സിനിമയുടെ പുതിയകാല മാറ്റത്തിന് തുടക്കം കുറിച്ച ട്രാഫിക് ഒരുക്കിയ രാജേഷ് പിള്ള മോഹന്‍ലാലിനെ നായകനാക്കി സിനിമയെടുക്കുന്നു. 'ലൂസിഫര്' എന്നാണ് ചിത്രത്തിന് പേര്. 'ഈ അടുത്ത കാലത്തിന്' രചന നിര്‍വഹിച്ച നടനും തിരക്കഥാകൃത്തുമായ മുരളി ഗോപിയായിരിക്കും ലൂസിഫറിന് തിരക്കഥ സംഭാഷണം എഴുതുക. അടുത്ത വര്‍ഷത്തെ മോഹന്‍ലാലിന്റെ പ്രധാന പ്രോജക്ടുകളില് ഒന്നായിരിക്കും 'ലൂസിഫര്'.\nആശിര്‍വാദ് സിനിമാസിന്റെ ബാനറില് ആന്റണി പെരുമ്പാവൂരാണ് ചിത്രം നിര്‍മ്മിക്കുക. ട്രാഫിക്കിന് ഹിന്ദി പതിപ്പ് ഒരുക്കാനുള്ള തയാറെടുപ്പിലാണ് രാജേഷ് പിള്ള. ഈ പ്രോജക്ടിന് ശേഷം മലയാളത്തില് 'ഗോള്‍ഡ്' എന്നൊരു ചിത്രത്തിന്റെ ജോലികളിലേക്ക് അദ്ദേഹം കടുക്കും. ശങ്കര് രാമകൃഷ്ണന് തിരക്കഥ എഴുതുന്ന ഗോള്‍ഡ് പൂര്‍ത്തിയാക്കിയ ശേഷമായിരിക്കും ലൂസിഫര് ചിത്രീകരിക്കുക.\nനരകാധിപനായ ലൂസിഫറിലെ വേഷം മോഹന്‍ലാലിന് മാത്രം ചെയ്യാന് കഴിയുന്നതെന്നാണ്് അണിയറപ്രവര്‍ത്തകര് പറയുന്നു. കുഞ്ചാക്കോ ബോബനും ചിത്രത്തിലും പ്രധാന വേഷത്തിലെത്തും\nഗായിക സ്മിതയ്ക്കും ഭര്‍ത്താവ് ശശാങ്കിനും കോവിഡ്, രോഗം വീട്ടിലേക്കു തേടി വരികയായിരുന്നുവെന്ന് ട്വീറ്റ്\nവിവാഹ തിരക്കുകളില് റാണ; അതിഥികളുടെ എണ്ണം മുപ്പതില് കൂടില്ലെന്ന് താരം\nഏറെ ബുദ്ധിമുട്ടുള്ള സമയമാണ്; ചിരിക്കാന് മറക്കരുതെന്ന് കനിഹ\nവെറൈറ്റി മുണ്ടുടുത്ത് പെപ്പെ! അഡ്രസ് തന്നാല് ഈ മുണ്ട് അയച്ചു തരുമോ എന്ന് ആരാധകന്


പുകമറ നീക്കണമെന്ന് ഹൈക്കോടതി; അട്ടപ്പാടിയിൽ കൊല്ലപ്പെട്ട മാവോയിസ്റ്റുകളുടെ മൃതദേഹങ്ങൾ സംസ്‌കരിക്കുന്നത് തടഞ്ഞു\nHigh Court of Kerala, First Published 5, Nov 2019, 3:19 PM IST\nമഞ്ചിക്കണ്ടിയിൽ നടന്നത് കസ്റ്റഡി കൊലപാതകമാണെന്നും ഏറ്റുമുട്ടൽ കൊലപാതകമല്ലെന്നുമാണ് ബന്ധുക്കൾ ഹർജിയിൽ പറഞ്ഞത്\nകേസിൽ ഇപ്പോഴുള്ള പുകമറ നീക്കണമെന്ന് പറഞ്ഞ കോടതി, മൃതദേഹങ്ങൾ സൂക്ഷിക്കാൻ സാധിക്കുമോയെന്ന് ചോദിച്ചു\nപാലക്കാട്: അട്ടപ്പാടിയിൽ മാവോയിസ്റ്റുകൾ കൊല്ലപ്പെട്ട സംഭവത്തിൽ മൃതദേഹങ്ങൾ സംസ്‌കരിക്കുന്നത് തടഞ്ഞ് കേരള ഹൈക്കോടതി. കേസുമായി ബന്ധപ്പെട്ട് ചില പുകമറകൾ നിലനിൽക്കുന്നുണ്ടെന്നും ഇത് നീക്കണമെന്നും ആവശ്യപ്പെട്ട കോടതി മറ്റൊരു ഉത്തരവുണ്ടാകുന്നത് വരെ മൃതദേഹങ്ങൾ അഴുകാതെ സൂക്ഷിക്കണമെന്ന് സർക്കാരിനോട് ആവശ്യപ്പെട്ടു.\nമഞ്ചിക്കണ്ടിയിൽ നടന്നത് കസ്റ്റഡി കൊലപാതകമാണെന്നും ഏറ്റുമുട്ടൽ കൊലപാതകമല്ലെന്നുമാണ് ബന്ധുക്കൾ ഹർജിയിൽ പറഞ്ഞത്. കൊലപാതകത്തിന് ഉത്തരവാദികളായ പോലീസ് ഉദ്യോഗസ്ഥർക്കെതിരെ എഫ്ഐആർ രജിസ്റ്റർ ചെയ്യണമെന്ന് ഹർജിക്കാർ ആവശ്യപ്പെട്ടു.\nകൊല്ലപ്പെട്ട നാല് മാവോയിസ്റ്റുകളിൽ രണ്ട് പേരെ മാത്രമേ ഇതുവരെ തിരിച്ചറിഞ്ഞിട്ടുള്ളൂ. പോലീസ് സുപ്രീം കോടതി മാർഗരേഖ പാലിച്ചില്ലെന്ന് കൊല്ലപ്പെട്ടവരുടെ ബന്ധുക്കൾ കുറ്റപ്പെടുത്തി. മൃതദേഹങ്ങൾ സംസ്കരിച്ചോ എന്ന് കോടതി പ്രോസിക്യുഷനോട് ആരാഞ്ഞു. ഇതുവരെ സംസ്കരിച്ചില്ലെന്നു സർക്കാർ കോടതിയെ അറിയിച്ചു.\nകേസിൽ ഇപ്പോഴുള്ള പുകമറ നീക്കണമെന്ന് പറഞ്ഞ കോടതി, മൃതദേഹങ്ങൾ സൂക്ഷിക്കാൻ സാധിക്കുമോയെന്ന് ചോദിച്ചു. അഞ്ച് ദിവസമായി മോർച്ചറിയിൽ സൂക്ഷിച്ചിരിക്കുകയാണെന്നു സർക്കാർ അഭിഭാഷകൻ പറഞ്ഞു. മൃതദേഹങ്ങൾ സൂക്ഷിക്കുന്നതിൽ എതിർപ്പില്ലെന്നും സർക്കാർ അറിയിച്ചു. ഇതോടെയാണ് ഇനിയൊരു അറിയിപ്പ് ഉണ്ടാകുന്നത് വരെ മൃതദേഹങ്ങൾ അഴുകാതെ സൂക്ഷിക്കണമെന്ന് കോടതി സർക്കാരിന് നിർദ്ദേശം നൽകിയത്. പോസ്റ്റ്മോർട്ടം റിപ്പോർട്ട് അടക്കമുള്ള രേഖകൾ ഹാജരാക്കാൻ കോടതി നിർദ്ദേശം നൽകി.\nകൊല്ലപ്പെട്ട മാവോയിസ്റ്റുകളായ കാർത്തിയുടെയും മണിവാസകത്തിന്റെയും ബന്ധുക്കളാണ് ഹൈക്കോടതിയെ സമീപിച്ചത്. മൃതദേഹങ്ങൾ സംസ്കരിക്കാൻ പൊലീസിന് അനുവാദം നൽകിയ പാലക്കാട് ജില്ലാ കോടതിയുടെ വിധിക്കെതിരെയായിരുന്നു അപ്പീൽ. കാർത്തിയുടെ സഹോദരനും മണി വാസകത്തിന്റെ സഹോദരിയുമായിരുന്നു ഹർജിക്കാർ. മൃതദേഹങ്ങൾ സംസ്കാരിക്കാനുള്ള കോടതി ഉത്തരവ് നിയമപരമല്ലെന്നാണ് ഹർജിയിൽ പറയുന്നത്. സംഭവത്തിൽ ശരിയായ അന്വേഷണം വേണമെന്നും ആവശ്യപ്പെട്ടിട്ടുണ്ട്.\nകൊല്ലപ്പെട്ട മാവോയിസ്റ്റുകളുടെ മൃതദേഹങ്ങൾ തൃശൂർ മെഡിക്കൽ കോളജ് മോർച്ചറിയിൽ സൂക്ഷിച്ചിരിക്കുകയാണ്. സംഭവത്തിൽ എഫ്ഐആർ രജിസ്റ്റർ ചെയ്ത് അന്വേഷണം നടത്തണമെന്നും ഇതിനായി പ്രത്യേക സംഘത്തെ നിയോഗിക്കണമെന്നും ബന്ധുക്കൾ ആവശ്യപ്പെട്ടിട്ടുണ്ട്.\nമഞ്ചിക്കണ്ടി ഏറ്റുമുട്ടല് അന്വേഷിക്കാന് ഹൈക്കോടതി നിര്‍ദ്ദേശം\nഅലനും താഹയും വിദ്യാര്‍ത്ഥികൾ, മാവോ ബന്ധമില്ല; ജാമ്യാപേക്ഷ ഹൈക്കോടതിയിൽ


Janmabhumi| ഫ്രഞ്ച് ലീഗില് കിരീടപ്പോരാട്ടം ആവേശത്തിലേക്ക്\nMay 17, 2021, 08:41 p.m.\nമത്സരത്തിന്റെ പതിനൊന്നാം മിനിറ്റില് പ്രതിരോധ താരം യൂനിസ് ചുവപ്പ് കാര്‍ഡ് കണ്ട് പുറത്തായതോടെ റൈംസ് തകര്‍ന്നു. പന്ത് കൈകൊണ്ട് തൊട്ടതിനാണ് പുറത്താക്കിയത്. തുടര്‍ന്ന് ലഭിച്ച പെനാല്‍റ്റി നെയ്മര് ഗോളാക്കി പിഎസ്ജിയെ മുന്നിലെത്തിച്ചു. 24-ാം മിനിറ്റില് എംബാപ്പെയും ഗോളടിച്ചതോടെ പിഎസ്ജിയുടെ ലീഡ് 2-0. ആദ്യ പകുതിയില് ജേതാക്കള് രണ്ട് ഗോളിന് മുന്നിട്ടുനിന്നു.\nപാരീസ്: ഫ്രഞ്ച് ലീഗില് റൈംസിനെ ഏകപക്ഷീയമായ നാലു ഗോളുകള്‍ക്ക് മുക്കി പാരീസ് സെന്റ് ജര്‍മന് (പിഎസ്ജി) കിരീട പ്രതീക്ഷ കാത്തു. ഈ വിജയത്തോടെ പിഎസ്ജിക്ക്് മുപ്പത്തിയേഴ് മത്സരങ്ങളില് 79 പോയിന്റായി. 37 മത്സരങ്ങളില് 80 പോയിന്റുള്ള ലില്ലിയാണ് ഒന്നാം സ്ഥാനത്ത്്. ലില്ലി 37-ാം മത്സരത്തില് സെന്റ് എറ്റിനിയുമായി ഗോള് രഹിത സമനില പിടിച്ചു. അവസാന മത്സരങ്ങളില് പിഎസ്ജി ബ്രെസ്റ്റിനെയും ലില്ലി ആങ്കേഴ്‌സിനെയും നേരിടും.\nമത്സരത്തിന്റെ പതിനൊന്നാം മിനിറ്റില് പ്രതിരോധ താരം യൂനിസ് ചുവപ്പ് കാര്‍ഡ് കണ്ട് പുറത്തായതോടെ റൈംസ് തകര്‍ന്നു. പന്ത് കൈകൊണ്ട് തൊട്ടതിനാണ് പുറത്താക്കിയത്. തുടര്‍ന്ന് ലഭിച്ച പെനാല്‍റ്റി നെയ്മര് ഗോളാക്കി പിഎസ്ജിയെ മുന്നിലെത്തിച്ചു. 24-ാം മിനിറ്റില് എംബാപ്പെയും ഗോളടിച്ചതോടെ പിഎസ്ജിയുടെ ലീഡ് 2-0. ആദ്യ പകുതിയില് ജേതാക്കള് രണ്ട് ഗോളിന് മുന്നിട്ടുനിന്നു. അറുപത്തിയെട്ടാം മിനിറ്റില് മാര്‍ക്വിനോസ്് പിഎസ്ജിയുടെ മൂന്നാം ഗോള് നേടി. കളിയവസാനിക്കാന് ഒരു മിനിറ്റ്് ശേഷിക്കെ കീന് നാലാം ഗോളും കുറിച്ചു.\nവിന്നിങ് ബാപ്പെ; ചാമ്പ്യന്മാരെ വീഴ്ത്തി പിഎസ്ജി


റഹാഫിന് കാനഡയില് ഹൃദ്യമായ സ്വീകരണം; തന്റേടിയായ പുതിയ കാനഡക്കാരിയെന്ന് മന്ത്രി\nMon Feb 17 2020 18:29:03 GMT+0530 (IST)\nശനിയാഴ്ച വൈകീട്ട് ടൊറോന്‍ഡോവിലെ അന്താരാഷ്ട്ര വിമാനത്താവളത്തിലെത്തിയ റഹാഫിനെ കനേഡിയന് വിദേശകാര്യമന്ത്രി ക്രിസ്റ്റിയ ഫ്രീലാന്‍ഡ് സ്വീകരിച്ചു. തന്റേടിയായ പുതിയ കാനഡക്കാരിയെന്നാണ് ക്രിസ്റ്റിയ സൗദി വനിതയെ മാധ്യമങ്ങള്‍ക്കു പരിചയപ്പെടുത്തിയത്.\nSRF13 Jan 2019 11:16 AM GMT\nടൊറോന്റോ: കുടുംബത്തില് നിന്നുണ്ടായ ദുരനുഭവത്തെ തുടര്‍ന്ന് ഒളിച്ചോടിയ 18കാരിയായ സൗദി വനിതയ്ക്ക് കാനഡയില് ഹൃദ്യമായ സ്വീകരണം. അഭയം വാഗ്ദാനം ചെയ്തതിനെതുടര്‍ന്നാണ് റഹാഫ് മുഹമ്മദ് അല് ഖുനൂന് കാനഡയിലെത്തിയത്.ശനിയാഴ്ച വൈകീട്ട് ടൊറോന്‍ഡോവിലെ അന്താരാഷ്ട്ര വിമാനത്താവളത്തിലെത്തിയ റഹാഫിനെ കനേഡിയന് വിദേശകാര്യമന്ത്രി ക്രിസ്റ്റിയ ഫ്രീലാന്‍ഡ് സ്വീകരിച്ചു. തന്റേടിയായ പുതിയ കാനഡക്കാരിയെന്നാണ് ക്രിസ്റ്റിയ സൗദി വനിതയെ മാധ്യമങ്ങള്‍ക്കു പരിചയപ്പെടുത്തിയത്. കാനഡ എന്ന് ചുവന്ന അക്ഷരങ്ങളില് എഴുതിയ സ്വെറ്റ്ഷര്‍ട്ടും യുഎന്‍എച്ച്‌സിആറിന്റെ തൊപ്പിയും ധരിച്ചാണ് റഹാഫ് വിമാനമിറങ്ങിയത്.\nമന്ത്രിക്കൊപ്പം മാധ്യമങ്ങള്‍ക്ക് മുമ്പിലെത്തിയെങ്കിലും റഹാഫ് പ്രതികരിക്കാന് തയ്യാറായില്ല. പുതിയ ഭവനത്തിലെത്തിയ റഹാഫ് കാനഡക്കാരെ കാണാന് ആഗ്രഹിക്കുന്നു. എന്നാല് നീണ്ട യാത്ര കഴിഞ്ഞ് അവശയായതിനാല് ഇന്ന് ചോദ്യങ്ങള്‍ക്ക് മറുപടി പറയുന്നില്ലെന്നു മന്ത്രി വ്യക്തമാക്കി. തുടര്‍ന്ന് മാധ്യമങ്ങള്‍ക്ക് കൈവീശിക്കാണിച്ച് റഹാഫ് ടെര്‍മിനലിനകത്തേക്ക് തന്നെ തിരിച്ചുപോവുകയായിരുന്നു.\nആസ്‌ത്രേലിയയയില് അഭയത്തിനാണ് റഹാഫ് ആദ്യം ശ്രമിച്ചിരുന്നതെങ്കിലും അഭയം നല്‍കുന്ന കാര്യം പരിശോധിക്കുന്നതിന് കൂടുതല് സമയം എടുത്തതിനെതുടര്‍ന്ന് കാനഡ തിരഞ്ഞെടുക്കുകയായിരുന്നു.ബാങ്കോക്കില്‍നിന്ന് സോളിലെത്തി അവിടെനിന്ന് കണക്ഷന് വിമാനത്തിലാണ് റഹാഫ് കാനഡയിലെത്തിയത്. കഴിഞ്ഞ ആഴ്ച കുവൈത്തില് നിന്ന് ആസ്‌ത്രേലിയയിലേക്കു പോവുന്നതിനിടെ ബാങ്കോക്ക് വിമാനത്താവളത്തില് ഇമിഗ്രേഷന് ഉദ്യോഗസ്ഥര് തടഞ്ഞുവച്ചതിനെതുടര്‍ന്നാണ് റഹാഫ് ലോകശ്രദ്ധ നേടിയത്. തുടര്‍ന്ന് വിമാനത്താവളത്തിലെ ഹോട്ടല്‍മുറിയില് പുറത്തുനിന്നാരും കയറാതിരിക്കാന് കട്ടിലും മേശയും വാതിലിനു പിന്നില് നിരത്തി പ്രതിരോധം തീര്‍ത്ത റഹാഫിന്റെ ചിത്രം ട്വിറ്ററില് വൈറലായിരുന്നു.\nസൗദിയിലേക്ക് തിരിച്ചയച്ചാല് തന്റെ ജീവന് അപകടത്തിലാവുമെന്ന് കാണിച്ച് ട്വീറ്റ് ചെയ്തതോടെയാണ് പ്രശ്‌നം ലോകത്തിന്റെ ശ്രദ്ധയില്‍പതിഞ്ഞത്. തുടര്‍ന്ന് ആയിരങ്ങളാണ് റഫാന് പിന്തുണയുമായെത്തിയത്. കുടുംബത്തോടൊപ്പം കുവൈറ്റ് സന്ദര്‍ശിക്കാനെത്തിയ റഹാഫ് അവിടെ നിന്നും അവരുടെ കണ്ണുവെട്ടിച്ച് രക്ഷപ്പെടുകയായിരുന്നു. തായ്‌ലന്റില്‍നിന്ന് ആസ്‌ത്രേലിയയിലെത്തി അവിടെ അഭയംതേടാനായിരുന്നു തീരുമാനം. എന്നാല്, ഇമിഗ്രേഷന് നിയമങ്ങള് ലംഘിച്ച റഹാഫിനെ തായ് അധികൃതര് തടഞ്ഞുവയ്ക്കുകയായിരുന്നു.\nസൗദിയില് സ്ത്രീകള്‍ക്കെതിരായ കര്‍ശന നിയന്ത്രണങ്ങള് ചൂണ്ടിക്കാട്ടിയാണ് ഇവര് നാടുവിട്ടത്. കുടുംബത്തില് നിന്നു ജീവനു ഭീഷണിയുള്ളതായും ഇവര് ആരോപിച്ചിരുന്നു. 'കുവൈറ്റില് തന്റെ സഹോദരങ്ങളും കുടുംബവും സൗദി എംബസിയും തന്നെ കാത്തിരിപ്പുണ്ട്. തന്നെ അവര് കൊല്ലും. ജീവന് അപകടത്തിലാണ്. നിസാര കാര്യത്തിന് കൊല്ലുമെന്ന് ഭീഷണിപ്പെടുത്തിയിരിക്കുകയാണ് കുടുംബം.റഹാഫ് ട്വിറ്ററിലൂടെ വെളിപ്പെടുത്തിയിരുന്നു.\nഅതേസമയം, റഹാഫിന് അഭയം നല്‍കിയതുമായി ബന്ധപ്പെട്ട് സൗദി-കാനഡ ബന്ധം കൂടുതല് വഷളാകുമോയെന്ന ആശങ്കയിലാണ് ലോകം.നേരത്തേ, വനിതാ ആക്ടിവിസ്റ്റുകളുടെ വിഷയത്തില് കാനഡ ഇടപെട്ടതിനെതുടര്‍ന്ന് ഇരു രാജ്യങ്ങളും തമ്മിലുള്ള ബന്ധത്തിന് വിള്ളലേറ്റിരുന്നു.\nRahaf mohammed al qunun canada


13 സീറ്റ് ചോദിക്കാൻ ജോസ് വിഭാഗം; കോട്ടയത്ത് ആറുസീറ്റ് ആവശ്യപ്പെടും | Kerala Assembly Election 2021\n13 സീറ്റ് ചോദിക്കാൻ ജോസ് വിഭാഗം; കോട്ടയത്ത് ആറുസീറ്റ് ആവശ്യപ്പെടും\nജോസ് കെ. മാണി | മാതൃഭൂമി\nകോട്ടയം: നിയമസഭാ തിരഞ്ഞെടുപ്പിൽ 13 സീറ്റ് ആവശ്യപ്പെടാനൊരുങ്ങി കേരളാ കോൺഗ്രസ് ജോസ് വിഭാഗം. കഴിഞ്ഞ തിരഞ്ഞെടുപ്പിൽ 12 സീറ്റിലാണ് പാർട്ടി മത്സരിച്ചത്. ഒന്പതിടത്ത് ജയിച്ചു.\nപാർട്ടിയുടെ തട്ടകമായ കോട്ടയം ജില്ലയിൽ ആറു സീറ്റാണ് ആവശ്യപ്പെടുക. ജോസ് കെ. മാണി മത്സരിക്കാനുദ്ദേശിക്കുന്ന പാലായ്ക്കു പുറമേ പൂഞ്ഞാർ, കാഞ്ഞിരപ്പള്ളി, ചങ്ങനാശ്ശേരി, കടുത്തുരുത്തി, ഏറ്റുമാനൂർ എന്നിവ. കാഞ്ഞിരപ്പള്ളിയിൽ സിറ്റിങ് എം. എൽ.എ. എൻ. ജയരാജ് തന്നെ മത്സരിക്കും. പൂഞ്ഞാറിൽ മുൻ ജില്ലാ പഞ്ചായത്ത് പ്രസിഡന്റ് സെബാസ്റ്റ്യൻ കുളത്തുങ്കലിനാണ് സാധ്യത. ചങ്ങനാശ്ശേരി കിട്ടിയാൽ ജോബ് മൈക്കിളിനാണ് പ്രഥമ പരിഗണന. കുടുത്തുരുത്തിയിൽ മുൻ ജില്ലാ പഞ്ചായത്തംഗം സഖറിയാസ് കുതിരവേലിയോ നിലവിലെ അംഗമായ പി.എം. മാത്യുവോ രംഗത്തെത്തും. ഏറ്റുമാനൂർ കിട്ടിയാൽ സ്റ്റീഫൻ ജോർജിനാണ് സാധ്യത.\nഎറണാകുളം ജില്ലയിൽ അങ്കമാലിയോ പെരുമ്പാവൂരോ കിട്ടുമെന്നാണ് പ്രതീക്ഷിക്കുന്നത്. ജില്ലാ പ്രസിഡന്റ് ബാബു ജോസഫിനെയാകും പരിഗണിക്കുക. കോഴിക്കോട് ജില്ലയിൽ പാർട്ടി മത്സരിക്കുന്ന പേരാമ്പ്രയ്ക്കു പുറമേ തിരുവമ്പാടി ആവശ്യപ്പെട്ടേക്കും. പേരാമ്പ്രയിൽ കഴിഞ്ഞതവണ മത്സരിച്ച മുഹമ്മദ് ഇക്‌ബാൽ തന്നെയാകും സ്ഥാനാർഥി. തിരുവമ്പാടി കിട്ടിയാൽ ജില്ലാ പ്രസിഡന്റ് ടി.എം. ജോസഫിനാണ് മുൻഗണന.\nആലപ്പുഴയിൽ കുട്ടനാട് സീറ്റു ലഭിച്ചാൽ നിലവിലെ ജില്ലാ പഞ്ചായത്തംഗം ബിനു ഐസക് രാജുവിനാകും പ്രഥമപരിഗണന. റോഷി അഗസ്റ്റിൻ മത്സരിക്കുന്ന ഇടുക്കിക്കുപുറമേ തൊടുപുഴ സീറ്റിൽ പ്രൊഫ. ആന്റണി, കർഷകയൂണിയൻ സംസ്ഥാനപ്രസിഡന്റ് റെജി കുന്നംകോട് എന്നിവരാണ് പട്ടികയിലുള്ളത്. കണ്ണൂരിൽ ഇരിക്കൂറാണ് പാർട്ടി പ്രതീക്ഷയർപ്പിക്കുന്ന സീറ്റ്. ഇവിടെ ജില്ലാ പഞ്ചായത്തംഗമായിരുന്ന ജോസ് കുറ്റ്യാനിമറ്റത്തിനെ പരിഗണിച്ചേക്കും. പത്തനംതിട്ട ജില്ലയിൽ റാന്നിയും തൃശ്ശൂരിൽ ഇരിങ്ങാലക്കുടയുമാണ് ആവശ്യപ്പെടാനൊരുങ്ങുന്നത്. രണ്ടിടത്തും പുതുമുഖങ്ങളെ ഇറക്കിയേക്കും.\nസ്റ്റിയറിങ് കമ്മിറ്റിയോഗം നാളെ\nസംസ്ഥാന സ്‌റ്റിയറിങ് കമ്മിറ്റിയോഗം ചൊവ്വാഴ്ച കോട്ടയത്ത് ചേരും. തിരഞ്ഞെടുപ്പ് ഒരുക്കങ്ങളെക്കുറിച്ച് ചർച്ച നടത്തും. ജോസ് കെ. മാണി ചെയർമാനായശേഷം അദ്ദേഹത്തിന്റെ അധ്യക്ഷതയിൽചേരുന്ന ആദ്യ സ്റ്റിയറിങ് കമ്മിറ്റിയോഗമാണിത്.


Gold Rate Today, 2021 February 01: സ്വർണവിലയിൽ വർധനവ്\nGold Rate Petrol Diesel Price Inr Exchange Rate Today 2021 February 01\nGold Rate Today, 2021 February 01\nGold Rate Today, 2021 February 01: സ്വർണവിലയിൽ നേരിയ വർധനവ്\nGold Rate Today, 2021 February 01: ഒരു ഗ്രാമിനു 20 രൂപയും ഒരു പവന് 160 രൂപയുമാണ് ഇന്ന് കൂടിയത്\nFebruary 02, 2021 10:10:04 am\nFebruary 01, 2021, Petrol Diesel Price, Gold Rate, INR Exchange Rate Today: രാജ്യാന്തര വിപണിയിലെ ക്രൂഡ് ഓയിൽ വിലയിലെ ഏറ്റക്കുറച്ചിലുകൾ കേരളത്തിലും പെട്രോൾ വിലയെ ബാധിക്കുന്നുണ്ട്. തിരുവനന്തപുരം, കോഴിക്കോട്, എറണാകുളം നഗരങ്ങളിൽ ഡീസൽ വിലയിലും പെട്രോൾ വിലയിലും ഏറ്റക്കുറച്ചിലുകളുണ്ട്. കേരളത്തിൽ സ്വർണവില ഉയർന്നു. ഡോളറിനെതിരെ രൂപയുടെ മൂല്യം ഇന്ന് 72.86 എന്ന നിലയിലാണ്.\nകേരളത്തിൽ സ്വർണവിലയിൽ നേരിയ വർധനവ്. ഒരു ഗ്രാമിനു 4,600 രൂപയും ഒരു പവനു 36,800 രൂപയുമാണ് ഇന്നത്തെ വില. ഒരു ഗ്രാമിനു 20 രൂപയും ഒരു പവന് 160 രൂപയുമാണ് ഇന്ന് കൂടിയത്. ഒരു ഗ്രാമിനു 4,580 രൂപയും ഒരു പവനു 36,640 രൂപയുമായിരുന്നു ഇന്നലത്തെ വില.\nRead More: ഏത് ഇൻഷുറൻസ് വേണമെന്ന ആശങ്കയിലാണോ?: എങ്ങിനെ തിരഞ്ഞെടുക്കണമെന്ന് അറിയാം\nതിരുവനന്തപുരം നഗരത്തിൽ ഒരു ലിറ്റർ പെട്രോളിനു 87.94 രൂപയും ഡീസലിനു 82.06 രൂപയുമാണ് ഇന്നത്തെ വില. എറണാകുളത്ത് പെട്രോളിനു 86.47 രൂപയും ഡീസലിനു 80.68 രൂപയുമാണ് ഇന്നത്തെ വില. കോഴിക്കോട് നഗരത്തിൽ പെട്രോളിനു 86.83 രൂപയും ഡീസലിനു 81.05 രൂപയുമാണ് വില.\nഒരു രാജ്യത്തെ കറൻസി അല്ലെങ്കിൽ നാണയം മറ്റൊരു രാജ്യത്തെ കറൻസിയുമായോ നാണയവുമായോ ഏതു നിരക്കിലാണോ വിനിമയം ചെയ്യപ്പെടുന്നത് ആ നിരക്കിനെയാണ് വിനിമയ നിരക്കെന്ന് പറയുന്നത്. കഴിഞ്ഞ ഏതാനും വർഷമായി യുഎസ് ഡോളറുമായുള്ള വിനിമയത്തിൽ രൂപ മൂല്യത്തകർച്ച നേരിടുന്നുണ്ട്. ഡോളറിനെതിരെ രൂപയുടെ മൂല്യം ഇന്ന് 72.86 എന്ന നിലയിലാണ്. മറ്റു പ്രധാന കറൻസികളുമായുള്ള രൂപയുടെ ഇന്നത്തെ വിനിമയ നിരക്ക് താഴെ നൽകുന്നു.\nGold Rate Today, 2021 February 23: സ്വർണവിലയിൽ വർധനവ്


പ്രതീക്ഷയോടെ ചാല, പൊടിക്കുണ്ട് ഇരകള് • Suprabhaatham\nപ്രതീക്ഷയോടെ ചാല, പൊടിക്കുണ്ട് ഇരകള്\nMay 24, 2016 | 2:26 am IST\nകണ്ണൂര്: യു.ഡി.എഫ് ഭരണകാലത്ത് ജില്ലയെ നടുക്കിയ പ്രധാന അപകടങ്ങളായിരുന്നു ചാലയിലും പൊടിക്കുണ്ടിലും ഉണ്ടായത്. 2012 ഓഗസ്റ്റ് 27നു രാത്രി 11 ഓടെയായിരുന്നു 20 പേരുടെ മരണത്തിനിടയാക്കിയ ചാല ടാങ്കര് ദുരന്തം. അപകടത്തെ തുടര്‍ന്നു റോഡിനു വീതികൂട്ടി ഡിവൈഡറുകള് സ്ഥാപിച്ചതല്ലാതെ മരിച്ചവരുടെ കുടുംബങ്ങളെ സര്‍ക്കാര് പൂര്‍ണമായും കൈയൊഴിഞ്ഞു. വീടുകളും കച്ചവടസ്ഥാപനങ്ങളും തകര്‍ന്നവരെ ഇരകളുടെ പട്ടികയില് ഉള്‍പ്പെടുത്തിയതല്ലാതെ മറ്റു നടപടിക്രമങ്ങളൊന്നും നടന്നില്ല. പ്രധാന ആവശ്യമായിരുന്ന മരിച്ച കുടുംബങ്ങളിലുള്ളവര്‍ക്കു സര്‍ക്കാര് ജോലി ഇപ്പോഴും ചുവപ്പു നാടയിലാണ്.\nപൊടിക്കുണ്ട് രാജേന്ദ്രനഗര് കോളനിയില് മാര്‍ച്ച് 24നു രാത്രിയാണു സ്‌ഫോടകവസ്തുക്കള് പൊട്ടിത്തെറിച്ച് നാടിനെ നടുക്കിയ സ്‌ഫോടനമുണ്ടായത്. അപകടത്തില് അഞ്ചു വീടുകള് പൂര്‍ണമായും 84 വീടുകളും ഭാഗികമായും തകര്‍ന്നു. സ്വകാര്യവ്യക്തിയുടെ അശ്രദ്ധമൂലമുണ്ടായ അപകടം തുടക്കത്തില് സര്‍ക്കാര്‍തലത്തില് വേണ്ട പരിഗണന നല്‍കാഞ്ഞതോടെ സംയുക്ത ആക്ഷന് കമ്മിറ്റി രൂപീകരിച്ചിരുന്നു. കലക്ടറുടെ നിര്‍ദേശപ്രകാരം കോര്‍പറേഷന് എന്‍ജിനിയര്‍മാര് നടത്തിയ കണക്കെടുപ്പില് 2.5 കോടി രൂപയുടെ നഷ്ടമുണ്ടെന്നു ചൂണ്ടിക്കാട്ടി സര്‍ക്കാരിനു റിപ്പോര്‍ട്ട് നല്‍കി. എന്നാല് ഇതുവരെ അടിയന്തിരസഹായം പോലും പൊടിക്കുണ്ടില് എത്തിയില്ല. രണ്ട് അപകത്തിലും നീതികിട്ടാത്ത ഇരകള് പുതിയ സര്‍ക്കാരിനെ പ്രതീക്ഷയോടെ ഉറ്റുനോക്കുകയാണ്.


ഫോമോത്സവത്തില് കൗതുകമുണര്‍ത്തി കൊച്ചു വിനോദ് | USA Malayalam News Paper\nഫോമോത്സവത്തില് കൗതുകമുണര്‍ത്തി കൊച്ചു വിനോദ്\nStory Dated: Saturday, August 05, 2017 12:55 hrs UTC\nതിരുവനന്തപുരം: പൊതുവേ കര്‍കശസ്വഭാവക്കാരായ, അധികം ചിരിക്കാത്ത മുഖ്യമന്ത്രി പിണറായി വിജയന് ഫോമയുടെ വേദിയില് പുഞ്ചിരി പടര്‍ത്തിയതിനു കാരണക്കാരനായ ഒരാള് വേദിയില് പിന്‍നിരയില് ഇരിക്കുന്നുണ്ടായിരുന്നു. ഉദ്ഘാടന സമ്മേളനത്തിനു വിളക്കുകൊളുത്താന് തിരി തപ്പിയ മുഖ്യമന്ത്രിക്ക് അദ്ദേഹത്തിന്റെ കാല് ചുവട്ടിനരികെ നിന്ന് എടുത്ത് മുഖ്യമന്ത്രിക്കു കൈമാറും വരെ ആ മുഖം അധികമാരും ശ്രദ്ധിച്ചില്ല. എന്നാല് പിന്നീട് സമാപന സമ്മേളനത്തിലെ സ്വാഗത പ്രസംഗത്തോടെ ആ യുവാവ് സമ്മേളനത്തിലെ താരമായി. ഫോമയുടെ യുവരക്തം ജോയിന്റ് സെക്രട്ടറി വിനോദ് ഡേവിഡ് കോണ്ടൂര് - ഫോമയുടെ നേതൃനിരയിലെ ഏറ്റവും പ്രായം കുറഞ്ഞ വ്യക്തി. ഫോമയുടെ ചരിത്രത്തില് ആദ്യമാകും ചെറുപ്പക്കാരനായ ഒരാള് വിനയം കൊണ്ടും പ്രസംഗത്തിലെ തീക്ഷ്ണതകൊണ്ടും സദസിനെ അമ്പരപ്പിച്ചത്. വരാന് പോകുന്ന കാലം യുവാക്കളുടേതാണെന്ന മുഖ്യമന്ത്രി പിണറായി വിജയന്റെ പ്രസ്താവനയെ അന്വര്‍ഥമാക്കും വിധം സദസിനെ ഇരുത്തി ചിന്തിപ്പിച്ചു വിനോദ് തന്റെ സ്വാഗതപ്രസംഗത്തിലൂടെ.\nവിനോദിന്റെ പ്രസംഗം ഇങ്ങനെയായിരുന്നു;- ' ഒരു പക്ഷെ എല്ലാ പ്രവാസികള്‍ക്കും പ്രത്യേകിച്ചു മലയാളികള്‍ക്ക് സ്വന്തം നാട് എന്നു പറയുന്നത് ഗദകാല -സുഖ സ്മരണകളുടെ തേരോട്ടം തന്നെ ആയിരിക്കും. ഇന്ന് അമേരിക്കയില് സ്ഥിരതാമസമാക്കി മലയാളികളെ സംബന്ധിച്ച് തിരികെ നാട്ടില് എത്തുക എത്രമാത്രം പ്രയാസമുള്ളതാണെന്ന് എനിക്കറിയാം. എന്നിരുന്നാലും പല പ്രവാസികളുടെയും മനസറിഞ്ഞ് എഴുതിയ അനില് പനച്ചൂരാന്റെ ഈ വരികള് എന്നെ പോലെയുള്ള അമേരിക്കന് മലയാളികളുടെ മനസില് ഗൃഹാതുരത്വത്തിന്റെ ഹൃദയസ്പദനങ്ങള് ഉണര്‍ത്തുന്നവയാണ്. 'തിരികെ മടങ്ങുവാന്, തീരത്തടുക്കുവാന് ഞാനും കൊതിക്കറുണ്ടെന്നും'... കേരളചരിത്രത്തിലെ പ്രധാന വ്യക്തികള് എന്റെ മുന്നിലുണ്ട്. കര്‍മയോഗി മുന് മുഖ്യമന്തി ശ്രീ ഉമ്മന് ചാണ്ടി സര്, സിപിഎമ്മിന്റെ ധീരനായ സഖാവ് കോടിയേരി ബാലകൃഷ്ണന് തുടങ്ങിയ പ്രഗത്ഭര് വേദി അലങ്കരിക്കുന്ന ഈ ചടങ്ങിന് എന്നെ പോലെയുള്ള, തിരികെ നാട്ടിലേക്കുവരാന് ആഗ്രഹിക്കുന്ന അമേരിക്കന് മലയാളികളെ സ്വാഗതം ചെയ്യാന് ആകുമോ എന്ന ചോദ്യം അവശേഷിക്കുന്നു.\n' പ്രസംഗം കേട്ട സദസ്സിലെ മുഴുവന്‍പേരും ഒരു നിമിഷം സ്തംബ്ധരായി. തങ്ങള് ഒരോരുത്തരും സ്വയം ചോദിച്ചതും കേരളത്തോട് ചോദിക്കാന് ആഗ്രഹിച്ചതും ആയ ആ ചോദ്യം വിനോദില്‍നിന്നു കേട്ടപ്പോഴാണ് കൊച്ചുപയ്യന്റെ വലിയ അവഗാഹത്തെ സദസ് നേരിട്ട് അറിഞ്ഞത്. പ്രസഗത്തിനു മറുപടി പറഞ്ഞ തിരുനന്തപുരം കോര്‍പറേഷന് മേയര് വിനോദിനെ പോലുള്ളവരുടെ ആഗ്രഹത്തിന് കരുതലായി നാട് എന്നുമുണ്ടാകുമെന്നു കൂട്ടിച്ചേര്‍ത്തു. നേരത്തെ ഉദ്ഘാടന പ്രസംഗത്തില് മുഖ്യമന്ത്രി പിണറായി വിജയനും ഇക്കാര്യത്തില് അഭിപ്രായ പ്രകടനം നടത്തിയിരുന്നു. എല്ലാ മലയാളികളും നാട്ടില്‍നിന്നു പഠിച്ച് മിടുക്കരായി വിദേശത്ത് മികച്ച ജീവിതനിലവാരം തേടുന്നു. എന്നാല് നാട്ടിലെ നിങ്ങള് പഠിച്ച സ്‌ക്‌ളൂകളും ചുറ്റുപാടും മികവ് തേടിക്കൊണ്ടിരിക്കുന്നു എന്ന് മുഖ്യമന്ത്രി ഉദ്ഘാടന പ്രസംഗത്തില് പറഞ്ഞിരുന്നു. നാട്ടിലേക്കു വരാനിരിക്കുന്നവര്‍ക്ക് കേരളം എന്തു നല്‍കുന്നു എന്ന ചോദ്യം അവശേഷിപ്പിച്ചാണ്, കേരളത്തിലെ രാഷ്ട്രീയനായകരെ ഇരുത്തി ചിന്തിപ്പിച്ചാണ് വിനോദ് പ്രസംഗം അവസാനിപ്പിച്ചത്.\nനേരത്തെയും സമാന ആശയങ്ങളിലൂടെ വിനോദ് തന്റെ ആഗ്രഹം പ്രകടമാക്കിയരുന്നു.\nഎനിക്കൊരു സ്വപ്‌നമുണ്ട് എന്ന തന്റെ ലേഖനത്തില് ഒരു നേതൃസ്ഥാനത്തിരിക്കുന്ന വ്യക്തിയുടെ ആശയങ്ങളും അഭിലാഷങ്ങളും എങ്ങനെയായിരിക്കണം, ജനനന്മ എന്തായിരിക്കണം എന്നെല്ലാം വിനോദ് അവതരിപ്പിച്ചിരുന്നു. ............................... ആ പ്രസംഗം ഇവിടെ വായിക്കാം\n(http://www.aswamedham.com/inner_content.php?ids=28476) വിനോദ് ഡേവിഡ് കോണ്ടൂര്\n1963 ഓഗസ്റ്റ് 28ന് മാര്‍ട്ടിന് ലൂഥര് കിംഗ് ജൂനിയര് നടത്തിയ വിഖ്യാത പ്രസംഗത്തിന്റെ ഓര്‍മപറ്റിയാണ് ഞാനിത് എഴുതുന്നത്. അടിസ്ഥാന വര്‍ഗത്തിന്റെ ഉയര്‍ത്തെഴുന്നേല്‍പ്പിനു തുടക്കംകുറിച്ച ആവേശ വാക്കുകള്‍ക്ക് 53 വര്‍ഷങ്ങള്‍ക്കിപ്പുറവും പ്രസക്തിയുണ്ടായത് ദീര്‍ഘവീക്ഷണമുള്ള നേതൃത്വം അദ്ദേഹത്തിനുണ്ടായതു കൊണ്ടാണ്. അമേരിക്കന് മലയാളികള്‍ക്ക് കുടുംബാന്തരീക്ഷത്തില് ഒത്തു കൂടാനും കുശലം പറയാനും ഒരു കുടക്കീഴുണ്ടായത് ഫോമയെന്ന ഒരു സംഘടന രൂപപ്പെടുന്നതോടെയാണ്. മലയാളികളുടെ 90 ശതമാനം സംഘടനയും ഫോമയുടെ അരികുചേര്‍ന്ന് നില്‍ക്കുമ്പോള് കഴിഞ്ഞ രണ്ടുവര്‍ഷങ്ങളായി സംഘടന എന്നെ ഏല്‍പ്പിച്ച ഉത്തരവാദിത്വം ഭംഗിയായി നിറവേറ്റി എന്നാണ് തോന്നുന്നത്. അതിനു മുന്‍പത്തെ രണ്ടു വര്‍ഷവും കഴിഞ്ഞ രണ്ടുവര്‍ഷവും ഞാന് പലതും പഠിക്കുകയായിരുന്നു. അതില്‍നിന്ന് കുറേ കാര്യങ്ങള് മനസിലാക്കിയാണ് ഇപ്പോള് ജോയിന്റ് സെക്രട്ടറി സ്ഥാനത്തേക്ക് മത്സരിക്കാന് തീരുമാനിച്ചത്. അതിനു കാരണം മനസില് തോന്നുന്നത് പ്രാവര്‍ത്തികമാക്കാന് ഒരവസരം വേണമെന്നതിനാലാണ്. ജയിക്കാനൊരിടം എന്നതല്ല, അമേരിക്കന് മലയാളി കമ്മ്യൂണിറ്റിക്ക് വേണ്ടി പ്രവര്‍ത്തിക്കാനൊരിടം എന്നതാണ് ഞാന് ചിന്തിച്ചത്. ഇതൊരു ചെറുപ്പത്തിന്റെ ആവേശമല്ല, മറിച്ച് ചെറുപ്പക്കാരുടെ പ്രതിനിധി എന്ന ഓര്‍മപ്പെടുത്തലാണ്.\nനാട്ടില്‍നിന്നു വന്‍തോതിലുള്ള കുടിയേറ്റത്തില് അമേരിക്കയിലെത്തിയിരിക്കുന്നവരുടെ പ്രായം ഇപ്പോള് അറുപതു കഴിഞ്ഞിരിക്കുന്നു. അവര്‍ക്ക് ഒരു കരുതല് ഉണ്ടാകണം. അവരുടെ സംരക്ഷണത്തിനും മറ്റും ചെറിയ രീതിയിലെങ്കിലും ഒരു കൈത്താങ്ങുണ്ടാകണം . പണ്ടത്തെപോലെ മലയാളി ഇന്ന് അമേരിക്ക ലക്ഷ്യമാക്കി വിമാനം കയറുന്നില്ല. എന്നാല് ഇവിടെയെത്തുന്നവരില് മിക്കവര്‍ക്കും ഇവിടത്തെ നിയമങ്ങലെ പറ്റിയോ അമേരിക്കന് സിസ്റ്റത്തെ പറ്റിയോ അറിയില്ല. അതിനായി ഒരു സമഗ്ര പദ്ധതി നടപ്പിലാക്കേണ്ടിയിരിക്കുന്നു. കുട്ടികളുടെ പ്രശ്‌നങ്ങള്. കുടുംബ പ്രശ്‌നങ്ങള്, നാട്ടിലേക്കുള്ള യാത്രാ സൗകര്യങ്ങള് മെച്ചപ്പെടുത്തുക തുടങ്ങി ഒരു കുടുംബത്തെ ബാധിക്കുന്ന എല്ലാ പ്രശ്‌നങ്ങളുടേയും പരിഹാരത്തിന് മുതിര്‍ന്നവരുമായി ചേര്‍ന്ന് പ്രവര്‍ത്തിക്കുക എന്റെയൊരു സ്വപ്‌നമാണ്. അതിനുള്ള ഇടപെടല് നടത്താന് നാട്ടിലുള്ള മാധ്യമ സുഹൃത്തുക്കളുമായുള്ള ബന്ധവും ഫോമയുടെ ന്യൂസ് വിഭാഗം കൈകാര്യം ചെയ്തതിന്റെ പരിചയവും മുതല്‍ക്കൂട്ടാകുമെന്നും ഞാന് വിശ്വസിക്കുന്നു.\nഇന്ത്യന് എംബസിയെ നമ്മുടെ പ്രശ്‌നങ്ങള് ധരിപ്പിക്കുന്നതില് കൂട്ടായ ശ്രമങ്ങള് വേണം. മലയാളി യുവതീ യുവാക്കളുടെ ശക്തി രാജ്യത്തെ ബോധ്യപ്പെടുത്താനുതകും വിധം യുവജന സെമിനാറുകള് നടത്താനും കേരളത്തിന്റെ സാംസ്‌കാരികത്തനിമ യുവത്വത്തെ ബോധ്യപ്പെടുത്തുന്നതിനും പ്രത്യേകം സംവിധാനങ്ങള് ഉണ്ടാക്കണം. പ്രവീണിന്റെ കുടുംബത്തിനുണ്ടായ നഷ്ടം നികത്താന് ഇനിയും നമുക്ക് കഴിഞ്ഞിട്ടില്ലെന്നത് അത്യധികം വേദനിപ്പിക്കുന്നു. ഒരു യുവജനമുന്നേറ്റമുണ്ടായിരുന്നെങ്കില് പ്രവീണിന്റെ ഘാതകന് തക്കശിക്ഷവാങ്ങിക്കൊടുക്കാനും മലയാളീ യുവതീയുവാക്കളുടെ സുരക്ഷയ്ക്ക് കാവലാകാനും നമുക്ക് കഴിയുമായിരുന്നു. അമേരിക്കയില് വ്യവസായ രംഗത്ത് വ്യക്തി മുദ്ര പതിപ്പിച്ച മലയാളികള് ഏറെയാണ്. അവരുടെ അനുഭവങ്ങള് ഉള്‍ക്കൊണ്ട് ഭരണകേന്ദ്രവുമായി ചേര്‍ന്ന് കേരളത്തിന്റെ തനി മ വീണ്ടെടുക്കാന് ഉതകുന്ന നിരവധി കാര്യങ്ങള് ചെയ്യാന് കഴിയുമെന്ന് എനിക്ക് ഉറപ്പുണ്ട്. അമേരിക്കയുടെ മുഖ്യധാരാ രാഷ്ട്രീയത്തില് മലയാളീ യുവാക്കളെ ഭാഗമാക്കാനുള്ള ശ്രമങ്ങള് ഉണ്ടാകാന് നല്ലൊരു രാഷ്ട്രീയക്കളരി തന്നെ പടുത്തുയര്‍ത്താന് ശ്രമിക്കണം. ഇതെല്ലാം എന്റെ സ്വപ്‌നങ്ങളാണ്. എത്ര കണ്ടു വിജയിക്കും എന്ന് എനിക്കറിയില്ല.\nഎങ്കിലും എന്റെ കഴിവിനപ്പുറം ഞാന് ശ്രമിക്കും. എന്നെ കൂടി ചെറുപ്പക്കാരുടെ പ്രതിനിധിയായി നിങ്ങളുടെ കൂട്ടത്തില് ഉള്‍പ്പെടുത്തണം. കേരളത്തിലെ സാധാരണ ഗ്രാമത്തില്‍നിന്നു കുടിയേറിപ്പാര്‍ത്ത സരോജാ വര്‍ഗീസിന്റെ മകന് അജു വര്‍ഗീസിന് അമേരിക്കന് പ്രസിഡന്റിന്റെ മുഖ്യ സുരക്ഷാ ഉപദേഷ്ടാവാകാമെങ്കില്, ആലപ്പുഴ പള്ളിപ്പാടെന്ന നാട്ടിന്‍പുറത്തുനിന്ന് അമേരിക്കന് സര്‍ക്കാറിന്റെ ഭരണകൂടത്തിന്റെ മനസാക്ഷി സൂക്ഷിപ്പുകാരനായി വളരുവാന് ഫാ. അലക്‌സാണ്ടര് കുര്യന് ആകാമെങ്കില്, അമേരിക്കയുടെ വ്യവസായ വകുപ്പിന്റെ അമരക്കാരന് അരുണ് കുമാറിന് ആകാമെങ്കില് , സി.എന്.എന് പോലെയുള്ള ലോകത്തെ ഒന്നാം നംമ്പര് ചാനലുകളിലെ താരങ്ങളാകുവാന് റീനി നൈനാനും ഡോ ദേവി നമ്പ്യാ പറമ്പലിനും പറ്റുമെങ്കില് എന്തുകൊണ്ട് ഇനിയൊരു യുവാവ് നമ്മുടെ സ്വപ്‌നം സാക്ഷാത്കരിക്കില്ലെന്ന് പറയാനാകും. ഒന്നല്ല, ഒരുപാട് മലയാളി യുവത്വങ്ങള്. ഏറ്റവുമൊടുവില് അമേരിക്കന് പ്രസിഡന്റിന്റെ കസേരയിലേക്ക് ഒരു മലയാളി കയറുന്നതുവരെ ജ്വലിക്കുന്ന മനസുമായി താങ്ങായും തണലായും നമ്മള് ഉണ്ടാകണം . ഫോമയുടെ തണലില് ഞാനതു സ്വപ്‌നം കാണുന്നു.


BJP Leader Threatens to Break Jyotiraditya Scindia's Hands | ജ്യോതിരാദിത്യ സിന്ധ്യയുടെ കൈകള് വെട്ടും, നാവ് ഛേദിക്കും; ഭീഷണിയുമായി ബി.ജെ.പി നേതാവ് | Mangalam\nSaturday, February 16, 2019 Last Updated 1 Min6Sec ago English Edition\nMonday 08 Jan 2018 02.45 PM\nജ്യോതിരാദിത്യ സിന്ധ്യയുടെ കൈകള് വെട്ടും, നാവ് ഛേദിക്കും; ഭീഷണിയുമായി ബി.ജെ.പി നേതാവ്\nമുഖ്യമന്ത്രിക്കു നേരെ അദ്ദേഹം വിരല് ചൂണ്ടിയാല് ആ കൈകള് ഞങ്ങളെടുക്കും. മുഖ്യമന്ത്രിക്കെതിരെ സംസാരിച്ചാല് നാവും ഞങ്ങള് അറുക്കുമെന്നും ധകദ് പറയുന്നു.\nശിവപുരി: മധ്യപ്രദേശിലെ മുതിര്‍ന്ന കോണ്‍ഗ്രസ് നേതാവ് ജ്യോതിരാദിത്യ സിന്ധ്യയ്‌ക്കെതിരെ ഭീഷണിയുമായി ബി.ജെ.പി നേതാവ് രാധേ ശ്യാം ധകദ്. മുഖ്യമന്ത്രി ശിവരാജ് സിംഗ് ചൗഹാനെ വെല്ലുവിളിക്കാന് മുതിര്‍ന്നാല് ജ്യേതിരാദിത്യ സിന്ധ്യയുടെ കൈകള് വെട്ടുമെന്നും നാവ് ഛേദിക്കുമെന്നും ധകദ് ഭീഷണിപ്പെടുത്തി. കിരര് സേവാ സമാജ് അധ്യക്ഷന് കൂടിയാണ് ധകദ്. ശിവപുരിയിലെ കൊലാറസില് ഒരു പൊതുയോഗത്തില് സംസോരിക്കവേയാണ് ഈ ഭീഷണി. ഉപതെരഞ്ഞെടുപ്പ് നടക്കുന്ന മണ്ഡലം കൂടിയായ ഇവിടെ സിന്ധ്യയുടെ കുടുംബത്തിന് വലിയ സ്വാധീനമാണുള്ളത്.\nശിവരാജ് സിംഗ് ചൗഹാനെ എതിര്‍ക്കുന്ന സിന്ധ്യ കിരര്, ധകദ് സമുദായങ്ങള്‍ക്ക് ഭീഷണിയാണെന്നും ഇദ്ദേഹം പറയുന്നു. കിരര് സമുദായത്തില് നിന്നുള്ളയാളാണ് ചൗഹാന്. മുഖ്യമന്ത്രിക്കു നേരെ അദ്ദേഹം വിരല് ചൂണ്ടിയാല് ആ കൈകള് ഞങ്ങളെടുക്കും. മുഖ്യമന്ത്രിക്കെതിരെ സംസാരിച്ചാല് നാവും ഞങ്ങള് അറുക്കുമെന്നും ധകദ് പറയുന്നു.\nസംസ്ഥാനത്തിന് കോണ്‍ഗ്രസും സിന്ധ്യയുടെ കുടുംബവും എന്ത് സംഭാവനയാണ് നല്‍കിയതെന്നും ധകദ് ചോദിക്കുന്നു. 2013ല് ബി.ജെ.പി ടിക്കറ്റില് ഇവിടെ നിന്ന് മത്സരിച്ചയാളാണ് ധകദ്. ചൗഹാന്റെ മകന് കാര്‍ത്തികേയ സിംഗ് ചൗഹാന് വേദിയിലിരിക്കേയാണ് ധകദിന്റെ ഈ ഭീഷണി.\nഅതേസമയം, ധകദിന്റെ ഭീഷണിയെ കോണ്‍ഗ്രസ് തള്ളിക്കളഞ്ഞു. കോണ്‍ഗ്രസ് വ്യക്തപരമായ ശത്രുതയും വിദ്വേഷവും വച്ചുപുലര്‍ത്താറില്ല. മാന്യതയുടെ ഭാഷ ഉപയോഗിക്കണമെന്നാണ് രാഹുല് ഗാന്ധി നിര്‍ദേശിച്ചിരിക്കുന്നതെന്ന് കോണ്‍ഗ്രസ് വക്താവ് പങ്കജ് ചതുര്‍വേദി പറഞ്ഞു.\nഎന്നാല്, ധകദിന്റെ പ്രസംഗത്തില് എന്തെങ്കിലും തെറ്റുണ്ടെങ്കില് നടപടിയെടുക്കുമെന്നും ബി.ജെ.പി വക്താവ് ദീപക് വിജയ്‌വര്‍ഗീയ പറയുന്നു.\nപാര്‍ട്ടിയില് 'സിക്‌സര്' പായിച്ചതിനു പിന്നാലെ ക്രിക്കറ്റ് ബാറ്റുമായി ജ്യോതിരാദിത്യ സിന്ധ്യ മൈതാനത്ത്: വീഡിയോ


പുതിയ അധ്യയന വര്‍ഷത്തെ വരവേല്‍ക്കാന് സഹകരണ സ്‌കൂള് മാര്‍ക്കറ്റുകള് സജീവം\nThu Feb 21 2019 02:58:29 GMT+0530 (IST)\nകോഴിക്കോട്: കളിചിരികളുടെ വേനലവധി ചൂട് കഴിയാറായി. പുതിയ പ്രതീക്ഷകളുമായി സ്‌കൂളുകള് ജൂനില് തുറക്കും. പുതിയ കൂട്ടുകാരും പുതിയ ക്ലാസും ചിലര്‍ക്ക് പുതിയ സ്‌കൂളും, അതുപോലെത്തന്നെ പ്രധാനമാണ് പുതിയ ബാഗും കുടയും പെന്‍സിലും നോട്ടുപുസ്തകവും ഷൂവും. വിദ്യാലയ പ്രവേശനോല്‍സവത്തെ അതേ ആവേശത്തില് സ്വീകരിക്കുകയാണ് വന് വിലക്കുറവുകളോടെ സഹകരണ സ്‌കൂള് മാര്‍ക്കറ്റ്.\nമാനാഞ്ചിറ ഡിഡിഇ ഓഫിസ് പരിസരത്ത് സ്‌കൂള് ടീച്ചേഴ്‌സ് കോ-ഓപറേറ്റീവ് സൊസൈറ്റിയാണ് സ്‌കൂള് മാര്‍ക്കറ്റ് സംഘടിപ്പിച്ചിരിക്കുന്നത്. ബ്രാന്റ്‌സ് സ്‌കൂള് സ്റ്റേഷനറി ഉല്‍പന്നങ്ങള് വന് വിലക്കിഴിവോടെ ലഭിക്കുന്നുവെന്നതാണ് ഇവിടത്തെ പ്രത്യേകത. ത്രിവേണി നോട്ടുബുക്കുകളും ക്ലാസ് മേറ്റ് നോട്ടുബുക്കുകളും വലിയ വലിക്കുറവിലാണ് ഇവിടെ വില്‍ക്കുന്നത്. വിപണിയില് 45 രൂപക്ക് ലഭിക്കുന്ന ക്ലാസ്‌മേറ്റ് നോട്ടുബുക്കുകള് ഇവിടെ ലഭിക്കുന്നത് 38 രൂപയ്ക്കാണ്. 10ശതമാനം വിലക്കിഴിവോടെയാണ് സ്‌കൂബിഡെ, ഒഡീസിയ തുടങ്ങിയ ബ്രാന്റുകളുടെ ബാഗുകളും വികെസിയുടെ കാന്‍വാസ് ഷൂകളും ഇവിടെ വില്‍ക്കുന്നത്.\nപോപ്പി, ക്യൂട്ടി എന്നീ കമ്പനികളുടെ കുടകള് 30 മുതല് 50 രൂപവരെ വിലക്കിഴിവില് ഇവിടെ ലഭിക്കും. ജനങ്ങളുടെ ഭാഗത്ത് നിന്ന് വലിയ പിന്തുണയാണ് ലഭിക്കുന്നതെന്ന് ജീവനക്കാര് പറഞ്ഞു.\nരാവിലെ 9.30 മുതല് 7.30 വരെയാണ് സ്‌കൂള് മാര്‍ക്കറ്റിന്റെ പ്രവര്‍ത്തന സമയം. വടകര താലൂക്കിലെ മൊകേരിയിലും ഇവരുടെ തന്നെ മറ്റൊരു സ്‌കൂള് മാര്‍ക്കറ്റ് പ്രവര്‍ത്തിക്കുന്നുണ്ട്. രണ്ടിന് ഡെപ്യൂട്ടി മേയര് മീരദര്‍ശക് ഉദ്ഘാടനം ചെയ്ത സഹകരണ സ്‌കൂള് മാര്‍ക്കറ്റ് ജൂണ് രണ്ടു വരെയാണ് പ്രവര്‍ത്തിക്കുക.


Kallada incident: Goondas threaten Azhkar, Sachin and Jacob philip | കല്ലട ബസ് യാത്രക്കാരുടെ ഇടിവണ്ടിയാക്കിയ സംഭവം നാടുമുഴുവൻ അറിഞ്ഞിട്ടും ഒരുകുലുക്കവുമില്ല; മർദ്ദനമേറ്റ യുവാക്കളായ അഷ്‌ക്കറിനും സച്ചിനും വിവരം പുറത്തുകൊണ്ടുവന്ന ജേക്കബ് ഫിലിപ്പിനും ഗൂണ്ടകളുടെ നിരന്തരഭീഷണി; കമ്പനിക്കെതിരെ വ്യാജപ്രചാരണത്തിന് പരാതി നൽകി അകത്താക്കുമെന്ന് ജേക്കബ് ഫിലിപ്പിനെ വിരട്ടൽ; ബസിനുള്ളിൽ കഞ്ചാവ് കടത്തിയെന്ന് പരാതിപ്പെടുമെന്നും അഴിയെണ്ണിക്കുമെന്നും ജീവിക്കാൻ അനുവദിക്കില്ലെന്നും ഭീഷണിപ്പെടുത്തിയതായി യുവാക്കൾ മറുനാട - MarunadanMalayali.com\nApril 22, 2019 | 08:26 PM IST | Permalink\nകൊച്ചി: കല്ലട ബസിൽ വച്ച് യുവാക്കൾക്ക് ജീവനക്കാരുടെ ക്രൂര മർദ്ദനമേറ്റ സംഭവം കേരളം ഞെട്ടലോടെയാണ് കണ്ടത്. സോഷ്യൽ മീഡിയ ശക്തമായി പ്രതികരിച്ചതോടെ അധികാരികൾ കണ്ണു തുറന്ന് നടപടികൾ കൈക്കൊണ്ടിരിക്കുകയാണ്. എങ്കിലും വിവരം പുറത്തുകൊണ്ടുവന്ന ജേക്കബ് ഫിലിപ്പ് എന്ന യാത്രക്കാരനെയും മർദ്ദനമേറ്റ യുവാക്കളായ അഷ്‌ക്കർ, സച്ചിൻ എന്നിവർക്കും കല്ലട സുരേഷിന്റെ ഗുണ്ടകളുടെ ഭീഷണി നേരിടുകയാണ്. ഫെയ്സ് ബുക്കിൽ സംഭവം പങ്കു വച്ച ജേക്കബ് ഫിലിപ്പിനെ ഫോണിൽ വിളിച്ച് കമ്പനിക്കെതിരെ വ്യാജ പ്രചാരണം നടത്തിയതിന് പരാതി നൽകി അകത്താക്കുമെന്നാണ് ഭീഷണി. അത് കൂടാതെ തങ്ങൾക്ക് ചെയ്യാൻ പറ്റുന്നതെല്ലാം ചെയ്യും എന്നും ഗുണ്ടകൾ ഭീഷണിപ്പെടുത്തുന്നതായും വ്യവസായിയായ ജേക്കബ് ഫിലിപ്പ് പറയുന്നു.\nഅതേ സമയം മർദ്ദനമേറ്റ സച്ചിനും അഷ്‌ക്കറിനും ഫോണിൽ വിളിച്ച് തെറി വിളിയും ഭീഷണിപ്പെടുത്തലുമാണ്. ബസിനുള്ളിൽ കഞ്ചാവ് കടത്തിയെന്നുകാട്ടി പരാതി നൽകുമെന്നും പ്രശ്നം നടക്കുമ്പോൾ ലഹരി ഉപയോഗിച്ചിരുന്നതായും പൊലീസിനോട് പറഞ്ഞ് കേസാക്കി അകത്തിടുമെന്നും ജീവിക്കാൻ അനുവദിക്കില്ല എന്നുമാണ് ഭീഷണി. ഇതോടെ ഇരുവരും കോയമ്പത്തൂരിൽ ഒളിവിൽ കഴിയുകയാണ്. ബിടെക്ക്കാരായ ഇരുവരും അടുത്തുള്ള ഒരു ആശുപത്രിയിൽ ചികിത്സ തേടിയിട്ടുമുണ്ട്. മാധ്യമങ്ങളിൽ വാർത്ത വന്നതിനെ തുടർന്ന് ഒരു ധൈര്യമായി എന്നാണ് ഇരുവരും മറുനാടൻ മലയാളിയോട് പറഞ്ഞത്. ബുക്ക് ചെയ്ത അഡ്രസ്സ് നോക്കി അവിടെ ഭീഷണിയുമായി ഗുണ്ടകളെത്തിയെന്നും ഇരുവരും പറയുന്നു.\nകഴിഞ്ഞ ദിവസം പുലർച്ചെയാണ് ഹരിപ്പാട് കരുവാറ്റ ഗ്രാമപഞ്ചായത്തിന് മുന്നിൽ വച്ച് ഇവർ സഞ്ചരിച്ചിരുന്ന സുരേഷ് കല്ലട ബസ് ബ്രേക്ക് ഡൗണാകുന്നത്. എല്ലാ യാത്രക്കാരെയും വാഹനത്തിൽ നിന്നും വെളിയിലിറക്കിയ ജീവനക്കാർ എന്നാൽ കൃത്യമായ ഉത്തരങ്ങൾ യാത്രക്കാർക്ക് നൽകിയില്ല. പകരം യാത്രാ സംവിധാനം ഒരുക്കുകയോ യാത്രക്കാർക്ക് കൃത്യമായ നിർദ്ദേശങ്ങളോ അറിയിപ്പുകളോ നൽകുന്നതിനും ഡ്രൈവർ തയ്യാറായില്ല. ബസ് നന്നാക്കാൻ ആളെത്തും എന്നു മാത്രമായിരുന്നു മറുപടി. യാത്രക്കാർ ദേശീയ പാതയോരത്ത് ഇരുട്ടിൽ തന്നെ നിൽക്കുകയും ബസ് ജീവനക്കാർ യാതൊരു മറുപടിയും നൽകാതാകുകയും ചെയ്തതോടെ രണ്ട് ചെറുപ്പക്കാർ ഡ്രൈവറോട് കയർത്ത് സംസാരിച്ചു. അപ്പോഴും കൃത്യമായ മറുപടി നൽകാൻ ജീവനക്കാർ തയ്യാറായില്ല. ഒരു മണിക്കൂറിന് ശേഷം ഡ്രൈവറുടെ ഫോണിൽ കൊച്ചിയിലെ വൈറ്റിലയിലുള്ള സുരേഷ് കല്ലടയുടെ ഓഫീസിൽ ഈ ചെറുപ്പക്കാർ വിളിച്ചു.\nപുതിയതായി എത്തിയ ബസിൽ യാത്ര തുടരവേ ബസിൽ എല്ലാവരും ഉറക്കമായിരുന്നു. എന്നാൽ കുറച്ച് സമയത്തിന് ശേഷം വലിയ ഒച്ച കേട്ടാണ് താൻ ഉണർന്നതെന്നും അപ്പോൾ കണ്ടത് ബസിന്റെ ഡ്രൈവർ ഉൾപ്പെടെ നാലഞ്ച് പേർ ചേർന്ന് നേരത്തേ ബസ് ഡ്രൈവറോട് ചൂടാകുകയും വൈറ്റിലയുള്ള കല്ലട ട്രാവൽസിന്റെ ഓഫീസിൽ വിളിക്കുകയും ചെയ്ത രണ്ടു ചെറുപ്പക്കാരെയും സിനിമ സ്റ്റൈലിൽ മർദ്ദിക്കുകയായിരുന്നു. ബസിൽ കയറിയ ഗുണ്ടകൾ യുവാക്കളുടെ മുഖത്തേക്ക് ആഞ്ഞ് അടിക്കുകയായിരുന്നു. ദേഹത്ത് തൊടാതെ വർത്താനം പറഞ്ഞാൽ മതി എന്നും. ആയിരം രൂപ തന്നിട്ട് ആണ് വന്നത് എന്നും പറഞ്ഞപ്പോൾ ഇവർ യുവാക്കളെ പുറത്ത് ഇറക്കുകയായിരുന്നു. ബസിൽ ഉണ്ടായിരുന്ന ആദ്യം പരാതി പറഞ്ഞ യാത്രക്കാരനെ മർദ്ദിച്ച് അവശനാക്കി. പിന്നെ യുവാക്കളെയും പൊതിരെ മർദ്ദിച്ചു. രണ്ട് സുഹൃത്തുക്കളും രണ്ട് സ്ഥലത്തേക്ക് മാറിയെങ്കിലും വീണ്ടും ഇവർ എത്തി മർദ്ദിക്കുകയുംചെയ്തു.\nഇടിക്കാനായി വേറെ സ്ഥലത്തേക്ക് കൊണ്ട് പോകുന്നതിനിടയിലും ഭീഷണിയുണ്ടായിരുന്നു. സുഹൃത്തിനെ കൊന്നു എന്ന് ഭീഷണിപ്പെടുത്തി നാല് അഞ്ച് പേർ വന്ന ശേഷം മുടി പിടിച്ച് തല തറയിൽ അടിക്കുകയും ബിയർ ബോട്ടിൽ കൊണ്ട് തലയിൽ അടിച്ച് കൊല്ലുമെന്ന് ഭീഷണിപ്പെടുത്തി. പിന്നീട് ആശുപത്രിയിലേക്ക് പോകുന്നതിനിടയിലും ബൈക്കിൽ അവർ ഫോളോ ചെയ്തു. ബസ് യാത്രക്കാരെ മർദ്ദിച്ചുവെന്നും അവരുടെ വസ്തുക്കൾ മോഷ്ടിക്കാൻ ശ്രമിച്ചെന്നും മാലയും വാച്ചും എല്ലാം മോഷ്ടിച്ചുവെന്ന് കള്ളക്കേസിൽ പെടുത്തുമെന്നും അവർ ഭീഷണിപ്പെടുത്തിയെന്നും യുവാക്കൾ പറയുന്നു.\nഅപ്പുറത്ത് എവിടെയോ മാറി നിന്ന സുഹൃത്തിനെ വിളിച്ച് കൊണ്ട് വന്നില്ലെങ്കിൽ മർദ്ദിക്കും എന്ന് ഭീഷണിപ്പെടുത്തി. നേരത്തെ രക്ഷപ്പെട്ട് ഓടിയ സ്ഥലത്ത് വെച്ച് ഒരു ആർഎക്‌സ 100 ബൈക്കിൽ ബിയർ ബോട്ടിലുമായി ഒരു ആൾ എത്തി ഭീഷണിപ്പെടുത്തുകയും ചെയ്തു. അപ്പോൾ വീണ്ടും ഓടി രക്ഷപ്പെട്ടെങ്കിലും അവർ എത്തി പിടികൂടി വീണ്ടും മർദ്ദിച്ചുവെന്നും യുവാക്കൾ പറയുന്നു. ശനിയാഴ്ച രാത്രിയോടെ തിരുവനന്തപുരത്ത് നിന്ന് പുറപ്പെട്ട ബസ് ഹരിപ്പാട് വച്ച് കേടായതിന് പിന്നാലെ ജീവനക്കാരും യാത്രക്കാരും തമ്മിൽ വാക്കേറ്റം ഉണ്ടായിരുന്നു. തുടർന്ന് മറ്റൊരു ബസിൽ കൊച്ചി വൈറ്റില എത്തിയപ്പോൾ ബസ് ജീവനക്കാർ സംഘംചേർന്ന് തിരിച്ചടിക്കുകയായിരുന്നു. മർദനത്തിൽ പരുക്കേറ്റ യുവാക്കളെ ബസിൽ നിന്ന് ഇറക്കിവിടുകയും ചെയ്തു.\nസംഭവത്തിൽ കേരളത്തിലെമ്പാടും വ്യാപക പ്രതിഷേധമാണുയുരുന്നത്. കല്ലട ബസ് കേരളത്തിൽ നിരോധിക്കണമെന്നും കർശ്ശന നടപടി എടുക്കണമെന്നും എല്ലാവരും ഒരുപോലെ ആവശ്യപ്പെടുന്നു. കല്ലടയുടെ ബസിൽ ആരും യാത്ര ചെയ്യരുതെന്നും എവിടെ കണ്ടാലും അടിച്ചു തകർക്കണമെന്നുമുള്ള വികാരങ്ങളാണ് ജനങ്ങൾക്കിടയിൽ നിന്നും ലഭിക്കുന്നത്. പൊലീസും മോട്ടോർ വാഹന വകുപ്പും ഒരുമിച്ച് സുരേഷ് കല്ലടയെ രക്ഷിക്കാൻ ശ്രമിക്കുന്നു എന്ന ആരോപണവും നിലനിൽക്കുന്നുണ്ട്. എന്തായാലും മർദ്ദനമേറ്റ ചെറുപ്പക്കാർക്കും വിവരം പുറം ലോകത്തെ അറിയിച്ച വ്യവസായിക്കും വലിയ ഭീഷണിയാണ് സുരേഷ് കല്ലടയുടെ ഭാഗത്ത് നിന്നുമുള്ളത്.


Shane Warne |മരണത്തിനു തൊട്ട് മുന്‍പും വോണ് രാജസ്ഥാനെക്കുറിച്ച് സംസാരിച്ചിരുന്നു; വെളിപ്പെടുത്തലുമായി സുഹൃത്ത് | shane warne was narrating his rajasthan royals and ipl tales hours before death says his friend – News18 Malayalam\nShane Warne |മരണത്തിനു തൊട്ട് മുന്‍പും വോണ് രാജസ്ഥാനെക്കുറിച്ച് സംസാരിച്ചിരുന്നു; വെളിപ്പെടുത്തലുമായി സുഹൃത്ത്\n'രാജസ്ഥാനൊപ്പം കിരീടം നേടിയതിനെക്കുറിച്ച് വോണ് കൂടെക്കൂടെ പറയുമായിരുന്നു.'\nLast Updated : March 07, 2022, 15:32 IST\nഇതിഹാസ ക്രിക്കറ്റ് താരം ഷെയ്ന് വോണിന്റെ (Shane Warne) വിയോഗവാര്‍ത്തയുടെ നടുക്കത്തിലാണ് ലോകമെമ്പാടുമുള്ള ക്രിക്കറ്റ് ആരാധകര്. ലെഗ് സ്പിന്നില് വോണിനെ പോലെ ജാലവിദ്യ കാട്ടിയ മറ്റൊരു താരവും ഇക്കാലം വരെ ലോക ക്രിക്കറ്റില് ഉണ്ടായിട്ടില്ല. ഔദ്യോഗിക തിരക്കുകളില് നിന്നും മാറി തായ്‌ലന്‍ഡില് വിശ്രമിക്കാനായി പോയ വോണ് ഹൃദയാഘാതത്തെ തുടര്‍ന്ന് വിടപറയുകയായിരുന്നു. ഇപ്പോഴിതാ അദേഹത്തിന്റെ അന്ത്യനിമിഷങ്ങളെക്കുറിച്ച് വെളിപ്പെടുത്തുകയാണ് അടുത്ത സുഹൃത്ത് ടോം ഹാള്.\nമരിക്കുന്നതിനു തൊട്ടുമുന്‍പും അദ്ദേഹത്തിന്റെ ചിന്തകളില് രാജസ്ഥാന് റോയല്‍സും (Rajasthan Royals) ഐപിഎല്ലും (IPL) ഉണ്ടായിരുന്നുവെന്നാണ് ഹാള് പറയുന്നത്. 'ദി സ്പോര്‍ട്ടിങ് ന്യൂസ്' എന്ന അമേരിക്കന് മാധ്യമത്തില് എഴുതിയ ലേഖനത്തിലാണ് വോണിനൊപ്പമുണ്ടായിരുന്ന അവസാന മണിക്കൂറുകളെക്കുറിച്ച് ഹാള് ഇക്കാര്യം വെളിപ്പെടുത്തിയത്.\n'പ്രഥമ ഐപിഎല്ലില് താന് നേടിയ നേട്ടങ്ങളില് വോണ് എപ്പോഴും അഭിമാനം കൊണ്ടിരുന്നു. പ്രത്യേകിച്ച് രാജസ്ഥാനൊപ്പം കിരീടം നേടിയതിനെക്കുറിച്ച് കൂടെക്കൂടെ പറയുമായിരുന്നു. മരണത്തിനു തൊട്ടുമുന്‍പും അദ്ദേഹം രാജസ്ഥാന് ടീമിനെക്കുറിച്ച് സംസാരിച്ചിരുന്നു.'- ഹാള് ലേഖനത്തില് അനുസ്മരിച്ചു.\nപ്രഥമ ഐപിഎല് സീസണിലെ ആദ്യ മത്സരത്തില് രാജസ്ഥാന് പരാജയപ്പെട്ടപ്പോള് വോണ് ഉടമയോട് 'പേടിക്കേണ്ട, നമുക്ക് എല്ലാം ശരിയാക്കാം' എന്ന് പറഞ്ഞിരുന്നുവെന്നും അദ്ദേഹം പറഞ്ഞു. പിന്നീടാണ് വോണിന്റെ നേതൃത്വത്തില് രാജസ്ഥാന് പ്രഥമ ഐപിഎല് കിരീടം സ്വന്തമാക്കിയതും. വരുന്ന സീസണില് അവരുടെ സാധ്യതകളെക്കുറിച്ചൊക്കെ ആവേശഭരിതനായി അദ്ദേഹം സംസാരിച്ചെന്നും ഹാള് പറഞ്ഞു. വോണ് താന് ആദ്യ ഐപിഎല് ജഴ്സി, 2005 ആഷസ് ക്രിക്കറ്റ് പരമ്പരയില് ഉപയോഗിച്ച ജഴ്സി എന്നിവ അദ്ദേഹത്തിന് സമ്മാനമായി നല്‍കിയിട്ടുണ്ടായിരുന്നെന്നും അദ്ദേഹം പറഞ്ഞു.\nകഴിഞ്ഞ ദിവസമാണ് തായ്ലന്‍ഡില് അവധി ആഘോഷിക്കുന്നതിനിടെ ഹൃദയാഘാതത്തെത്തുടര്‍ന്ന് ഷെയ്ന് വോണ് അന്തരിച്ചത്. വോണിന്റെ മരണത്തിനു പിന്നാലെ രാജസ്ഥാന് റോയല്‍സ് വൈകാരികമായ അനുസ്മരണക്കുറിപ്പ് തങ്ങളുടെ ഔദ്യോഗിക പേജുകളിലൂടെ പുറത്തുവിട്ടിരുന്നു. 'കിങ് ഓഫ് സ്പിന്' എന്നാണ് തങ്ങളുടെ ആദ്യ നായകനെ റോയല്‍സ് വിശേഷിപ്പിച്ചത്\n194 ഏകദിനങ്ങളില്‍നിന്ന് 293 വിക്കറ്റുകളും നേടി. രാജ്യാന്തര ക്രിക്കറ്റില് 1001 വിക്കറ്റുകള് എന്ന നേട്ടവും 1992 മുതല് 2007 വരെ നീണ്ട കരിയറിനുള്ളില് അദ്ദേഹം സ്വന്തമാക്കിയിരുന്നു. ടെസ്റ്റില് 37 തവണ അഞ്ച് വിക്കറ്റ് നേട്ടവും 10 തവണ രണ്ടിംഗ്‌സിലുമായി 10 വിക്കറ്റ് നേട്ടവും വോണ് സ്വന്തം പേരിലാക്കി. ടെസ്റ്റില് 3154 റണ്‍സും ഏകദിനത്തില് 1018 റണ്‍സും നേടി.\nFirst published: March 07, 2022, 15:30 IST\nrajasthan royalsshane warne


നടിക്കെതിരായ ആക്രമണം: ദിലീപിന്റെയും സുനിയുടെയും ഗൂഢാലോചനയ്ക്കു ദൃക്‌സാക്ഷികളായവരുടെ രഹസ്യമൊഴിയെടുത്തു • Live Kerala News\nനടിക്കെതിരായ ആക്രമണം: ദിലീപിന്റെയും സുനിയുടെയും ഗൂഢാലോചനയ്ക്കു ദൃക്‌സാക്ഷികളായവരുടെ രഹസ്യമൊഴിയെടുത്തു\n16/7/2017 at 3:44 pm\nകൊച്ചിയില് നടിയെ ആക്രമിച്ച കേസില് ഗൂഢാലോചനയ്ക്കു ദൃക്‌സാക്ഷികളായ രണ്ടുപേരുടെ രഹസ്യമൊഴി രേഖപ്പെടുത്തി. കേസില് അറസ്റ്റിലായ നടന് ദിലീപും മുഖ്യപ്രതിയായ പള്‍സര് സുനിയെന്ന സുനില് കുമാറും ഗൂഢാലോചന നടത്തിയതിനു ദൃക്‌സാക്ഷികളായവരുടെ മൊഴിയാണ് രേഖപ്പെടുത്തിയത്. ഇവര് ദിലീപ് നായകനായ ‘ജോര്‍ജേട്ടന്‍സ് പൂരം’ എന്ന സിനിമയുടെ സെറ്റിലുണ്ടായിരുന്നു. ദിലീപും പള്‍സര് സുനിയും ഷൂട്ടിങ്ങിനിടെ കണ്ടിരുന്നുവെന്നാണ് വിവരം. കാലടി ഒന്നാം ക്ലാസ് മജിസ്‌ട്രേട്ട് കോടതിയിലാണ് രഹസ്യമൊഴി നല്‍കിയത്.\nഅറസ്റ്റിലായ പള്‍സര് സുനിയും ദിലീപും ഗൂഢാലോചന നടത്തിയെന്നത് കണ്ടുവെന്നത് കോടതിയില് തെളിയിക്കാന് ഏറെ നിര്‍ണായകും ഈ മൊഴികള് എന്നാണ് പൊലീസ് കരുതുന്നത്. ഇരുവരും നടത്തിയ സംഭാഷണത്തിന്റെ എന്തെങ്കിലും വിവരങ്ങള് ഇവര് കേട്ടിരുന്നോ എന്ന് വ്യക്തമല്ല. അതേസമയം, പള്‍സര് സുനി കുറ്റകൃത്യം നടത്തിയശേഷം അഭിഭാഷകനായ പ്രതീഷ് ചാക്കോയെയും, ദിലീപിന്റെ മാനെജര് അപ്പുണ്ണിയെയും കണ്ടെത്താനുളള ശ്രമങ്ങള് പൊലീസ് ഊര്‍ജിതമാക്കിട്ടുണ്ട്. നടി ആക്രമണ കേസിന്റെ ഗൂഢാലോചനയെക്കുറിച്ചുളള വിവരങ്ങള് ഇരുവരുടെയും മൊഴിയെടുക്കുന്നതിലൂടെ മാത്രമേ പൂര്‍ത്തിയാകൂ എന്നാണ് അന്വേഷണ സംഘത്തിന്റെ നിഗമനം. ദിലീപ് ഹൈക്കോടതിയില് ജാമ്യാപേക്ഷ നല്‍കിയാല് എതിര്‍ക്കാനും അന്വേഷണ സംഘം തീരുമാനിച്ചു.\nകൂടാതെ അപ്പുണ്ണിയെ നിലവില് കിട്ടിക്കൊണ്ടിരുന്ന അഞ്ച് മൊബൈല് ഫോണ് കണക്ഷനുകളും സ്വിച്ച് ഓഫ് ചെയ്ത നിലയിലാണ്. ഇതിനെ തുടര്‍ന്നാണ് അപ്പുണ്ണി ഒളിവില് പോയതായി പൊലീസ് അനുമാനിച്ചത്. ഗൂഢാലോചനയില് അപ്പുണ്ണിയുടെ പങ്ക് റിമാന്‍ഡ് റിപ്പോര്‍ട്ടില് പരാമര്‍ശിച്ചിരുന്നുണ്ട്. നടിയെ ആക്രമിച്ച കേസുമായി ബന്ധപ്പെട്ട് അപ്പുണ്ണിയെ പൊലീസ് ഒരുതവണ ചോദ്യം ചെയ്യുകയും ചെയ്തിരുന്നു. ദിലീപിന്റെ അറസ്റ്റിനു മുമ്പു തന്നെ അപ്പുണ്ണി പൊലീസ് നിരീക്ഷണത്തിലുണ്ടായിരുന്നെങ്കിലും അറസ്റ്റിനു തൊട്ടുപിന്നാലെ വിദഗ്ധമായി മുങ്ങിയെന്നാണ് അന്വേഷണ സംഘത്തിന്റെ ഭാഷ്യം. ദിലീപിന്റെ അറസ്റ്റിന് പിന്നാലെയാണ് അപ്പുണ്ണി ഒളിവില് പോകുന്നത്. കേസിന്റെ പുരോഗതിക്ക് അപ്പുണ്ണിയുടെ മൊഴി രേഖപ്പെടുത്തേണ്ടത് അനിവാര്യമാണ്. ദിലീപും പള്‍സര് സുനിയും തമ്മിലുളള ബന്ധം സ്ഥാപിക്കാന് പോന്നത്ര വിവരങ്ങള് അപ്പുണ്ണിയില് നിന്ന് കിട്ടുമെന്ന പ്രതീക്ഷയിലാണ് പൊലീസ്.